ועדת הכלכלה, כנסת 25, פרוטוקול מספר 286, 2024-02-06 00:00

דוד ביטן: בוקר טוב לכולם, אני פותח את הישיבה

דוד ביטן:  הצעת חוק התקשורת (בזק ושידורים) (תיקון מס' 76) (הגבלות מוסכמות על שירות תקשורת וציוד תקשורת), התשפ"ב–2022, של חברי הכנסת ינון אזולאי, יוסף טייב, ישראל אייכלר, אופיר כץ, משה גפני

דוד ביטן:  שני חברי הכנסת שהיו במקור, הסירו את השם שלהם מהחוק

גלעד קריב: מי?     

דוד ביטן: ביטון וכסיף – גם הוא היה בחוק הזה

דוד ביטן:  לא ידעתי שהוא היה

התקשורת שלמה קרעי: קריב, כסיף יצטרף אליך בהתנגדויות

דוד ביטן: קריב עוד לא הגיש שום התנגדות, בינתיים אנחנו רק בדיון

גלעד קריב: שיתוף פעולה הכי גדול הוא בין הימין הקיצוני שלך לבין השמאל הקיצוני

דוד ביטן: למה אתה מחמם אותו שעכשיו יעשה בלגן, תגיד לי? עוד לא התחלנו את היום

גלעד קריב: אין שותפות יותר הדוקה בבית הזה מבין השמאל הקיצוני האנטי ציוני לבין הימין הקיצוני

גלעד קריב:  ביחד עבדתם להפיל את הממשלה הקודמת - -      

דוד ביטן: אה הבנתי

גלעד קריב: - - וממשיכים גם עכשיו, הכול בסדר

דוד ביטן: זה לא נכון

גלעד קריב: זה בדיוק נכון

דוד ביטן: קודם כל, זה לא נכון

גלעד קריב: זה בדיוק נכון

דוד ביטן: נתתם להם המון כספים ייחודיים – ולא עזר לכם

דוד ביטן:  אבל לא משנה

גלעד קריב: אנחנו ישבנו שם כל לילה וראינו את שיתוף הפעולה - -      

דוד ביטן: לא היה שום שיתוף פעולה

גלעד קריב: - - של השר קרעי עם טיבי וכסיף ואיימן עודה

התקשורת שלמה קרעי: חשבתם לקנות אותם בכסף ולא הצלחתם

דוד ביטן: לא הצלחתם, מה אני יכול לעשות

גלעד קריב: עזוב, נו, באמת

דוד ביטן: טוב, מה עכשיו אתה רוצה? להתחיל עכשיו דיון על זה?      

גלעד קריב: אני התחלתי?      

דוד ביטן: לא, הוא רק זרק מילה, אתה כבר התחלת - - -     

גלעד קריב: אצלי, אם זורקים מילה – מקבלים פסקה, ככה זה

דוד ביטן: כן, זה המצב?     

גלעד קריב: סוף מעשה במחשבה תחילה

גלעד קריב:  שהשר קרעי יחשוב פעמיים לפני שהוא זורק מילה

דוד ביטן: הוא לא מתאפק, הוא לא מתאפק

גלעד קריב: בוקר טוב, השר קרעי

התקשורת שלמה קרעי: בוקר טוב

גלעד קריב: אנחנו מתרשמים מזה שאתה מקפיד להגיע דווקא לדיונים בחוק הזה

גלעד קריב:  אין ספק שזה הנושא הכי חשוב של שר בכיר בממשלה בימים הללו

דוד ביטן: זה לא נכון

דוד ביטן:  הוא הגיע לדיונים אחרים גם כן, לא רק על החוק הזה

התקשורת שלמה קרעי: אני מגיע לדיונים בכל חוק שקשור למשרד התקשורת

דוד ביטן: הוא מגיע, אז תכבד שרים שמגיעים לדיונים כאלה - -      

גלעד קריב: אני מכבד

דוד ביטן: - - ולא יושבים בקומה 30 באיזה מקום

דוד ביטן:       היום אנחנו נשלים את קריאת החוק

דוד ביטן:  אנחנו לא נצביע היום כמובן

דוד ביטן:  גם משרדי הממשלה יענו על כל מיני שאלות

דוד ביטן:  מי שכבר דיבר לא צריך לדבר שוב פעם, זו לא תוכנית כבקשתך שכל פעם מתחילים

דוד ביטן:  הייתי עורך דין, היה לי פעם דיון בבית הדין אצל הרב קרליץ

דוד ביטן:  כל פעם שהייתי בא לדיון, הוא היה אומר: טוב, במה אנחנו אוחזים? מתחילים את הדיון מאפס

דוד ביטן:  אמרתי: איזו מן שיטה זאת, ככה לא נגמור בחיים את הדיונים

דוד ביטן:  נכון?      אז מי שדיבר, דיבר, אלא אם כן יש לו משהו מיוחד להוסיף לאור מה שקורה או לסעיף הספציפי

דוד ביטן:  זה דבר ראשון

גלעד קריב: אנחנו נקבל תשובות על כל השאלות ששלחנו, נכון?     

דוד ביטן: לא יודע

דוד ביטן:  אתה עושה עבודה סמינריונית למשרדי הממשלה

גלעד קריב: בסך הכול שלחתי למשרד התקשורת 11 שאלות

דוד ביטן: בסדר, אין בעיה, מה שהם יוכלו

גלעד קריב: אפשר לעבור מהר

גלעד קריב:  לא קיבלתי תשובה בכתב

דוד ביטן: על חלק קיבלת אתמול, אבל בסדר

גלעד קריב: לא קיבלתי תשובה בכתב, אז בוא נעבור כאן

דוד ביטן: בכתב אתה לא תקבל, אתה תקבל בעל פה

דוד ביטן:  אין שום חובה שזה יהיה בכתב

גלעד קריב: שאלה-שאלה, הכול בסדר גמור

דוד ביטן: הם ישיבו באופן כללי על השאלות

גלעד קריב: באופן כללי על השאלות הפרטניות?      

דוד ביטן: כן

דוד ביטן:  בסדר?     

גלעד קריב: שיטה טובה

גלעד קריב:  לא כדאי

דוד ביטן: איך אמרת? אני מצטט אותך עכשיו, מה אתה רוצה

גלעד קריב: כדאי שהפרוטוקול ידע את זה

דוד ביטן: אתמול התחלתי לקבל כל מיני הודעות וטסאפ, סידרו לי שאני אקבל, על הנושא הזה של החוק

דוד ביטן:  אני רוצה להבהיר קודם כל מבחינתי האישית

דוד ביטן:  אני נגד כפייה דתית, אבל אני גם נגד כפייה חילונית

דוד ביטן:  אני נגד שני הדברים

דוד ביטן:  אני רוצה להתייחס עניינית לנושאים, וזה לא קשור לכפייה כזו או אחרת

דוד ביטן:  לכן זה לא יעזור ששולחים לי המון הודעות

יוראי להב-הרצנו: לעשות שימוש בחופש כדי לשלול חופש של אנשים אחרים – זו לא הגדרה של חופש

דוד ביטן: זה לא שייך

דוד ביטן:  זה לא נכון

דוד ביטן:  זה לא שימוש בחופש, זה החופש של האדם להחליט איפה הוא נמצא, גם זה חלק מהעניין

דוד ביטן:  אבל זה לא הוויכוח פה

גלעד קריב: כן, כל עוד הוא לא יוצא משם

גלעד קריב:  החופש ליציאה לא קיים, רק לכניסה

דוד ביטן: זה אתה אומר

דוד ביטן:  יש גם חופש לזה

גלעד קריב: לא, זה החוק

דוד ביטן: הוא יכול לצאת מתי שהוא רוצה

גלעד קריב: רק בלי המספר

דוד ביטן: אתה החלטת שהמספר זו זכות יסוד

דוד ביטן:  זו לא זכות יסוד

גלעד קריב: לא אני החלטתי

גלעד קריב:  משרד התקשורת החליט שאדם יכול לנדוד עם המספר שלו

דוד ביטן: השופט קריב, ענו לך

גלעד קריב: אני עוד לא שופט

דוד ביטן: ענו לך על העניין הזה

דוד ביטן:  אתה אומר ככה, הם אומרים ככה, מה אתה רוצה?      

יוראי להב-הרצנו: לשלול חופש גישה לקווי סיוע מצילי חיים – זה לא חופש

גלעד קריב: אני מבקש שהשר קרעי יציע לי מינוי

דוד ביטן: אמרתי לך, אנחנו נמליץ עליך להיות שופט עליון, כנציג הדתי, בסדר? אז אתה תהיה מבסוט

גלעד קריב: את הכיסא הספרדי אתה לא יכול לתת לי

דוד ביטן: לא הכיסא הספרדי, הכיסא הדתי

דוד ביטן:  ואז נראה מה יהיה

גלעד קריב: בסדר, אתה מוזמן

דוד ביטן: משרד התקשורת, יש לכם את רשימת השאלות, תענה על מה שאתה יכול

דוד ביטן:  לגבי מה שאין לך תשובה, תגיד שאין לך תשובה

דוד ביטן:  קדימה

מימון מוני שמילה: אני קיבלתי 11 שאלות

מימון מוני שמילה:  אני חושב שהשאלה הראשונה היא המהותית, והיא פותרת את מרבית השאלות האחרות

דוד ביטן: רגע, לפני שאתה מתחיל

דוד ביטן:  החוק הזה הוא חוק תקשורת, הוא לא חוק שקשור לוועדת הרבנים

דוד ביטן:  הוא קשור בעקיפין

איתי עצמון: הוא לא מסדיר

דוד ביטן: הוא לא מסדיר את העניין הזה וזה לא קשור לתקשורת

דוד ביטן:  היועץ המשפטי שלי הבהיר לי וביקש ממני לא להיכנס לעניין הזה במסגרת החוק כזה

גלעד קריב: מה זאת אומרת? לא הבנתי

דוד ביטן: אנחנו לא באנו עכשיו להסדיר את העניין הזה

דוד ביטן:  החוק לא מסדיר את זה

דוד ביטן:  אבל אני אהיה מוכן לקבל חלק מההערות שהעירו, אחת או שתיים

גלעד קריב: מה זאת אומרת? אני לא מבין

גלעד קריב:  מישהו חושב שהחוק הזה לא נועד לבוא בעיקר כדי להסדיר בחקיקה ראשית את פעולת ועדת הרבנים? זה לא נושא החוק?     

דוד ביטן: לא, זאת עמותה - - -     

גלעד קריב: הבנתי, זה לא נושא החוק

גלעד קריב:  על מי אנחנו עובדים? על הציבור כולו? על הציבור החרדי?      

דוד ביטן: לא עובדים על אף אחד

גלעד קריב: הבנתי

גלעד קריב:  על האנשים בציבור החרדי שרוצים לפנות לקווי סיוע, בין אם בקהילה הגאה ובין אם בגלל אלימות נגד נשים? על מי אנחנו עובדים כאן? זה לא קשור לוועדה לענייני רבנים?      

דוד ביטן: תענה לו בבקשה

מימון מוני שמילה: אני מנסה להשיב

גלעד קריב: אני עומד על השאלות

דוד ביטן: אנחנו לא מסדירים, יש רשם העמותות

גלעד קריב: זה לא קשור לרשם העמותות

גלעד קריב:  מה הקשר לרשם העמותות?      

דוד ביטן: אתה יכול לתת לו להשיב? הוא משיב לך

דוד ביטן:  או שאתה מתעלם מזה?      

גלעד קריב: אני מחכה לתשובות

דוד ביטן: הינה, אז הוא רוצה לתת לך, אתה לא נותן לו

מימון מוני שמילה: השאלה הראשונה הייתה: האם ועדת הרבנים לענייני תקשורת מבצעת באמצעות אנשיה והציוד הטכנולוגי הנמצא בידיהם את החסימה

מימון מוני שמילה:  התשובה היא לא

מימון מוני שמילה:  לוועדת הרבנים יש ממשק, היא יכולה באמצעותו להעביר לחברות הסלולר, או לאחרות, את המספרים שהיא רוצה לחסום

מימון מוני שמילה:  לא צריך להעביר פקסים או להתקשר, להגיד, מעבירים באמצעות ממשק

מימון מוני שמילה:       מי שעושה בפועל את החסימה, אלה חברות הסלולר וחברות התקשורת

גלעד קריב: זה תהליך אוטומטי או בחינה פרטנית של כל אחת מהבקשות?      

מימון מוני שמילה: אמרתי, יש ממשק

מימון מוני שמילה:  מחשב יודע לעשות את זה

מימון מוני שמילה:  המחשב יודע לבדוק שהבקשה תקינה, ואז זה מתבצע

מימון מוני שמילה:  דרך אגב, ככה אנחנו גם מעבירים היום מנויים מחברה לחברה

דוד ביטן: אני ביקשתי להכניס סעיף שמתייחס לעניין הזה, שיהיה ברור שזה לא קורה

מימון מוני שמילה: אוקיי

גלעד קריב: האם יש בחינה פרטנית? ועדת הרבנים החליטה לחסום מספר, האם מישהו בודק את זה?      

מימון מוני שמילה: זו השאלה הבאה שלך

דוד ביטן: אנחנו לא בשאילתה שאתה נותן לו שאלת המשך, תן לו לענות

דוד ביטן:       אבל אתה לא שמעת את מה שאמרתי

גלעד קריב: שמעתי

דוד ביטן: בעקבות הישיבה של אתמול, אני מוסיף לזה

גלעד קריב: אבל אני שואל האם יש בחינה פרטנית או שזה אלגוריתם

גלעד קריב:  אני שמעתי מה נאמר

דוד ביטן: בבקשה, תענה לו

מימון מוני שמילה: זאת אחת מהשאלות שאני עונה עליהן עכשיו

גלעד קריב: כן, בבקשה

דוד ביטן: אתה רוצה לענות לשאלה הזאת, לחסוך לנו?     

מימון מוני שמילה: כן, אני אענה, שאלה מספר 3 שמופיעה בדף

אריאל קלנר: אני מנסה רגע להבין

אריאל קלנר:  מה הכוונה פרטנית או אלגוריתם? גלעד, תוכל לחדד לי את השאלה?      

גלעד קריב: האם בסופו של דבר ועדת הרבנים אומרת: אני מבקשת לחסום את המספר הזה – ומישהו יושב אצל הספקים ובודק שהבקשה לגיטימית, שאין פה סתם חסימה של מישהו שלא בא טוב מבחינה פוליטית או דתית?      

אריאל קלנר: אבל מי הסמיך את הספק - - -     

גלעד קריב: מה זאת אומרת? הוא נותן השירות

גלעד קריב:  אתה יודע, יש רגולציה

אריאל קלנר: שנייה, אני מנסה להבין

אריאל קלנר:  הספק מקבל איזושהי בקשה, הוא בסך הכול איש טכנולוגי

גלעד קריב: הוא צריך לראות שזה עומד בקריטריונים

התקשורת שלמה קרעי: יפה, אז הקריטריונים הם לא איכותיים

התקשורת שלמה קרעי:  זה קריטריונים שאומרים: מספר קצר כזה וכזה – לא יכול להיחסם

התקשורת שלמה קרעי:  זה אלגוריתם

גלעד קריב: לא, לא

גלעד קריב:  מה זאת אומרת? מחר ירצו לחסום - - -     

התקשורת שלמה קרעי: אם מחר ירצו לחסום אותך – הם יכולים לחסום, זו זכותם

גלעד קריב: אז לא, סליחה, לא

גלעד קריב:  זה בדיוק שורש העניין

התקשורת שלמה קרעי: אבל זו זכותם

גלעד קריב: האם ועדת הרבנים יכולה לחסום מישהו מפורשי חסידות גור, כי זה לא בא טוב בעין לממסד של גור ששולט בוועדת הרבנים? תפסיקו להתעלם, יש לנו תפקיד כנבחרי ציבור

אריאל קלנר: - - -     

גלעד קריב: חברים יקרים, מה הקריטריונים לחסימת קווים? מותר לחסום אנשים פרטיים שלא נותנים שירותי תוכן, כי פתאום אותה גברת קוראת תיגר על סמינר בית יעקב ועל ההגבלות שלו? מותר לחסום אותה? למשרד התקשורת אין תפקיד בהגנה על האזרחים?      

דוד ביטן: אל תענו, אנחנו נתייחס לזה בסוף

דוד ביטן:  תענה על השאלות, ואחר כך נתייחס לשאלות נוספות

מימון מוני שמילה: השאלה הבאה הייתה: האם הספקים בוחנים באופן פרטני כל חסימה של מנוי, בין אם באופן מקדים ובין אם באופן מאוחר?     

דוד ביטן: זו השאלה ששאלת, נכון?     

גלעד קריב: נכון

דוד ביטן: לכן אמרתי: בוא נלך שאלה-שאלה

גלעד קריב: בסדר גמור

מימון מוני שמילה: הספקים לא בוחנים כל סיבה

מימון מוני שמילה:  אם זה תוכן לא ראוי שנמצא באותו קו, הם רואים שוועדת הרבנים – או כל מי שיהיה מחר בעל קבוצה – כותבת להם את הסיבה למה היא רוצה לחסום

מימון מוני שמילה:  הם מוודאים שיש שם סיבה כתובה בממשק ואז הם חוסמים את הדבר הזה

מימון מוני שמילה:       כמובן שהם לא חוסמים מספרים שאסור להם לחסום על פי הרגולציה

גלעד קריב: מנויים פרטיים?     

מימון מוני שמילה: מספרים של המדינה ומוסדותיה, 4 ספרות, 3 ספרות

מימון מוני שמילה:  כל הדברים הללו אסור לחסום

מימון מוני שמילה:  מוקדי חירום, מוקדי סיוע

מימון מוני שמילה:  כל מה שמוגדר בחוק ובהוראות הרישיון הם לא חוסמים

דוד ביטן: למה התכוונת כשאמרת לחסום אדם פרטי?      

גלעד קריב: יש הבדל בין שירות תוכן – קווי חדשות, או אתה מתקשר ואתה יכול לצרוך סוג של תוכן, לבין מצב שיש לך מנוי פרטי שיש לו קו פרטי אבל אותו אדם או אותו בעל עסק הוא לא מתאים או מתנהל באופן שמעצבן את החלקים מהממסד החרדי שקשור לוועדת הרבנים

גלעד קריב:       אפשר מחר לחסום בוועדת הרבנים טלפון – בוא נאמר שיש רף – חרדי שקורא תיגר בהיבט מסוים על ההנהגה החרדית?      

דוד ביטן: והוא חלק מוועדת הרבנים?     

גלעד קריב: הוא לא חלק

גלעד קריב:  הוא רב חרדי שחי בתוך הקהילה החרדית

גלעד קריב:  הוא יצא בדרשה שאומרת שמי שלא לומד בישיבה צריך להתגייס לצה"ל, שזה בסדר לשלב לימודי קודש עם לימודים אקדמיים

גלעד קריב:  יכולה ועדת הרבנים לומר: אנחנו לא רוצים שיתקשרו אליו?      

דוד ביטן: זו דוגמה לא טובה

גלעד קריב: למה?      

דוד ביטן: כי זה בדיוק עניין התוכן

גלעד קריב: לא, זה לא שירותי תוכן

דוד ביטן: אתה צריך משהו אחר, לא דבר כזה

דוד ביטן:  כי אם הוא הולך נגד התכנים של הקבוצה, יכולים לחסום אותו

דוד ביטן:  למה לא?      

גלעד קריב: מה זה הולך נגד התכנים של הקבוצה? אתה לא מבין?      

דוד ביטן: אז למה יש קבוצה? סתם לחסום בן אדם – אתה צודק

גלעד קריב: הקבוצה הזו היא לחסימת - - -     

דוד ביטן: גם בן אדם פרטי יכול לחסום

גלעד קריב: חברים, אין בעיה כשאדם פרטי מבצע את החסימה

גלעד קריב:  יש בעיה כאשר מלמעלה, על חצי מיליון מנויים, יש פה מצב שבו חוסמים אדם פרטי בקו פרטי – רק בגלל דעותיו

גלעד קריב:       אם אותו אדם היה מפרסם את מספר הטלפון שלו ואומר: בקו הזה, אני נותן ייעוץ לתלמידים - - -     

דוד ביטן: למה הקימו קבוצה? מקימים קבוצה גם לעניין התכנים האלה, שהם לא רוצים שיעברו הלאה

גלעד קריב: הקימו את הקבוצה הזו משני טעמים

גלעד קריב:  א', מכיוון שהיום בשוק הסלולר ישנם ברוב המסלולים, ברוב התוכניות וברוב המכשירים יכולת של צריכת תכנים מקוונים מהאינטרנט – גלישה, וטסאפים, כל מה שאנחנו מכירים

גלעד קריב:  אז קודם כל, הסיבה הראשונה להקמת הקומה הכשרה היא לדאוג שמכשירים האלה יהיו מאושרים על ידי ועדת הרבנים באופן הזה שהם מנוונים מכל הגלישה

גלעד קריב:       הדבר השני

גלעד קריב:  אנחנו יודעים שאפשר לקחת קו טלפון רגיל ולהפוך אותו לקו שכל תכליתו היא תוכן, היא לא תקשורת בין אנשים

גלעד קריב:  קו החדשות – אתה לא מתקשר לקו החדשות ומדבר עם מישהו, אתה מתקשר לקו החדשות ושומע תוכן

גלעד קריב:  זה כאילו גלישה מנוונת

גלעד קריב:  אתה לא גולש באתר שמציע תכנים, אבל אתה מתקשר לקו – ואת זה הם גם רוצים לחסום, הם לא רוצים שאנשים יתקשרו לקו של תוכן

גלעד קריב:       יש גם סוגים של קווים שהם לא קווים לתקשורת בין אנשים או עם בעל עסק, הם קווים שנותנים סוג של שירות לצרכנים שהם לא מתאימים לאורח החיים החרדי

גלעד קריב:  יש בעלי עסקים שמציעים בצורה חוקית שירותים, שלמשל קשורים בתחום מיניות האדם

גלעד קריב:  בא הציבור החרדי ואומר: יש לי בעיה עם הסוג הזה של השירותים

גלעד קריב:  אבל זה היוצא דופן

גלעד קריב:  לא יכול להיות שמחר יחליטו שחוסמים קו טלפון של פיצרייה

דוד ביטן: למה לא? אם הפיצרייה לא כשרה, למה הוא לא יכול לחסום אותה?     

אריאל קלנר: אפשר להציע משהו, שאולי גם גלעד יקבל?     

דוד ביטן: לא, זה לא משנה, הוא בכל מקרה - - -     

אריאל קלנר: אז לפחות אני אציע משהו ליושב-ראש: שיהיה נימוק לחסימה, והנימוק הזה ייבחן

התקשורת שלמה קרעי: יש נימוק לחסימה

התקשורת שלמה קרעי:  הם מחויבים לנמק

איתי עצמון: לא, לא כתבנו את זה

דוד ביטן: לא כתבנו

מנחם לנצנר: צריך לבטל את הנימוק

גלעד קריב: אין דרישת נימוק בחוק, אין מנגנון השגה בחוק, אין הוראה איפה מפרסמים, אין רגולציה האם צריך להודיע

מימון מוני שמילה: במצב הקיים אין נימוק

אריאל קלנר: אז בוא נכניס לחוק שיהיה נימוק

מימון מוני שמילה: - - -     

גלעד קריב: הערעור הוא בוועדת הרבנים? לא אצל הספק, לא במשרד התקשורת?      

דוד ביטן: רגע, אבל לא נתת לו לסיים

גלעד קריב: סליחה

דוד ביטן: מה אתה אומר?      

מימון מוני שמילה: היום ועדת הרבנים מנמקת

מימון מוני שמילה:  נניח שהיא רוצה לחסום מספר מסוים - -      

דוד ביטן: היא מנמקת לחברה?     

מימון מוני שמילה: - - בגלל שהתוכן שמסופק אינו ראוי או הפיצה אינה כשרה

דוד ביטן: אבל למי היא מנמקת את זה?     

מימון מוני שמילה: יש ארבעה נימוקים שונים על יותר מ-4

מימון מוני שמילה: 5 מיליון חסימות

דוד ביטן: לא קיבלת זכות דיבור

דוד ביטן:  כרגע מדברים רק חה"כים ונציגי הממשלה, זהו

מימון מוני שמילה: היום הפרקטיקה הנהוגה היא שכשוועדת הרבנים מעבירה מספר לחסימה, היא מעבירה גם עבור כל מספר מה הסיבה שהיא רוצה לחסום אותו

דוד ביטן: למי היא מעבירה? לחברת הסלולר?     

מימון מוני שמילה: לחברת הסלולר

דוד ביטן: והיא מחליטה?      

מימון מוני שמילה: היא לא מחליטה

דוד ביטן: אז מי?     

גלעד קריב: אוטומטית

דוד ביטן: רגע

מימון מוני שמילה: ברגע שהיא רואה שיש נימוק, היא לא נכנסת לסיבת הנימוק, היא מבצעת את החסימה

יוראי להב-הרצנו: אז מה המשקל של הנימוק?     

מימון מוני שמילה: שנייה

מימון מוני שמילה:  אם מישהו מתקשר, ועכשיו הוא נחסם, הוא רשאי לפנות ולהשיג על החסימה

מימון מוני שמילה:  הרבה פעמים קיבלנו פניות למשרד

דוד ביטן: הוא מקבל הודעה, ואז למי הוא מערער?     

מימון מוני שמילה: הוא מתקשר לחברת פלאפון, אומר: תגידו, למה חסמתם? בפלאפון אומרים לו: ועדת הרבנים חסמה

מימון מוני שמילה:  ואז, מי שחסמו אותו, מתקשר אלינו למשרד, המשרד בודק, ואם הוא מוצא שזאת סיבה לא ראויה – מחזיר את המספר

דוד ביטן: אתם בודקים? אז זה בסדר גמור

מימון מוני שמילה: כן, והיו לנו מקרים כאלה

דוד ביטן: זה לא מוסדר בחוק

גלעד קריב: זה לא מוסדר לחלוטין

מימון מוני שמילה: זאת הפרקטיקה הנהוגה היום

דוד ביטן: זה בסדר

יוראי להב-הרצנו: אין פה פגיעה בחופש העיסוק, אם חוסמים בית עסק – כי ככה?     

גלעד קריב: בוודאי שיש פה פגיעה

אריאל קלנר: צריכים נימוק

דוד ביטן: איזו פגיעה? אם הוא לא כשר – זכותם לחסום אותו

דוד ביטן:  נקודה

אריאל קלנר: בסדר, יש נימוק

אריאל קלנר:  הנימוק הוא: לא כשר

גלעד קריב: מה זה לא כשר? ובפעם הבאה רק בגלל שיש לו כשרות של הרבנות הראשית, ולא כשרות חרדית, תחסמו?     

דוד ביטן: אז בשביל מה יש קבוצה? לא הבנתי את העניין הזה

התקשורת שלמה קרעי: אדוני היושב-ראש, בשם כל הנימוקים של פגיעה בחופש זה ובחופש זה – מנסים לפגוע בחופש שלהם, של הקהילה, להחליט מה טוב בשבילם ומה לא

גלעד קריב: ממש לא

גלעד קריב:  אתה ממש טועה

התקשורת שלמה קרעי: ובשביל זה אתם יושבים כאן

גלעד קריב: אתם רוצים חופש בחירה רק כשזה מתאים לעמדה שלכם

גלעד קריב:  חופש בחירה – זה להיכנס ולצאת באותם תנאים

יוראי להב-הרצנו: לגמרי

גלעד קריב: חופש בחירה – זה גם כשאתה חלק מקבוצה, להבין מה הכללים ומה הקריטריונים, לקבל הודעה, שקיפות

ינון אזולאי: אמרת שלא חוזרים על דברים שכבר דנו בהם

ינון אזולאי:  זה כל פעם חוזר על אותו סיפור

דוד ביטן: ברור

ינון אזולאי: יש עניין לעכב, כדי שלא יכירו

יוראי להב-הרצנו: אני שואל את משרד התקשורת: מה המשקל של הנימוק?     

דוד ביטן: מקובל עליי מה ששמילה אומר, שיש תהליך - - -     

יוראי להב-הרצנו: אבל איזה תהליך יש?     

דוד ביטן: הוא אמר את זה עכשיו

יוראי להב-הרצנו: מה המשקל של הנימוק, אם לא בוחנים אותו?      

דוד ביטן: שנייה

דוד ביטן:  תשבו על זה

דוד ביטן:  או שנכתוב את זה בצורה מסוימת בחוק או שהשר יוציא תקנות בעניין הזה

דוד ביטן:  שיהיה משהו, אי-אפשר להשאיר את זה באוויר

איתי עצמון: המנגנון שתואר שקיים היום? 
     

דוד ביטן: כן, תשבו על זה

דוד ביטן:  בנוסח המתוקן שאנחנו נביא לוועדה בישיבה הבאה זה יהיה

ינון אזולאי: הוא מתכוון לתקנון

דוד ביטן: כמו שבן אדם יכול ללכת, אני רוצה שגם הוועדה תוכל להוציא בן אדם מהקבוצה

דוד ביטן:  אני מבין שאין לזה שום התייחסות בהצעת החוק

מימון מוני שמילה: מה הכוונה להוציא מישהו? מישהו שקנה טלפון כשר?      

דוד ביטן: מישהו שבתוך הקבוצה עם טלפון כשר, הם לא רוצים אותו בתוך ה-10,000

גלעד קריב: מה זה לא רוצים אותו?     

מימון מוני שמילה: אי-אפשר להוציא

דוד ביטן: למה אי-אפשר להוציא?     

ינון אזולאי: מי שיש לו טלפון כשר היום, אתה לא יכול לבוא ולהגיד לו: אתה לא תחזיק טלפון כשר

דוד ביטן: לא על זה

ינון אזולאי: אז מה?      

דוד ביטן: להוציא אותו מהקומה

גלעד קריב: הוא מדבר על חסימה

מימון מוני שמילה: אתה מתכוון לחסום מישהו שבקבוצה?      

דוד ביטן: או לחסום או להגיד לו - - -     

גלעד קריב: מה זה להגיד לו? אדוני, יש איזושהי תוכנית סלולרית אחרת שאתה יכול לומר?      

דוד ביטן: מה הקטע? אתה יכול להעיר הערות ואני לא יכול להעיר הערות? לא הבנתי

יוראי להב-הרצנו: ביטן, אני רוצה לשאול שאלה לגבי הנימוק

התקשורת שלמה קרעי: אפשר לחסום, אם מישהו עם פיצרייה לא כשרה קנה טלפון כשר

מימון מוני שמילה: לחסום אפשר

יוראי להב-הרצנו: לגבי הנימוק

יוראי להב-הרצנו:  נתת דוגמה - - -     

דוד ביטן: ניקח דוגמה

דוד ביטן:  אדם נמצא בקבוצה הזאת, הוא החליט לחזור בשאלה ונשאר בקבוצה

דוד ביטן:  מה קורה איתו? הם יכולים להוציא אותו או לא יכולים?      

מימון מוני שמילה: הם יכולים לחסום אותו

דוד ביטן: רק לחסום?      

גלעד קריב: מה זה? הם יכולים לחסום אותו כי הוא חזר בשאלה?      

מימון מוני שמילה: כן

גלעד קריב: נשמע לכם הגיוני שייחסמו מספר של אדם פרטי כי הוא חזר בשאלה? היושב-ראש חושב שזה הגיוני

דוד ביטן: כן, למה לא?     

ינון אזולאי: שנייה, לא לזה הוא מתכוון

דוד ביטן: כי מהות הקבוצה היא שונה

גלעד קריב: מהות הקבוצה היא מה?     

דוד ביטן: הוא הצטרף לקבוצה מסוימת

התקשורת שלמה קרעי: אבל ועדת הרבנים לא חוסמת כל מי שהוא לא דתי

ינון אזולאי: לא חוסמת

התקשורת שלמה קרעי: זאת לא המטרה של ועדת הרבנים

יוראי להב-הרצנו: אבל היא יכולה לעשות את זה לפי החוק הזה

התקשורת שלמה קרעי: היא יכולה

יוראי להב-הרצנו: זו בדיוק הנקודה

דוד ביטן: מה התשובה שלך, אזולאי?     

ינון אזולאי: כרגע קיימים גם אנשים שהם לא יהודים ויש להם טלפון כשר

ינון אזולאי:  מישהו פנה אליי ועזרתי לו, שלחתי אותו לבן אדם שיקנה טלפון כשר, חבר כנסת

ינון אזולאי:  אני אומר לך דבר אחד לגבי מה שאומרים: לחסום אותו כאדם שיצא בשאלה – אין דבר כזה

גלעד קריב: אז בוא נכניס לחוק, אתה לא תתנגד

ינון אזולאי: מה שכן, אם אותו אחד לצורך העניין מתחיל להפעיל כל מיני תכנים או שהוא מתחיל לא יודע מה לעשות עם עצמו, אז כן אפשר לחסום אותו

גלעד קריב: מה זה? אפשר הרחבה?     

ינון אזולאי: כן

ינון אזולאי:  התחיל להפעיל את התכנים, או שיש לו איזשהו עסק שהוא לא לרוח הדברים או התכנים שלו לא לרוח הדברים, והוא מחזיק טלפון כשר – כן אפשר לחסום אותו

גלעד קריב: כל עסק שהוא לא לרוח הדברים? אני רוצה רגע לשאול

יוראי להב-הרצנו: יש לי גם שאלה

דוד ביטן: אל תיתן לו, הוא משתלט לך על רשות הדיבור

גלעד קריב: סליחה, אני שותק

דוד ביטן: תן לו גם לדבר

דוד ביטן:  אני אומר דבר מאוד פשוט

דוד ביטן:  יכול להיות שדעתי היא לא נכונה פה במקרה הזה, אבל כמו שבן אדם - -     

גלעד קריב: סיכוי גבוה

דוד ביטן: - - מצטרף לקבוצה, אפשר גם להוציא אותו מקבוצה

דוד ביטן:  אם הוצאה מקבוצה היא חסימה – זה בסדר מבחינתי

יוראי להב-הרצנו: אני לא מצליח להבין את המנגנון, אולי מנכ"ל משרד התקשורת יסביר לי

מימון מוני שמילה: מנהל מינהל הנדסה, כבר לא מנכ"ל

גלעד קריב: הוא אומר הַגּוֹמֵל כל בוקר

דוד ביטן: אבל אתה מהנדס, לא? 
     

מימון מוני שמילה: מהנדס, כן, את זה אי-אפשר לקחת

דוד ביטן: והיית גם בצבא בתחומים האלה

דוד ביטן:  אתה רואה, זה בן אדם שיש לו ידע רציני

יוראי להב-הרצנו: נציג משרד התקשורת, תנסה להסביר

יוראי להב-הרצנו:  הליך הנימוק לא נבחן על ידי אף גורם ממשלתי, על ידי אף רגולטור

יוראי להב-הרצנו:  יש נימוק, מגיעים להשגה מולו – ואין שום משקל לנימוק הזה

יוראי להב-הרצנו:  מה הוא רלוונטי? אין קריטריונים ברורים

מימון מוני שמילה: אני אתן לך דוגמאות מהמקרים בעבר

יוראי להב-הרצנו: רגע, תן לי להשלים

יוראי להב-הרצנו:  אם אפשר לחסום – כי ככה, כי זה לא מתאים לרוח, לא משנה מה הסיבה - -      

גלעד קריב: זו לא סיבה

יוראי להב-הרצנו: - - אז מה המשקל של הנימוק ומה המשקל של הליך ההשגה? אם אפשר לחסום מכל סיבה, ואין מנגנון מול רגולטור, בשונה פייסבוק

יוראי להב-הרצנו:  דוד, שאלת מה ההבדל בין זה לבין פייסבוק שיכולה לחסום אותי

דוד ביטן: פייסבוק חוסמת, נכון?     

יוראי להב-הרצנו: פייסבוק חוסמת

דוד ביטן: תסביר לי איך אתה מערער על זה? בבית המשפט?     

התקשורת שלמה קרעי: הוא לא יכול ללכת לבית המשפט

התקשורת שלמה קרעי:  היום לבית המשפט הישראלי אין סמכות על רשתות חברתיות

יוראי להב-הרצנו: שנייה

יוראי להב-הרצנו:  אני יכול ללכת לבית המשפט ולומר: יש לי זכויות – חופש העיסוק, חופש הביטוי, והם מפרים לי את חופש הביטוי

יוראי להב-הרצנו:  פה אתה מאפשר בחקיקה לחסום בתי עסק ואנשים פרטיים, ואת כל זה  – כי ככה

יוראי להב-הרצנו:  בלי קריטריונים, בלי סיבות

יוראי להב-הרצנו:       לכן גם הנימוק לא ברור לי

דוד ביטן: אני חייב לתת לבית עסק? אני לא מבין את זה

יוראי להב-הרצנו: אני רוצה להבין מה הליך הנימוק

יוראי להב-הרצנו:  כי אם הם יכולים לחסום בכל נימוק, אז מה המשמעות של הנימוק?      

דוד ביטן: אבל זה מגיע למשרד התקשורת

דוד ביטן:  אני לא מבין

גלעד קריב: אדוני היושב-ראש, אני כרגע חיפשתי בגוגל ערעור במשרד התקשורת על חסימת קו בקומה הכשרה

גלעד קריב:  לא מוצא

גלעד קריב:  תראו לי בבקשה איפה באתר משרד התקשורת או בכל מקום אחר

גלעד קריב:  זה סוד שמור

דוד ביטן: מה זה קשור?     

גלעד קריב: אני אסביר לך למה

דוד ביטן: לא, לא

דוד ביטן:  הפעם אני לא נותן לך

גלעד קריב: בבקשה, תכניסו לחקיקה ותטילו עליהם חובה להקים ועדת ערעור, לפרסם את זה

דוד ביטן: לא הקשבת למה שאמרתי

דוד ביטן:  אמרתי שהנושא הזה ייכנס לחוק

דוד ביטן:  אמרתי

דוד ביטן:  בוא נראה את הנוסח ונדון בישיבה הבאה בנוסח

דוד ביטן:  בשביל מה כל פעם צריך לדון באופן תיאורטי? אמרתי שאני מקבל את זה

יוראי להב-הרצנו: אני מבקש תשובה לשאלה שלי, כי אני לא מצליח להבין

יוראי להב-הרצנו:  זה מרגיש לי כמו עבודה בעיניים

גלעד קריב: בדיון הקודם נאמר שהמספרים שקופים

גלעד קריב:  איפה מפורסמת רשימת המספרים?      

מימון מוני שמילה: באתר האינטרנט של חברות הסלולר

דוד ביטן: זו אחת השאלות שלך? או שזו שאלה נוספת, שאלת המשך?     

גלעד קריב: - - -     

אריאל קלנר: היושב-ראש, אולי פספסתי, מה נסגר בסוף עם הנושא של הנימוקים? זה ייכנס לחוק?      

דוד ביטן: לא, אין צורך להכניס לחוק

דוד ביטן:  רק את התהליך אנחנו נכניס לחוק

איתי עצמון: כן

גלעד קריב: ואת הקריטריונים

דוד ביטן: כשאתה מגיש תלונה, משרד התקשורת בודק אותה

יוראי להב-הרצנו: מי בודק אותה? ועדת הרבנים מוסמכת לקבוע למה חוסמים, מה הנימוק והאם הנימוק רלוונטי או לא רלוונטי

דוד ביטן: לא, לא הבנת

דוד ביטן:  התהליך הוא כזה: נותנים נימוק לחברת הסלולר למה חוסמים

יוראי להב-הרצנו: אבל הוא לא נבדק

דוד ביטן: רגע

דוד ביטן:  נותנים נימוק לחברת הסלולר, ואז חוסמים

דוד ביטן:  במידה ואדם אומר שזה לא נכון, הוא פונה למשרד התקשורת ושם הם בודקים את זה

יוראי להב-הרצנו: לצורך העניין, אם הנימוק של החסימה הוא כי הם מוכרים מלפפונים חמוצים במלח ולא בחומץ, איזה כלים ואיזה קריטריונים יש לרגולטור?      

דוד ביטן: אני לא יכול להכניס עכשיו לחוק את כל הנימוקים האפשריים

יוראי להב-הרצנו: אז על בסיס מה יבחנו את זה?     

דוד ביטן: על בסיס המהות של העניין

גלעד קריב: האם בחוק תהיה אמירה שלא ניתן לחסום מנוי שעיקר השימוש בו הוא לצרכי תקשורת פרטית? אתם הולכים להכניס את זה או לא? כי אם אתם לא מכניסים את זה, המטרה שלכם היא לתת לוועדת הרבנים, ולו כפוטנציאל, שליטה

יוראי להב-הרצנו: כוח בלתי-מוגבל

גלעד קריב: כוח בלתי-מוגבל

גלעד קריב:  התפקיד של משרד התקשורת הוא למנוע יצירת מונופולים עם כוח מוגזם, ללא רגולציה על האזרח

יוראי להב-הרצנו: מה המשקל של הנימוק?     

דוד ביטן: אמרתי לכם, לא תהיה כפייה

גלעד קריב: מחר לא ירצו לתת קווי סיוע וייעוץ לנשים מוכות

גלעד קריב:  רוצים להגביל את כמות קווי הסיוע של הקהילה הגאה

דוד ביטן: אני אומר לך, חד וחלק: לא תהיה גם כפייה חילונית

דוד ביטן:  כפייה חילונית לא תהיה, לא במישרין ולא בעקיפין

דוד ביטן:  אתה רוצה בעקיפין, לעשות כפייה בדרך אחרת

גלעד קריב: איזו כפייה? מישהו כופה פה משהו?     

יוראי להב-הרצנו: ביטן, זה משתמשים שפונים מיוזמתם

יוראי להב-הרצנו:  הגופים לא פונים

דוד ביטן: בסדר, מי שיפנה, משרד התקשורת ידון בזה

יוראי להב-הרצנו: אנחנו צריכים לדון בזה

דוד ביטן: אני לא חייב להכניס את זה לחוק

יוראי להב-הרצנו: מה זאת אומרת?     

גלעד קריב: אני לא מבין, אתם הולכים לעשות חוק שיהיה אפשר לחסום בלי קריטריונים למה מותר לחסום ולמה לא?      

דוד ביטן: בסדר, הלאה, שאלה הבאה

יוראי להב-הרצנו: מה הלאה?     

דוד ביטן: עזוב, אתם לא רוצים לשמוע

גלעד קריב: אנחנו מאוד רוצים לשמוע

יוראי להב-הרצנו: אני לא מצליח להבין מה המשקל

דוד ביטן: אז אני מנסה להסביר

יוראי להב-הרצנו: אם אין קריטריונים, איך יחליטו מה חוסמים?     

דוד ביטן: אני מנסה להסביר

דוד ביטן:  אני לא חייב להכניס את זה לחוק

דוד ביטן:  אני מכניס לחוק את התהליך, ואם מישהו יתלונן ומשרד התקשורת – עזוב את השר עכשיו, שים אותו רגע בצד - - -      

יוראי להב-הרצנו: על בסיס מה?     

דוד ביטן: רגע

דוד ביטן:  יש גופים מקצועיים במשרד

דוד ביטן:  אם הם יקבלו תלונות ויראו שצריך לעשות איזשהו תהליך, נהלים, או משהו, יעשו אותם

יוראי להב-הרצנו: על בסיס מה? מה שיקול הדעת?      

דוד ביטן: רק בנושא התקשורת, אם זה מתאים, אני לא רוצה להגיד להם מה לעשות בערעורים כאלה

דוד ביטן:  אם יש פה אי-התאמה למסגרת של הקבוצה, לדעתי זה שיקול

דוד ביטן:  אחרת בשביל מה עשו את הקבוצה? כדי שבסוף כל אחד יעשה מה שהוא רוצה? ברור שלא, אז אני אומר את זה בבירור

דוד ביטן:       הם לא רוצים את זה ככה

דוד ביטן:  הם אומרים: לא, בן אדם יוכל לעשות מה שהוא רוצה

דוד ביטן:  אז בשביל מה עושים את הקבוצה?     

יוראי להב-הרצנו: אנחנו מבקשים קריטריונים

גלעד קריב: כשנותנים לגוף שיש לו כוח לשלוט על חצי מיליון מנויים, כי הצטרפו מרצונם - - -     

התקשורת שלמה קרעי: זה מה שחצי מיליון מנויים רוצים

גלעד קריב: אין בעיה

התקשורת שלמה קרעי: אם תצליח למצוא חצי מיליון מנויים שיתמכו ברב קריב, אז גם לך יהיה כוח

גלעד קריב: בסדר גמור

גלעד קריב:  ועדיין, תפקידו - - -     

דוד ביטן: לא משנה, אנחנו נראה את הניסוח

התקשורת שלמה קרעי: זה זכויות הפרט, כל מוסדות המדינה עושים את זה

התקשורת שלמה קרעי:  זה זכויות הפרט, זה מה שהפרט רוצה

קריאות: - - -      

התקשורת שלמה קרעי: אתם מרוממים זכויות הפרט בגרונכם - -     

יוראי להב-הרצנו: ממש - - -     

התקשורת שלמה קרעי: - - אבל אתם רוצים לדקור אותן כשהן לא מתאימות לכם

גלעד קריב: זכויות הפרט - - -      

דוד ביטן: קריב, אני לא אתן לך להשתלט על הדיון

דוד ביטן:  אתה שומע אותי? אני לא רוצה להוציא אותך

דוד ביטן:  אל תגזים

גלעד קריב: אם נכנסים פה לעניינים האישיים - - -     

דוד ביטן: קריב, עם כל הכבוד, אמרתי לך, אתה לא שופט בבית המשפט העליון כרגע

דוד ביטן:  אנחנו לא ניתן לך להשתלט על הדיון

גלעד קריב: אני לא משתלט

גלעד קריב:  יש שאלות, שיענו

דוד ביטן: לא, הוא לא חייב לענות לך

גלעד קריב: הוא לא חייב לענות?     

דוד ביטן: לא

גלעד קריב: חבר הכנסת שואל משרד ממשלתי שתומך בהצעת חוק ואחראי על תחום – הוא לא צריך לענות?     

דוד ביטן: אתה לא יכול לשאול שאלות המשך בלי הפסקה

גלעד קריב: אני לא שואל, שיענה על מה שנתנו

דוד ביטן: אמרתי לך דבר מאוד פשוט: ינסחו, אחרי שיהיה נוסח נדון על זה

גלעד קריב: בסדר גמור

גלעד קריב:  אני רוצה את התשובות לשאלות

דוד ביטן: יתייחסו גם לעניין הזה

דוד ביטן:  אמרתי לו שינסח בצורה מסוימת, לפי איך שהוא רואה את זה, מהניסיון שלו, ונדון בזה

דוד ביטן:  אבל לא תהיה כפייה חילונית, במישרין או בעקיפין

גלעד קריב: מי רוצה כפייה חילונית, ריבונו של עולם?     

דוד ביטן: זה מה שאתה רוצה

יוראי להב-הרצנו: לאפשר לאנשים לפנות לקווי סיוע – זה לא כפייה בשום צורה

דוד ביטן: עוד לא הגענו לקווי סיוע, למה אתם מערבבים הכול בכל?     

יוראי להב-הרצנו: כי אתה אומר: כפייה חילונית

דוד ביטן: עכשיו אנחנו לא דנים בקווי סיוע, אנחנו דנים במשהו אחר: מה הסיבה, ואיך אתה מטפל אם חסמו מישהו שלא כדין

דוד ביטן:  נכון? משהו כזה

גלעד קריב: אז צריך להגדיר מה זה חסמו שלא כדין

יוראי להב-הרצנו: בדיוק

דוד ביטן: בסדר, נראה מה ינסחו לנו ונדון בזה

גלעד קריב: אנחנו נשמח

דוד ביטן: הלאה

יוראי להב-הרצנו: אבל הניסוח צריך להיות פרי של ההבנות כאן

דוד ביטן: הלאה, מה התשובות?     

יוראי להב-הרצנו: אני לא מצליח להבין

דוד ביטן: כשמקבלים טענה – גם לא בסדר? אני לא מבין את העניין הזה

דוד ביטן:  אתם באמת מגזימים

דוד ביטן:  גם מקבלים את הטענה וגם מתווכחים על עצם הקבלה, אז מה אתם רוצים?      כן, הלאה

מימון מוני שמילה: השאלה הבאה הייתה: היכן מפורסמת רשימת המנויים החסומים? כיום זה מפורסם באתר האינטרנט של החברות

גלעד קריב: יוסדר בחוק?     

מימון מוני שמילה: אני מדבר על הפרקטיקה הקיימת

גלעד קריב: אני שואל האם זה מקובל על היו"ר

דוד ביטן: לא צריך

דוד ביטן:  למה צריך? זה מפורסם

דוד ביטן:  כל דבר בחוק?     

מימון מוני שמילה: אני לא מבין, מה זה כל דבר בחוק? לא צריך להסדיר איך אדם מקבל הודעה שחסמו אותו?      

ברוריה מנדלסון: זה מוסדר היום ברישיון

גלעד קריב: אני לא מצליח להבין

גלעד קריב:  עושים פה חוק שמסדיר את העניין הזה

גלעד קריב:  אדם צריך לגלות שחסמו אותו? הוא מקבל הודעת sms לטלפון שחסמו אותו?     

ברוריה מנדלסון: אין לו sms

גלעד קריב:  אין לו sms, אז בטלפון

מימון מוני שמילה: האם השאלות הן בשביל לקבל תשובות או בשביל לשאול? שאני אדע איך להשיב

דוד ביטן: לא, הוא רוצה להתווכח

מימון מוני שמילה: היום ברישיונות שניתנים לפי החוק יש הגדרות מפורטות איך מפרסמים

דוד ביטן: יש לכם בעיה שזה יהיה במסגרת החוק הזה?      

מימון מוני שמילה: אני הייתי מעדיף שבחוק לא יגדירו ברחל בתך הקטנה דברים כאלה

מימון מוני שמילה:  אבל תחליטו

ינון אזולאי: אז מה אתה רוצה? בתקנות של השר?      

מימון מוני שמילה: לא, רישיונות זה כמו תקנות, זה אותו דבר

שמחה רוטמן: לא

דוד ביטן: בסדר, יהיו תקנות או משהו בעניין הזה, אני לא יודע

מימון מוני שמילה: אפשר להפנות, אין בעיה

דוד ביטן: ננסח את זה בצורה כזאת

דוד ביטן:       כן, הלאה

איתי עצמון: אפשר להטיל את החובה ולהפנות ברישיונות לתקנות

דוד ביטן: קריב, יהיה לזה פתרון

דוד ביטן:      מה השאלה הבאה?     

מימון מוני שמילה: תהליך ההשגה

מימון מוני שמילה:  אם חוסמים עכשיו מישהו, איך הוא משיג

שמחה רוטמן: אני לא חושב שזה נכון שזה יוסדר ברישיון

שמחה רוטמן:  גילוי נאות: אני התחלתי לטפל בנושא הזה עוד בכנסת הקודמת, שלחתי בזמנו מכתב שפתאום אנחנו גילינו – ואני מדבר כרגע כיושב-ראש סיעת הציונות הדתית – שחסמו את הטלפון להתפקד לציונות הדתית

שמחה רוטמן:  חסימה של חופש ביטוי

גלעד קריב: עכשיו זה יוצר לי דילמה קשה, אפשר היוועצות סיעתית?      

שמחה רוטמן: אני רק רוצה לומר שאני גיליתי שחסמו גם את הטלפון להתפקד למפלגת העבודה מחוסר שימוש

שמחה רוטמן:  פשוט אף אחד לא התקשר, אז - - -     

גלעד קריב: בינתיים יש יותר פקודים אצלנו מאשר אצלכם, אבל בסדר

דוד ביטן: מה הבעיה שיהיה בצו?     

שמחה רוטמן: הדבר הזה חייב להיות גלוי

דוד ביטן: בסדר, מקובל עליי

דוד ביטן:  איך אתה רוצה שזה יהיה? הוא אמר: בוא נעשה את זה במסגרת הצו

דוד ביטן:  מה אתה רוצה?     

שמחה רוטמן: אני חושב שגם ההודעה וגם הליכי ההשגה צריכים להיות קבועים ברמת החוק ולא ברמת הרישיון, כי הרישיון וההסכם זה בין המפעיל והעמותה

שמחה רוטמן:  אני לא צד לזה, אני לא חשוף לזה

דוד ביטן: עזוב כרגע את ההשגה, מכיוון שאמרנו שינסחו ובישיבה הבאה נדון

שמחה רוטמן: טוב

דוד ביטן: אתה מדבר עכשיו על הפרסום

דוד ביטן:  אין לי בעיה שזה יפורסם

שמחה רוטמן: שיהיו חייבים לשלוח הודעה בדואר רשום - -      

גלעד קריב: הודעה למנוי

שמחה רוטמן: - - או בדרך כלשהי, לא יודע, למנוי

גלעד קריב: וגם דרך הערעור

דוד ביטן: בסדר, נכניס את זה לחוק

דוד ביטן:  מבחינתי זה שולי למהות של החוק ואין בעיה לפרסם את זה, שתהיה שקיפות

דוד ביטן:      הלאה, מה השאלה הבאה?     

מימון מוני שמילה: שאלה מספר 7: האם ועדת הרבנים - - -     

גלעד קריב: אבל על מה אתה מדלג?      

מימון מוני שמילה: לא דילגתי - - -     

דוד ביטן: קיבלתי ארבע הערות שלך, אתה יודע את זה?      הלאה

שמחה רוטמן: תלמד ממני, אני מקבל את כל ההערות שלו

דוד ביטן: אבל אתה לא מכניס אותן לחוק

גלעד קריב: ולא עושה איתן שום דבר

שמחה רוטמן: מקבל ומתייק

מימון מוני שמילה: שאלה מספר 7: האם ועדת הרבנים חשופה לפרטים של כלל המנויים? חד משמעית לא, עם סימן קריאה

גלעד קריב: אפשר לשאול שאלה?     

דוד ביטן: כן

דוד ביטן:  זה קשור? שאלת המשך?     

גלעד קריב: כן

גלעד קריב:  בסופו של דבר, בין אם ועדת הרבנים מבצעת סריקה שלה ידנית, בין היא מפעילה איזשהו אלגוריתם שלמשל סוקר אתרים ומאתר מספרי טלפון בעייתיים וכולי, שזה לגיטימי, ובין אם היא מקבלת דיווחים מאנשים שמבקשים ומפנים את תשומת ליבם – הרי ועדת הרבנים לא מקבלת מספר ואוטומטית אומרת: אני סומכת על הדיווח של פלוני אלמוני

גלעד קריב:  היא צריכה לבדוק, נכון? אני מניח שמישהו אמר לוועדת הרבנים שמספר 0507 זה קו נייעס

גלעד קריב:  מה, היא לא בודקת?      אם היא בודקת, איך היא בודקת? מה, ועדת הרבנים מתקשרת למספר ובודקת מהו או שהיא בודקת מי בעל המספר? אני רוצה לדעת בוודאות שאין לוועדת הרבנים בדיקה אוטומטית למול מאגרי המנויים של הספקים

גלעד קריב:       לא נעלם מעיניי שחברות הסלולר לא בדיון הזה

גלעד קריב:  נראה לי קצת מוזר

דוד ביטן: הוזמנו, לא באו

ד"ר עידית חנוכה: הוזמנו, בוודאי

איתי עצמון: בוודאי שהוזמנו

גלעד קריב: איך יכול להיות שפלאפון, סלקום ופרטנר לא פה? בכל זאת, מדובר לא על 10,000 מנויים, מדובר על חצי מיליון מנויים

דוד ביטן: הן לא באו, מה אתה רוצה?     

גלעד קריב: אז א', אני רוצה שנאמר את זה בקול: חברות הסלולר כנראה מעדיפות לא להיות כאן, כדי שלא נשאל אותן שאלות

דוד ביטן: אתה מדבר עכשיו בשמן? לא הבנתי

גלעד קריב: שיתבעו אותי דיבה

גלעד קריב:  שמעתי שזה פופולרי לאחרונה לתבוע פוליטיקאים דיבה

שמחה רוטמן: אולי יחקרו אותך, כמו שדרוקר מציע, כדי ליישר אותך

שמחה רוטמן:  אולי תהיה יותר רגוע

דוד ביטן: אני אגיד לך את האמת

דוד ביטן:  יכול להיות שמרוב תביעות דיבה נשנה את החוק וניתן לוועדת האתיקה לדון בתביעות דיבה

ינון אזולאי: דוד, יש לי מספיק עבודה, עזוב

גלעד קריב: איך יכול להיות שהדיון שהוא כל-כולו על הספקים – והן לא פה?     

דוד ביטן: אותו נמנה לשופט בעליון, כנציג הדתי, ואותך גם נמנה לשופט עליון

ינון אזולאי: לא, לא, אני יושב-ראש ועדת האתיקה ,זה מספיק

ינון אזולאי:  יש מספיק עבודה

שמחה רוטמן: ביטן כבר ממנה שופטים לעליון, למעשה זו הייתה המטרה מלכתחילה

דוד ביטן: לא, אתה לא מבין

דוד ביטן:  הוא מדבר כאילו הוא בבית משפט עכשיו

דוד ביטן:  אז אני אומר: נמנה אותך לשופט

גלעד קריב: עכשיו ברצינות

גלעד קריב:  אדוני היושב-ראש, מכיוון שאני חושב שהוועדה הזאת היא מהחשובות שבוועדות הכנסת, זה מפליא אותי

דוד ביטן: אבל הן לא באו, מה אתה רוצה?      

גלעד קריב: זה חשוד, בעיניי

דוד ביטן: הלאה

גלעד קריב: חשוד בעיניי שחברות הסלולר לא טורחות

גלעד קריב:  מה הן מסתירות?     

דוד ביטן: קודם כל, המנהלת הזמינה את כל החברות לכל ישיבה

גלעד קריב: אין לי רסיס תלונה לד"ר חנוכה

גלעד קריב:  להפך, ברור לי שהיא הזמינה

דוד ביטן: מה זה קשור לשאלה?     

גלעד קריב: כשהן רוצות לטפל בדמי קישוריות, הן רצות ואצות לוועדה

גלעד קריב:  אפשר להוציא קריאה פומבית

גלעד קריב:  בתור מנוי בחברת הסלולר - -     

דוד ביטן: אתה מנוי של מי?     

גלעד קריב:  - - אני מוציא מפה פנייה למנהלי חברות הסלולר, לטרוח ולכבד את הכנסת ולהגיע לדיון בוועדת הכלכלה שנוגע לחצי מיליון מנויים

גלעד קריב:  מה אתן מסתירות, לעזאזל?      

דוד ביטן: תמשיך לענות

גלעד קריב: אדוני, אני שואל, האם אתה בוודאות אומר לי, אחרי בדיקה – בכוונה שלחתי את המכתב מבעוד מועד – האם בדקתם, בעקבות מכתבי, שלוועדת הרבנים אין יכולת לברר בצורה לא פורמלית מהו המספר?      לא רק חברות הסלולר לא פה, גם אין פה את נציג ועדת הרבנים, נכון? קצת מוזר

דוד ביטן: אמרתי לך: אנחנו לא מתעסקים בוועדת הרבנים

גלעד קריב: אנחנו לא מתעסקים בוועדת הרבנים?      

דוד ביטן: כן, הלאה

גלעד קריב: טוב

גלעד קריב:  אנחנו בכלל לא מתעסקים בוועדת הרבנים

שמחה רוטמן: זה חוק שלא עוסק בה

גלעד קריב: לא עוסק בה?      

דוד ביטן: נכון, הלאה

גלעד קריב: למה היא לא פה להסביר לנו? מתקינים לה חוק

גלעד קריב:  למה ועדת הרבנים וחברות הסלולר לא פה? זה כמו חתונה שהשושבינים מגיעים אבל החתן והכלה שכחו להגיע

גלעד קריב:  החתן והכלה לא פה

גלעד קריב:  אני הייתי עוצר את הדיון ואומר שנחדש אותו בנוכחות נציג ועדת הרבנים וחברות הסלולר

דוד ביטן: מכיוון שאתה מתעסק עכשיו בדמגוגיה ולא נותן להם לענות על השאלות, אז מקסימום אני אעצור את הנושא של השאלות שלך ואני אמשיך לקרוא

דוד ביטן:  מה אתה מחליט?     

גלעד קריב: שאני מתנהג יפה

דוד ביטן: בסדר

דוד ביטן:  אז קדימה, תענה לו

גלעד קריב: זה סגנון השליטה של ועדת הרבנים

דוד ביטן: אתה לא תתנהג יפה הרבה זמן, אבל בסדר, ניתן לך את הצ'אנס הזה

שמחה רוטמן: עשית לו חסימה

דוד ביטן: כן

מימון מוני שמילה: השאלה הבאה היא: כמה מנויים קיימים כיום בקומות הכשרות? סך הכול יש סדר גודל של 500,000

מימון מוני שמילה:  כמה בכל חברה – זה עסקי-מסחרי, אני לא יכול לפרט את זה פה, בטח לא בדיון ציבורי

גלעד קריב: בסדר

מימון מוני שמילה: כמה מספרי טלפונים חסומים נכון למועד זה? אין לי כרגע את הנתון הזה, אני צריך לבדוק אותו

שמחה רוטמן: כמה חסומים – אין? ראיתי שיש איזה ארגון שקיבל את המידע הזה

מימון מוני שמילה: זה מופיע באתרים

מימון מוני שמילה:  אני לא יודע להגיד את זה, אני צריך לברר עם החברות

דוד ביטן: הוא יברר וייתן תשובה בישיבה הבאה

מימון מוני שמילה: דרך אגב, אותו מספר צריך להיות בכל החברות, כי חוסמים את כולם בכל החברות, וזה לא זהה, אז אני רוצה לעשות בדיקה

קריאה: זה לא נכון

קריאה:  תאגידים, עמותות והקדשים – חברות הסלולר מפרסמות היום באתרים שלהן את המספרים השונים, בחברות הסלולר השונות

קריאה:  זה לא מקובע בחוק, אבל פלאפון, רמי לוי ופרטנר מפרסמות את המספרים החסומים באופן פומבי

מימון מוני שמילה: זה צריך להיות זהה

התקשורת שלמה קרעי: זה שזה לא מפורסם – זה לא מעודכן

שמחה רוטמן: הוא אמר שזה לא אותו דבר בין החברות

קריאה: המספרים הם לא אותו דבר

קריאה:  לרמי לוי יש בערך 2,000 מספרים חסומים

שמחה רוטמן: פלאפון ורמי לוי מפרסמות רשימה ואין חפיפה בין הרשימות

מימון מוני שמילה: המספרים צריכים להיות זהים

מימון מוני שמילה:  אין חפיפה

מימון מוני שמילה:  קיבלתי מהחברות נתונים וראיתי שאין חפיפה, אז אני רוצה לבדוק שוב

דוד ביטן: אז אתה ממשיך לבדוק

גלעד קריב: אדוני, אתה אומר שסלקום ופרטנר לא מפרסמות?      

קריאה: סלקום – אני לא ראיתי

דוד ביטן: הלאה, בישיבה הבאה הוא יענה על זה, אחרי שיבדוק

דוד ביטן:  אם יש לכם משהו להגיד לו, תגידו לו לצורך הבדיקה שלו

מימון מוני שמילה: האם משרד התקשורת מבצע בקרה על היקף החסימות

מימון מוני שמילה:  דיברנו על זה קודם

מימון מוני שמילה:  אנחנו לא מבצעים בקרה

מימון מוני שמילה:  אם יש עכשיו תקלה ומישהו פונה אלינו, אנחנו בהחלט פועלים ובוחנים את הדבר הזה

מימון מוני שמילה:       וגם החזרנו לא מעט חסימות שהיו, הורינו לפתוח אותן חזרה, כי נחסמו בטעות

שמחה רוטמן: מכוח הרישיון?     

מימון מוני שמילה: כן

מימון מוני שמילה:       האם משרד התקשורת בא עם קיום קריטריונים ברורים לפעולת החסימה על ידי ועדת הרבנים? יש מספר קריטריונים שלא אנחנו קבענו, אין על זה הוראה רגולטורית, כי יש לנו קושי להגיד מה זה תוכן ראוי, גם בחקיקה

מימון מוני שמילה:  כמו שבסינון אתרים באינטרנט, כדי לחסום סינון באינטרנט, בסעיף 4ט' נדמה לי כתוב שצריך לתת סינון יעיל כמקובל בתחום

מימון מוני שמילה:  מה זה סינון יעיל? האם פרסומת למכירת - - -     

גלעד קריב: אבל אני הצעתי לך קריטריון מאוד ברור, למשל הבחנה בין מנוי שעיקר התקשורת בו היא תקשורת בעלת אופי פרטי לבין מנוי שעיקר הפעילות בו היא הפצת תוכן

התקשורת שלמה קרעי: תגיד, אם יש מיסיונרים שהם אנשים פרטיים, שמתקשרים ומנסים לשכנע אנשים לעבור, מה אתה אומר?      

גלעד קריב: אז אני רוצה לומר

גלעד קריב:  למשל, כשאתה רואה מנוי שעיקר פעולתו היא פעולה אקטיבית, מקובל עליי, כדי שיהיה מאוד ברור

גלעד קריב:  אני יכול להבין למה בציבור החרדי, כשיש תופעה של הפעלת קו של מיסיונרים, אז הורים לילדים או בתוך משפחה או בכלל, לא רוצים גישה לקו הזה

גלעד קריב:       אבל אפשר לקבוע קריטריונים: האם מדובר בקו שעיקר התקשורת בו היא פרטית; האם מדובר על פעולה אקטיבית - -     

שמחה רוטמן: קבלת שיחות או הוצאת שיחות

גלעד קריב: - - האם הקו הזה מפורסם

גלעד קריב:  כאשר אדם לוקח את הטלפון הפרטי שלו ומפרסם אותו במודעות שהוא תולה ברחבי העיר או בפרסומים, ברור שהנטייה שלו היא להפיץ תוכן

גלעד קריב:      אפשר לקחת אותי כיועץ למשרד התקשורת, אני אעזור לכם לנסח קריטריונים

שמחה רוטמן: ועדת האתיקה, יש פה מישהו שרוצה לעשות עבודה מהצד

גלעד קריב: לא הצעתי בתשלום

ינון אזולאי: גם לא בתשלום זה בעייתי

דוד ביטן: קריב, תקשיב טוב, אתה לא בסדר

דוד ביטן:  אחרי שכבר מיניתי אותך לשופט עליון, עכשיו אתה רוצה להיות יועץ למשרד התקשורת? אסור, יש לך ניגוד עניינים

שמחה רוטמן: לא, לא, לשופטים אין ניגוד עניינים

שמחה רוטמן:  << יור >> שלקר     

התקשורת שלמה קרעי: קריב, רק כדי לשחרר את הכנסת ממך: יש לי תקן של יועץ בכיר

התקשורת שלמה קרעי:  אני מוכן לעשות את זה

שמחה רוטמן: תעשה לו חוזה בכירים

דוד ביטן: קריב, מה שאמרת עכשיו, תכתוב בבקשה ליועץ המשפטי ואנחנו נבחן את זה

דוד ביטן:       מה עוד? זהו, סיימנו את השאלות

איתי עצמון: יש לי שאלה

איתי עצמון:  לפי מה אתם משחררים את החסימות?      

מימון מוני שמילה: אני אתן לכם דוגמה

מימון מוני שמילה:  הייתה איזו מספרה או משהו כזה, שבטעות חסמו כי טעו בספרות שהגישו במערכת

שמחה רוטמן: זה מקרה קל

מימון מוני שמילה: פנו אלינו לפניות הציבור

מימון מוני שמילה:  בחנו את זה, שאלו את ועדת הרבנים: למה חסמתם? אמרו: תוכן לא ראוי

מימון מוני שמילה:  אמרנו: זו מספרה

מימון מוני שמילה:  אמרו: אופס, טעות – ושחררו

שמחה רוטמן: המקרה הזה הוא מקרה קל

שמחה רוטמן:  בואו לא נעשה לעצמנו חיים קלים

שמחה רוטמן:  יהיו מקרים של בן אדם שיוציאו אותו על רקע קרע בקהילה או במשפחה - - -     

דוד ביטן: אבל אתה לא יכול להתייחס עכשיו לכל הנסיבות

מימון מוני שמילה: האם היית רוצה שאנשי משרד התקשורת יהפכו להיות עכשיו לשופטים?      

שמחה רוטמן: לא, אני לא הייתי רוצה

גלעד קריב: לא, אנחנו רוצים שהחוק יקבע קריטריונים

דוד ביטן: אמרתי לך: תכתוב, ונתייחס לזה

דוד ביטן:  אבל זאת רשימה לא סגורה, אי-אפשר - - -     

שמחה רוטמן: אני מבין, אבל אנחנו מנסים לייצר פה משהו שהוא מאוד בעייתי

שמחה רוטמן:  למה צריך פה חקיקה? לכאורה זה היה בחוזה, הכול היה בסדר

שמחה רוטמן:  אבל לא, החוזה הזה לא היה מחזיק מים

שמחה רוטמן:  למה? אפשר היה לדון בשאלה אם הוא חוזה שמנוגד לתקנות הציבור או שהוא לא חוקי, זה דיון אחד, אבל החוזה הזה לא היה מחזיק מים - -      

גלעד קריב: הוא חוזה אחיד

שמחה רוטמן: - - כי הוא חוזה אחיד

גלעד קריב: נכון

שמחה רוטמן: כי אתה בא ואומר לבן אדם: אני קונה ממך מספר

שמחה רוטמן:  אני יודע שביום שבו הצטרפתי אליך לרשימה, אתה חוסם 10,000 מספרים שהם כולם מספרי תוכן שאני מאוד שמח שאתה חוסם לי אותם

שמחה רוטמן:  אני לא רוצה – לא הצעות בעלות אופי מיני, ולא שיציעו לי מיסיונרים, לא רוצה שום דבר

שמחה רוטמן:  ואז, יום אחר כך, אתה מחליט לחסום את החבר הכי טוב שלי

שמחה רוטמן:  למה? כי הוא עבר פלג בחסידות או כי הוא חזר, רחמנא ליצלן, בשאלה

שמחה רוטמן:       מה אני יכול לעשות? אז עכשיו אתה אומר לי: תשמע, או שאתה תוותר על הקשר עם החבר או בן המשפחה הזה – כי לא תוכל להתקשר אליו והוא לא יוכל להתקשר אליך, או שתאבד את המספר שלך – שזה נזק עסקי ונזק כלכלי

שמחה רוטמן:       זה האירוע ואיתו צריך להתמודד

התקשורת שלמה קרעי: אדם פרטי – מותר לו לקחת על עצמו את הסיכון הזה? אדם פרטי

שמחה רוטמן: לא, זה חוזה אחיד

גלעד קריב: זה דיני חוזים אחידים

התקשורת שלמה קרעי: אסור לי לקחת סיכון על עצמי? בחייך, יושב-ראש ועדת החוקה של הכנסת, מה זה, מדינה קומוניסטית? זו מדינה דמוקרטית

שמחה רוטמן: התשובה היא שבחוק החוזים האחידים אי-אפשר לתת תנאי כזה

דוד ביטן: אתה הגעת לפה רק עכשיו, נכון?     

שמחה רוטמן: אני עקבתי כל הזמן

גלעד קריב: לא, הוא מכיר את הנושא היטב

שמחה רוטמן: איזו עדות אופי

שמחה רוטמן:  מה קורה פה, גלעד?     

גלעד קריב: אני אף פעם לא טענתי שהבעיה איתך שאתה לא מבין את הנושאים

גלעד קריב:  יש בעיות אחרות

דוד ביטן: גלעד, אל תעשה לו נזק בציונות הדתית

דוד ביטן:      תקשיב רגע, אנחנו אמרנו שללא קשר להסכם האחיד שהוא חותם, הוא יחתום על מסמך נפרד שמציין את כל הדברים האלה והוא יחתום על זה באופן ספציפי

שמחה רוטמן: אני הבנתי

דוד ביטן: רגע, ולכן זה לא קשור לחוזה אחיד

שמחה רוטמן: אבל המסמך הזה הוא חוזה אחיד

דוד ביטן: לא, לא, הוא יחתום ברחל בתך הקטנה

שמחה רוטמן: זה חוזה אחיד

דוד ביטן: לא קשור, רק על הסעיפים האלה, שלא יגידו שזה בתוך החוזה הגדול

שמחה רוטמן: זה חוזה אחיד

דוד ביטן: אני לא מסכים איתך

התקשורת שלמה קרעי: אתה מנסה לפגוע כאן בזכויות הפרט?     

שמחה רוטמן: לא

התקשורת שלמה קרעי: להגיד לבן אדם פרטי במדינת ישראל: אני לא מרשה לך להיכנס לקבוצה שתחסום מספרים שאתה מאשר שיחסמו לך? מה קורה איתכם? נהייתם קומוניסטים בציונות הדתית? בחייכם

שמחה רוטמן: כבוד השר קרעי, תמיד היינו מפא"יניקים עם כיפה

דוד ביטן: אז אמרתי: זה לא קשור לחוזה אחיד

אריאל קלנר: אגב, מה קורה עם מי שחתם עד עכשיו על חוזה?      

שמחה רוטמן: אני רוצה לענות לשר

דוד ביטן: חוץ מהחוזה שהוא חותם, הוא חותם גם על נייר נפרד של כמה שורות, שם מצוין לו: אדוני הנכבד, תדע לך – אתה נכנס לקבוצה, אתה לא יכול לקבל את המספר

דוד ביטן:  זה משהו נפרד

שמחה רוטמן: כבוד היושב-ראש, אני רוצה לענות לשר

דוד ביטן: מה קורה בחוזה אחיד? זה חוזה של 20 עמודים, אתה לא מתחיל לקרוא כל מילה

דוד ביטן:  אתה לוקח את הסעיפים החשובים ומכניס אותם למסמך של עמוד, זה הכול

איתי עצמון: אני לא בטוח שזה שולל את העובדה שזה חוזה אחיד

שמחה רוטמן: זה לא שולל שזה חוזה אחיד

דוד ביטן: לא שייך

דוד ביטן:  אני מדבר באופן כללי

דוד ביטן:  זה לא אותו דבר

שמחה רוטמן: אני חייב לענות לכבוד שר, הוא העלה נקודה נכונה

שמחה רוטמן:  חס ושלום, אני בעד חירות הפרט

שמחה רוטמן:  אנחנו מכירים, אנחנו מכירים גם את המסורת היהודית שלנו, של היכולת להתנות, אפילו על דבר שכתוב בתורה

שמחה רוטמן:  בדבר שבממון בן אדם יכול להתנות

דוד ביטן: קריב, אני רואה שיש לך עזרה

שמחה רוטמן: אבל יש כלל שאומר: כי לי בני ישראל עבדים עבדי הם - - -     

דוד ביטן: אבל זה מהות החוק

שמחה רוטמן: פועל יכול לחזור בו, אפילו בחצי יום

שמחה רוטמן:  גם אם הוא התחייב, להתחייבות שכזאת אין תוקף

שמחה רוטמן:  אתה לא יכול להחזיק בן אדם בכלא

התקשורת שלמה קרעי: הוא יצטרך להחזיר את המדים ואת כלי העבודה שלו למעביד שלו

שמחה רוטמן: אבל הם לא המעבידים שלו

דוד ביטן: אתה חבר כנסת, אתם סיעה, תתנגדו לחוק

שמחה רוטמן: יכול להיות

דוד ביטן: כי זו המהות של העניין

דוד ביטן:  אם אתה לא רוצה, תתנגד, אין בעיה

שמחה רוטמן: אני לא מתנגד למהות

שמחה רוטמן:  אני מנסה לטייב את הנזקים של זה

דוד ביטן: אתם רוצים ליצור מצב שלא יהיה צריך קבוצה

גלעד קריב: לא נכון

שמחה רוטמן: לא נכון

שמחה רוטמן:  אתה רוצה להגיד לי מה אני חושב?      

דוד ביטן: אני אומר לך מה התוצאה, לא של מה שאתה חושב, אלא של מה שאתה אומר

שמחה רוטמן: אני בעד קומה שתהיה שם חסימה של אינטרנט וחסימה של sms, ושבן אדם יהיה בוועדת הרבנים, רק שהוא לא יהיה כבול אליה

דוד ביטן: אין בעיה, אז תתנגד לחוק

דוד ביטן:  אנחנו אומרים דבר מאוד פשוט

דוד ביטן:  מקובל עליי שצריך להיות איזשהו תהליך, שבן אדם יוכל לערער על זה באופן מסוים

דוד ביטן:  אנחנו ננסח את העניין הזה

גלעד קריב: וקריטריונים

דוד ביטן: זה דבר ראשון

דוד ביטן:  דבר שני, יהיה מסמך נפרד שבו יובהרו לו כל הסעיפים העיקריים

דוד ביטן:  זה לא יהיה בתוך מסגרת ההסכם הכולל, שהוא לא יכול לבדוק את זה ולא יכול לראות זה

דוד ביטן:  אמרנו את זה, זה מה שנעשה

גלעד קריב: אפשר שאלה?     

דוד ביטן: לא, גמרנו

גלעד קריב: כי לא ענו על שאלה אחת

דוד ביטן: על איזו שאלה לא ענו?      

התקשורת שלמה קרעי: איך הוא תמיד מצליח לעצור אותך בסוף? אתה אומר לו לא, בסוף – כן

דוד ביטן: לא משנה, אנחנו לא במריבה

שמחה רוטמן: הקסם האישי והאישיות הכובשת

ינון אזולאי: תן לרוטמן שתי דקות לנהל את הדיון

גלעד קריב: אדוני נציג משרד התקשורת, בעקבות התשובה שלך עשיתי בדיקה

גלעד קריב:  המספרים שמפורסמים על ידי חברות הסלולר הם רק המספרים החסומים ששייכים לתאגידים

גלעד קריב:  האם אתם יודעים לומר מה היקף המספרים החסומים של מנויים פרטיים? מדוע הם לא מפורסמים, בניגוד לאחרים? האם בכלל יש תהליך ערעור?      קצת מוזר שהמספרים שחברת פלאפון מפרסמת ברשימה של החסומים, זה רק כאלה ששייכים לתאגידים

גלעד קריב:  מה מנסים להסתיר כאן?      

דוד ביטן: רגע, שאלת? תן לו לענות

דוד ביטן:  אתה כבר קובע את המסקנה?     

ינון אזולאי: - - -     

גלעד קריב: לא צריך שאדם ידע?     

מימון מוני שמילה: אין לי את התשובות

מימון מוני שמילה:  אנחנו נבדוק את זה

דוד ביטן: קריב, הוא יבדוק את זה לישיבה הבאה

נריה הרואה: אני נציג של חברת סלולר, יש לי נתונים

גלעד קריב: היושב-ראש יכול לומר, ואני מכבד תמיד את אמירותיו שאנחנו לא עוסקים בעניינה של ועדת הרבנים

דוד ביטן: נכון

גלעד קריב: בסדר, אני רק אציין כהערת אגב שלא קשורה לדיון, שהעובדה שלמשרד התקשורת אין מושג נכון לרגע זה - - -     

דוד ביטן: למה? הוא אמר שיענה לך

דוד ביטן:  מה אתה רוצה? 
     

גלעד קריב: לא, הוא אמר שהוא צריך לבדוק, שהוא לא יודע

דוד ביטן: זה לא היה חלק מהשאלות שלך

גלעד קריב: זה היה חלק מהשאלה כמה מספרים חסומים והאם מפרסמים אותם

גלעד קריב:  מסתבר שמה שמפרסמים, זה רק מספרים של תאגידים

גלעד קריב:  עובדה שמשרד התקשורת לא תופס את תפקידו היום, לבדוק את השאלה באופן אקטיבי, האם גוף שהוא לא ועדת הרבנים, אבל יש לו את הסמכויות של ועדת הרבנים, חוסם מנויים פרטיים, אולי על ימין ושמאל

גלעד קריב:      יושבים כאן: הייעוץ המשפטי של משרד התקשורת, בכירי משרד התקשורת, השר – ואתם לא יודעים

התקשורת שלמה קרעי: למה לא יודעים? אני אומר לך שכן

דוד ביטן: אתה בדקת

דוד ביטן:  מי אמר שהבדיקה שלך נכונה וטובה?      

גלעד קריב: דוד, אבל אני לא אמרתי מה הבדיקה שלי

גלעד קריב:  שאלתי שאלה, אין תשובה עליה

דוד ביטן: לא יודע מי בדק לך את זה ולא יודע מה המומחיות שלו

גלעד קריב: לא בדקו לי כלום

דוד ביטן: הוא אמר שהוא יבדוק את זה לישיבה הבאה

גלעד קריב: תודה רבה

נריה הרואה: אדוני היושב-ראש, אני הנציג היחיד של חברת סלולר ולי יש תשובות

דוד ביטן: ראיתי, אתה נציג של חברת הסלולר החדשה

נריה הרואה: אני נציג של חברת הסלולר החדשה שרוצה להיכנס לשוק

גלעד קריב: אנחנו לא בעד תחרות? התנועה הליברלית הלאומית לא בעד ריבוי חברות ותחרות פתוחה?     

נריה הרואה: 4

נריה הרואה: 5 מיליון מספרים חסומים

התקשורת שלמה קרעי: מתוך מה הסקת את המסקנה הזו? מישהו חסם מישהו מלהיכנס לשוק הסלולר?      

שמחה רוטמן: לשוק ועדות הרבנים אתה חוסם

גלעד קריב: אז למה אתה רוצה את התנאי של 10,000 מנויים?      

דוד ביטן: הוא רוצה לחסום את המתחרים שלו, על מנת שיוכל להיכנס

גלעד קריב: לא, למה אתה יוצר פה הבחנה ותנאי סף של 10,000 מנויים ושלושה ספקים כדי לתת לגופים החדשים את אותם סמכויות?      

דוד ביטן: רגע, אתה לא יכול לשאול אותו, נגמרו השאלות שלך

דוד ביטן:  אתה שאלת את משרד התקשורת

דוד ביטן:  הוא דיבר בפעם שעברה

דוד ביטן:  שמענו

גלעד קריב: מתי אני עובר לשאלות למשרד המשפטים שסיכמנו?     

דוד ביטן: לא עכשיו, קודם כל נתקדם

נריה הרואה: אדוני היושב-ראש, יש לי תשובות לגופו של עניין

דוד ביטן: נתקדם, נתקדם

דוד ביטן: איפה רשות התחרות? אין נוסח, אני רק אומר שכתוצאה מדיון של אתמול - - -     

נריה הרואה: אדוני, יש לי כרגע - - -     

דוד ביטן: לא, אני אוציא אותך

גלעד קריב: אבל יש לו מידע

דוד ביטן: אני לא יכול להוציא חבר כנסת שכבר עבד כל-כך קשה כדי לשאול אותנו שאלות

דוד ביטן:  אבל אמרתי לך, לא להתפרץ, בסדר?      

נריה הרואה: את התשובות אני יכול לתת

דוד ביטן: דיברת בישיבה הקודמת, שמענו אותך

שמחה רוטמן: דוד, אני מעביר אליך בקשה רשמית

שמחה רוטמן:  תעביד את גלעד באופן קבוע קשה אצלך בוועדה

דוד ביטן: אין לי בעיה, לא אכפת לי שהוא עובד קשה ושואל אותי שאלות

דוד ביטן:  זה בסדר גמור

דוד ביטן:  דרך אגב, חלק מההערות שלו קיבלתי

שמחה רוטמן: אני יודע

דוד ביטן:  אם הערה נכונה, אני מוכן לבדוק אותה ולשקול וגם להכניס אותה

דוד ביטן:  אין שום בעיה עם זה

שמחה רוטמן: אני מברך, באתי לברך

דוד ביטן: לגבי מה שדיברנו אתמול עם רשות התחרות

דוד ביטן:  יש טענה אחת שקיבלתי מרשות התחרות, אני רוצה שהיא תיכנס, ואני אומר את זה גם בוועדה

דוד ביטן:  אם אדם עוזב את הקבוצה, תהיה תקופה מסוימת, אנחנו נקבע אותה, שלא יוכלו להעביר את המספר שלו למישהו אחר, הוא ישמר לו עם הודעה קולית

דוד ביטן:  זאת אומרת, שכל מי שיצלצל אליו ידע שהוא לא חלק מהקבוצה הזאת

איתי עצמון: אלה היו הערות של משרד האוצר ורשות התחרות

דוד ביטן: קיבלתי את העניין הזה, אני חושב שזה ראוי

דוד ביטן:       השאלה היא לכמה זמן

דוד ביטן:  אני מציע שזה יהיה לתקופה של חצי שנה

דוד ביטן:  המספר ישמר לחצי שנה, לא יוכלו להעביר אותו, ותהיה הודעה קולית

דוד ביטן:  מי שיצלצל אליו, ידע שיש לו מספר חדש

דוד ביטן:  זה לגבי העניין שהוא לא יכול לעבור עם המספר שלו

נעם שרלו: היושב-ראש, אנחנו נשמח שגם השיחה תופנה באופן אוטומטי, שההקלטה תיידע שהוא כבר לא בקומה הכשרה

דוד ביטן: בסדר, אבל אני לא אכניס את זה לחוק

איתי עצמון: כדאי להכניס

דוד ביטן: אפשר? קיבלתי, אין לי בעיה, תעשו נוסח

איתי עצמון: תוכל לחזור על העיקרון?     

נעם שרלו: העיקרון הוא שכשמנוי מחייג למספר שהוא כבר לא המספר של המנוי, הוא ישמע איזושהי הקלטה שמיידעת שזה כבר לא המספר שלו, כלומר שהוא לא שייך לאותה קומה כשרה, ויועבר אוטומטית למספר החדש

דוד ביטן: מאה אחוז, חצי שנה זה זמן סביר

נעם שרלו: זה צריך להיות לבקשת המנוי, אבל צריך ליידע אותו שזאת אחת מהזכויות שלו

מימון מוני שמילה: נעם, זה לא באופן אוטומטי, לא עקוב אחרי

מימון מוני שמילה:  זה לא מה שסוכם אתמול

מימון מוני שמילה:  סוכם אתמול שיהיה את המספר החדש, לא עקוב אחרי

נעם שרלו: אנחנו מבקשים שיהיה עקוב אחרי

דוד ביטן: מה זה קשור לרשות התחרות? אתם נתתם טענה כתובה, שגם פותרת לי בעיות אחרות, לא רק של רשות התחרות, אז קיבלתי אותה

דוד ביטן:  אם זה עקוב אחרי או הודעה שאתה שומע אותה – מה הבעיה עם זה? לא הבנתי

נעם שרלו: שזה קורה באופן אוטומטי

נעם שרלו:  אם בנק מתקשר אליך, אתה לא תדע

התקשורת שלמה קרעי: נעם, אתה פוגע בזה שאחרי חצי שנה, כשזה לא יהיה אוטומטי, אף אחד לא ידע את המספר

נעם שרלו: לא, תהיה הקלטה

התקשורת שלמה קרעי: אבל אף אחד לא ישמור את המספר החדש כשיש עקוב אחרי

התקשורת שלמה קרעי:  אתה פוגע ביכולת המעבר הזאת

נעם שרלו: ומה יקרה אם בנק יתקשר אליך?     

אליהו לנקין: הבנק עלול לא להתקשר למספר הזה

נעם שרלו: זאת גם מערכת אוטומטית

התקשורת שלמה קרעי: זה אוטומטי לתקופה קצרה

אליהו לנקין: בסדר, אבל מערכות אוטומטיות מה יעשו?      

התקשורת שלמה קרעי: מה יעשו אחרי חצי שנה?     

דוד ביטן: אני רוצה שישמעו הודעה שיש לו מספר חדש

דוד ביטן:  עקוב אחרי – זה טעות, צודק השר, הוא צריך לשמוע שיש מספר חדש ומה המספר החדש

אליהו לנקין: כבוד היושב-ראש, מה יעשו מערכות אוטומטיות?      

התקשורת שלמה קרעי: יסתדרו, כמו שכל בן אדם מחליף מספר

התקשורת שלמה קרעי:  מה עושות מערכות אוטומטיות כשבן אדם מחליף מספר? מסתדרות

קריאות: - - -      

יוסי כהן: איך הוא יעדכן את החברות, את הבנקים?      

אליהו לנקין: אין לו דרך לעדכן מערכות אוטומטיות

גלעד קריב: דוד, אתה יודע שבתוך המספרים החסומים של התאגידים יש למשל חסימה של מוסדות להשכלה גבוהה? לא מטריד אותך? לא מטריד אותך שוועדת הרבנים חוסמת מוסדות – שעוד פעם: הם לא מפיצים תוכן מיני

גלעד קריב:  נראה לך הגיוני שלחצי מיליון מנויים יחסמו את הטלפון של האוניברסיטה העברית?     

דוד ביטן: קריב, אבל דיברנו על זה

גלעד קריב: לא צריך להגדיר?      

ינון אזולאי: אבל אמרנו גם אתמול, שאם יש בעיות בתכנים – אז כן

ינון אזולאי:  לא יחסמו את האוניברסיטאות, לא מדובר על זה

גלעד קריב: אבל זה מה שקורה, חוסמים היום

ינון אזולאי: זה לא נכון

ינון אזולאי:  אתה אומר שכאילו חוסמים את כל מה שזז, זה לא נכון

גלעד קריב: חברים, חוסמים היום

ינון אזולאי: זה לא נכון

ינון אזולאי:  הם לא חוסמים כל דבר

ינון אזולאי:  הם חוסמים רק דברים שאנחנו חושבים שהם לא טובים לנו, זה מה שחוסמים היום

גלעד קריב: אבל זה כולל מוסדות להשכלה גבוהה

ינון אזולאי: אמר הסמנכ"ל: באים ומתלוננים, והם פותחים את זה

גלעד קריב: חברים, מה זה?      

ינון אזולאי: אין מה לעשות

דוד ביטן: אמרנו שנעשה את התהליך ונדון בזה בישיבה הבאה

דוד ביטן:  בשביל מה לפתוח את זה?     

גלעד קריב: בבקשה

טלי גוטליב: אדוני היו"ר, אני יכולה לשאול שאלה? אני לא חברה בוועדת הכלכלה

דוד ביטן: זה לא קשור, כל חבר כנסת יכול לבוא

טלי גוטליב: בדיוק, אני רוצה, אני מבהירה, אני לא חברה בוועדת הכלכלה

טלי גוטליב:  אני נכנסתי לכאן לשאול שאלת תם על החוק, שבעיניי הוא לא נכון ושגוי

טלי גוטליב:  כנסת ישראל לא מחוקקת חוק שמתערב בחוזה בין אדם לבין ספק כלשהו

טלי גוטליב:  לשיטתי, ספקים כאלה ואחרים צריכים לעשות את זה במסגרת החוזה הפרטי שלהם - -      

קריאות: נכון

טלי גוטליב: - - ולא יכול להיות מצב שככנסת אני אתערב בתוך המונופולים האלה או האחרים

טלי גוטליב:  אני לא מתערבת בחקיקה

טלי גוטליב:  לא יכול להיות

טלי גוטליב:  בגלל זה נכנסתי לדיון הזה

טלי גוטליב:  חקיקה, בעיניי, לא יכולה ליצור מונופול או להתערב ברצון כזה או אחר של קבוצה בחברה

טלי גוטליב:  הרצון של קבוצה חברתית כזאת או אחרת לקבל שירות או לא לקבל שירות, להיחסם או לחסום, הוא פונקציה של הסכמה בין נותן שירות למקבל שירות

טלי גוטליב:       לא באנו לכנסת לחוקק חוקים מהסוג הזה

טלי גוטליב:  בעיניי, זאת התערבות בלתי-נתפסת במתן שירותים

טלי גוטליב:  אחר כך יבקשו ממני לעשות את זה במשהו אחר, כי זה מקדם דבר כזה או דבר אחר

טלי גוטליב:       יש לי חדשות בשבילכם: אני יכולה לשים חסימות מכל סוג שהן, אני פשוט מבינה בפונקציות הללו

טלי גוטליב:  שרת יכול לתת לי כל סוג של חסימה, בלי בעיה, אז אני צריכה לחוקק על זה חוקים, בכל הכבוד?     

התקשורת שלמה קרעי: חברת הכנסת גוטליב, ההתערבות הייתה בזה שהנדל החליט לא לאפשר להם יותר לעשות את זה

טלי גוטליב: לא, אני לא מסכימה איתך

התקשורת שלמה קרעי: 20 שנה זה היה בסדר

התקשורת שלמה קרעי:  הנדל החליט לתת פרשנות שמונעת מהם, ואנחנו מסירים כאן את חרפת הנדל

טלי גוטליב: אני רק רוצה להגיד לך משהו

דוד ביטן: גוטליב, נתתי לך לומר את הדברים

דוד ביטן:  אני רוצה שתביני דבר אחד

דוד ביטן:  את הדיון הזה, שאת מדברת עליו, עשינו בישיבה קודמת

טלי גוטליב: אני יודעת

דוד ביטן: הגעת, אבל אנחנו לא נתחיל את הכול

טלי גוטליב: אין צורך

טלי גוטליב:  אמרתי את הדברים

דוד ביטן: נתתי לך להגיד את הדברים, כדי שישמעו

טלי גוטליב: תודה אדוני היו"ר, מכבדת, יש לי תשובה גם לשר בעניין הזה, אבל נעשה את זה מקסימום במליאה

דוד ביטן: בסדר גמור

דוד ביטן:      יש עוד דברים שצריך לדון בהם, אבל כרגע אני מבקש להמשיך לקרוא

דוד ביטן:       קריב, כמה שאלות שאלת את משרד המשפטים?      

ינון אזולאי: את התקשורת 11 בכתב ועוד כמה בעל פה

דוד ביטן: משרד המשפטים גם כן יענה בעל פה

דוד ביטן:  לא צריך בכתב ולא צריך שום דבר

דוד ביטן:  אנחנו לא בעבודה סמינריונית שאתם צריכים לשבת ולכתוב עמודים

דן אילוז: דוד, מה נסגר עם מה ששמחה שאל?     

דוד ביטן: לא יודע על מה אתה מדבר

דן אילוז: על האפשרות - - -      

שמחה רוטמן: לעבור מוועדה לוועדה

דוד ביטן: הוא יכול לעבור, אבל בלי המספר

ינון אזולאי: דיברנו על זה

ינון אזולאי:  יכול לעבור בלי המספר

ינון אזולאי:  אין ניוד

גלעד קריב: למה? למה?     

ינון אזולאי: דיברנו על זה כמה וכמה פעמים

דוד ביטן: אין שום בעיה לעבור

שמחה רוטמן: לא, יש בעיה

דוד ביטן: אין

דוד ביטן:  בלי המספר

דוד ביטן:  זה החוק

דוד ביטן:  אתה רוצה להיות נגד, תהיה נגד

שמחה רוטמן: יש בחוק כמה דברים

ינון אזולאי: - - - זה מה שרוצים לעשות בחוק

שמחה רוטמן: זאת תקלה

ינון אזולאי: זאת לא תקלה

ינון אזולאי:  זה הדבר שבשבילו אנחנו פה

שמחה רוטמן: לא, זה לא נכון

ינון אזולאי: זה הדבר שבשבילו אנחנו פה

שמחה רוטמן: - - -     

דוד ביטן: טוב רבותיי, רבותיי, זה החוק

דוד ביטן:  וגם יש היגיון לזה

שמחה רוטמן: לא

שמחה רוטמן:  מה ההיגיון?     

ינון אזולאי: דיברנו על זה מספר פעמים

דוד ביטן: יש היגיון, דנו בו בישיבה הקודמת

דוד ביטן:  אני לא פותח את זה

דן אילוז: כן, אבל זה לא אומר שהסכמנו

דוד ביטן: אז תצביע נגד

דוד ביטן:  בוא נדבר תכלס

דוד ביטן:  זו המהות של העניין

דוד ביטן:  המהות של העניין היא שבתוך הקבוצה גם הגבלנו במספר וגם יש יותר מחברה אחת בתוך הקבוצה שאפשר לעבור אליה, אז אין פה בעיה של תחרות בין החברות

דוד ביטן:  מצד שני, מאוד חשוב שהמספר יישאר בקבוצה, אחרת לא צריך את כל החוק הזה

דוד ביטן:       אמרתי: אני נגד כפייה דתית וגם כפייה חילונית, אז אל תעשו כפייה

דוד ביטן:  הם רוצים להיות ככה – זו זכותם אלמנטרית

שמחה רוטמן: אף אחד לא רוצה למנוע את זה מהם

דוד ביטן: אתם רוצים למנוע, בשיטות עקיפות

שמחה רוטמן:  ממש לא

ינון אזולאי: זה למנוע, זה למנוע

דן אילוז: יכול להיות שיש אנשים בשולחן הזה שרוצים, אנחנו לא

דוד ביטן: זה מה שאתם עושים

שמחה רוטמן: לא, לא נכון

גלעד קריב: לא, ממש לא

דוד ביטן: אתם עושים כפייה לא במישרין, אלא בעקיפין

שמחה רוטמן: לא, לא נכון

גלעד קריב: יושב-ראש ועדת הכלכלה, אני רק רוצה לעדכן שבמשך למעלה משנה הטלפון של משרד התקשורת נחסם על ידי ועדת הרבנים

גלעד קריב:  שוחרר רק ב-1 בינואר 2024

שמחה רוטמן: כדי שלא יהיה אפשר להגיש תלונות

גלעד קריב: אז אין ספק שאפשר להגיש אליכם המון עררים

גלעד קריב:  שנה

גלעד קריב:  שנה הקו של משרד התקשורת היה חסום על ידי ועדת הרבנים

דוד ביטן: אני לא יודע מי בודק לך את זה

גלעד קריב: אתה לא מכיר? תבדקו

דוד ביטן: אני לא מקבל את העניין הזה, שכל רגע אתה אומר: בדקתי

גלעד קריב: אני לא אמרתי: בדקתי

דוד ביטן: אתה לא מומחה לעניין הזה

ינון אזולאי: תביא דברים ממוסמכים

גלעד קריב: אז אני אשאל את זה כשאלה

דוד ביטן: לא, אל תשאל

דוד ביטן:  אל תענה

דוד ביטן:  תתחיל לקרוא

גלעד קריב: האם משרד התקשורת מאשר שבמשך שנה הקו שלו היה חסום ושוחרר רק בראשית ינואר 2024?      

קריאה: יושב-ראש הבטיח דיון על התחרות

דוד ביטן: הלאה, תתחיל לקרוא

גלעד קריב: לא, רגע, מה עם התשובות של משרד המשפטים?     

דוד ביטן: אחר כך, לא אמרתי שלא תקבל

יוראי להב-הרצנו: מתי נדבר על קווי הסיוע?      

דוד ביטן: קווי הסיוע זה חשוב מאוד

דוד ביטן: נגיע לזה בהקראה ואז נדבר

שמחה רוטמן: תוך כדי להגיש הסתייגויות או שההסתייגויות בכתב?     

דוד ביטן: לא, אין הצבעות היום

דוד ביטן:  כולם יכולים להגיש, אתה יודע

גלעד קריב: זה גם לא הנוסח הסופי, היושב-ראש שלח את כולנו להרבה עבודה

דוד ביטן: אפשר להגיש הסתייגויות על עוד דברים

שמחה רוטמן: אין בעיה, רק שאלתי

דוד ביטן: אתם לא לבד בקואליציה

גלעד קריב: עכשיו, כשהקו של משרד התקשורת שוחרר, אני אוכל להתקשר לחבריי במשרד המשפטים ולהציע הצעות

שמחה רוטמן: יש לך טלפון כשר, גלעד?     

גלעד קריב: אני כולי כשרות מהלכת

דוד ביטן: גם אנחנו יכולים להגיש הסתייגויות, אתה יודע

דוד ביטן:  גם החרדים יכולים להגיש הסתייגויות

דוד ביטן:  זה לא חד צדדי פה

התקשורת שלמה קרעי: אדוני היושב-ראש, אולי לפני ההקראה, מכיוון שאני צריך ללכת, אני רוצה להגיד כמה מילים ותמשיכו בעבודת הקודש

התקשורת שלמה קרעי:  קודם כל אני מודה לחברי הכנסת, גם לאלו שמתנגדים לחוק

התקשורת שלמה קרעי:  אני חושב שעולים כאן הרבה דברים חשובים, חלק מהם נכנסים בסופו של דבר לנוסח

דוד ביטן: קיבלנו חלק מהטענות, נכון

התקשורת שלמה קרעי: אני חושב שאתה מנהל את הוועדה בצורה יוצאת מן הכלל ומקבל טענות - -      

דוד ביטן: אנחנו ענייניים

התקשורת שלמה קרעי: - - שלא מנסות לפגוע במהות של העניין פה

התקשורת שלמה קרעי:  קרוב ל-20 שנה החרדים התנהלו כקהילה שבחרה לעצמה מה טוב לה לשמוע, מה לא טוב לה לשמוע

התקשורת שלמה קרעי:  מדינה דמוקרטית

התקשורת שלמה קרעי:  כל אחד בוחר לעצמו

התקשורת שלמה קרעי:  ואם קבוצה מתאגדת, היא יכולה להתאגד

התקשורת שלמה קרעי:  כמו שעובדים יכולים להתאגד, גם קבוצה של פרטים יכולה להתאגד ולהחליט למי אפשר להתקשר ולמי לא

התקשורת שלמה קרעי:  בעיניי, זו זכות בסיסית במדינה דמוקרטית

התקשורת שלמה קרעי:       בא השר הקודם והחליט שהוא לא מוכן לאפשר את זה יותר, הכריח את משרד התקשורת לתת פרשנות מעוותת לחוק הקיים ושינה את המצב

התקשורת שלמה קרעי:  המצב הזה הוקפא, כשנכנסתי לתפקיד אמרתי שאני לא מוכן לקבל את העניין הזה, אנחנו לא נתערב לקהילה בזכויות הפרט שלה

התקשורת שלמה קרעי:  וזה מה שאנחנו עושים כאן: מבטלים את החרפה הזאת של ניסיון לכפייה חילונית, כמו שאתה קורא לה

התקשורת שלמה קרעי:       אני לא חושב שזאת כפייה חילונית, זאת יכולה להיות כפייה מכל סוג

התקשורת שלמה קרעי:  הינה, יושבים כאן גם מהציונות הדתית ורוצים לשנות ולכפות

שמחה רוטמן: חס ושלום, רוצים לאפשר

דוד ביטן: האמת שהם אוהבים רק את ההסכמים שלהם, של הקואליציה שלהם

שמחה רוטמן: אתה תומך בזה שחסמו את הטלפון של הציונות הדתית?      

התקשורת שלמה קרעי: אני תומך באדם פרטי

דוד ביטן: את הטענה הזאת של חסימה – קיבלתי את הטענה הזאת ואנחנו נעשה ניסוח

קריאות: - - -     

דוד ביטן: אתה העלית עוד טענה, שלא קשורה לטענה הראשונה שלך, לגבי הנושא של הניוד - - -     

שמחה רוטמן: אני נגד, אני אסביר מה אני רוצה

דוד ביטן: לא, אל תסביר

דוד ביטן:  תסביר את זה בהסתייגות

דוד ביטן:  זה מהות העניין, הבנת? אתה רוצה לבטל את זה

גלעד קריב: אני מאוד מוטרד מבקיעים בקואליציה ובמפלגת השלטון

גלעד קריב:  אתמול הוודקה של אמסלם, היום הריב ביניכם

גלעד קריב:  זה קשה

דוד ביטן: אין ריב בינינו, אני פשוט מסביר לו

גלעד קריב: ישראל צריכה תחושה של הנהגה מלוכדת

דוד ביטן: מעניין למה אתם נגד העניין הזה

התקשורת שלמה קרעי: היושב-ראש, אני לא רוצה להאריך

התקשורת שלמה קרעי:  החוק הזה הוא חוק חשוב, חוק דמוקרטי, חוק ליברלי, שנותן - - -  
     

יוראי להב-הרצנו: אבל איך החוק הזה קשור למלחמה? למה בעיצומה של המלחמה מקדמים חוק שלא קשור למלחמה?     

התקשורת שלמה קרעי: היושב-ראש, יש כאן מישהו שמפריע לי לדבר

התקשורת שלמה קרעי:  אני מבקש ממך - - -     

דוד ביטן: זה לא נכון

דוד ביטן:  מה זאת אומרת? מותר לנו

דוד ביטן:  דרך אגב, קיבלנו אישור

יוראי להב-הרצנו: מותר לכם? אין נושאים יותר דחופים וחשובים במלחמה בוועדת הכלכלה, מאשר החוק הזה שמתקדם בכל הכוח?     

דוד ביטן: עם כל הכבוד לך, זה לא נכון, אנחנו דנים בהרבה מאוד חוקים ולא עיכבנו חוקים

דוד ביטן:  זה לא נכון

יוראי להב-הרצנו: מקדישים לזה זמן יקר ולא מקדישים זמן לדברים אחרים

יוראי להב-הרצנו:  זה על חשבון - - -     

דוד ביטן: למה? תגיד למה אנחנו צריכים להקדיש? באיזה חוק אנחנו לא דנים?     

יוראי להב-הרצנו: חסר? שרידות פוליטית שלכם קודמת לכל אזרחי ישראל

גלעד קריב: חברי הכנסת שבקיאים בעבודת הוועדה יכולים רק לומר לנו אם הטלפון של לשכת הגיוס חסום? אתם הרי בקיאים במה שקורה בוועדת הרבנים, שהיא לא עניינו של החוק

התקשורת שלמה קרעי: אי-אפשר לחסום טלפונים של המדינה ומוסדותיה

דוד ביטן: שאף אחד לא יענה על השאלה הזאת

גלעד קריב: תבדוק, תבדוק, את משרד התקשורת חסמו עד 1 מינואר

התקשורת שלמה קרעי: אז זה אסור

התקשורת שלמה קרעי:  כשהחוק יעבור, זה לא יהיה

גלעד קריב: אבל עכשיו, בימים אלו, הרי מדברים על זה שהרבה חרדים רוצים להתגייס עכשיו

גלעד קריב:  האם הטלפון של לשכת הגיוס היום חסום על ידי ועדת הרבנים?      

התקשורת שלמה קרעי: זה לא רלוונטי לחוק הזה

התקשורת שלמה קרעי:  כשהחוק יעבור, לא יהיה אפשרי לחסום מספר טלפון של המדינה ומוסדותיה

דוד ביטן: לא לענות לשאלות שלא קשורות לעניין

גלעד קריב: האם הטלפון של לשכת הגיוס חסום כרגע או לא?      

דוד ביטן: מספיק

דוד ביטן:  זה שאלות דמגוגיות, שלא בדקנו אותן

התקשורת שלמה קרעי: אדוני היושב-ראש, אני קורא לך ולחברי הוועדה - - -      

דוד ביטן: תמשיך לקרוא

יוראי להב-הרצנו: למה תוך כדי המלחמה לקדם את החקיקה הזאת? ההצעה שנויה במחלוקת

קריאות: - - -     

התקשורת שלמה קרעי: אדוני היושב-ראש, אני רוצה להודות לך ולבקש שתמשיכו בחקיקה במלוא המרץ

יוראי להב-הרצנו: שנויה במחלוקת, בזמן המלחמה

התקשורת שלמה קרעי: החוק הזה חשוב והוא צריך לעבור בהקדם

יוראי להב-הרצנו: חשוב לשרידות

יוראי להב-הרצנו:  בושה וחרפה

התקשורת שלמה קרעי: תודה רבה לכולם על זמנם

יוראי להב-הרצנו: תתבייש לך, תתבייש לך

גלעד קריב: החוק הזה הונח על שולחן הוועדה עם חורים של מסננת פסטה

גלעד קריב:  אנחנו מנסים היום טיפה להיאבק, אבל עד שלא תפתרו את הניוד החוק הזה הוא לא חוקתי - -     

דוד ביטן: בסדר

גלעד קריב: - - והוא ייפול בבג"ץ

יוראי להב-הרצנו: חזרתם לדרוס את האופוזיציה

גלעד קריב: לא את האופוזיציה, את הציבור

יוראי להב-הרצנו: וגם את הציבור

גלעד קריב: אנחנו לא חשובים

יוראי להב-הרצנו: אנחנו מייצגים את הציבור

יוראי להב-הרצנו:  זאת הצעה שנויה במחלוקת

גלעד קריב: אתם דורסים את האנשים בתוך הציבור החרדי שרוצים להיות חרדים, אבל לא להצדיע כל בוקר לוועדת הרבנים שהם לא יודעים שום דבר על הקריטריונים שלה

דוד ביטן: תגיד לי, אתה רוצה לקבל תשובות ממשרד המשפטים?      

גלעד קריב: כן

דוד ביטן: אז אל תיתן לי להוציא אותך

דוד ביטן:       בבקשה, תמשיך לקרוא

גלעד קריב: אני אקנה היום טלפון כשר אחרי הצוהריים

דוד ביטן: למה אתה עוד פעם מפריע?      

גלעד קריב: אני אעשה בדיקות ואבוא אליכם עם דוחות

דוד ביטן: תעשה בדיקות

גלעד קריב: מתקציב הקשר עם הבוחר

שמחה רוטמן: ועדת האתיקה, זה לגיטימי שחבר הכנסת מפרסם טלפונים כשרים?      

דוד ביטן: הלאה

גלעד קריב: נעשה בדיקה

גלעד קריב:  אני מזמין את הציבור להזרים אלינו מספרים ונבדוק

דוד ביטן: אתה סתם מפריע עכשיו

דוד ביטן:  מספיק

גלעד קריב: סליחה, אני מצטער

איתי עצמון: אנחנו עצרנו בשבוע שעבר בעמוד 4 לנוסח, סעיף קטן (ג):      (ג)	נוסף על האמור בסעיף קטן (א), מנוי או קבוצת מנויים רשאים לבקש מספק מורשה, ממי שעוסק בסחר בציוד קצה רט"ן או ממי שעוסק בסחר בציוד תקשורת, בבקשה מפורשת, לבצע הגבלה או חסימה, אחת או יותר, בעניינים המפורטים בפסקאות (1) עד (3) בסעיף 51ג(ב), כולם או חלקם, וכן ייחוד של ציוד קצה רט"ן לציוד תקשורת מסוים ולהיפך, ובכלל זה בכפוף להגבלה או חסימה לעניין ציוד קצה רט"ן או ציוד תקשורת, שקבע יחיד מסוים או תאגיד מסוים שציינו המנוי או קבוצת המנויים בבקשתם

איתי עצמון:      זה הסעיף שנוגע למכשירי הטלפון או כרטיסי הסים

דוד ביטן: אם אתה מגיע לסעיף שכבר דיברנו שצריך לשנות, אז תתייחס לכל ההערות שהערנו, בסדר?      

איתי עצמון: אני תכף אתייחס

איתי עצמון:  אני רק אמרתי במשפט על מה מדובר

גלעד קריב: לא אמרנו שמורידים את היכולת של יחיד מסוים או תאגיד מסוים?     

איתי עצמון: ברגע שאני אסיים להסביר, אנחנו נגיע לתיקונים

איתי עצמון:       כמו שאמרתי, סעיף קטן (ב) עסק בסל השירותים הייעודי

איתי עצמון:  כאן ייחדנו סעיף קטן (ג) לעניין ציוד הקצה או ציוד התקשורת, דהיינו מכשירי הטלפון או כרטיסי הסים, שגם לגביהם ניתן לבקש הגבלות או חסימות במנגנון דומה לזה שהוצע לעניין סל שירותים ייעודי

איתי עצמון:       השאלה אם אנחנו משאירים כאן יחיד מסוים או תאגיד מסוים, או בכלל קובעים שמדובר על עמותה או חברה לתועלת הציבור בעניין הזה, ואם זו החלטה שגם רלוונטית לסעיף הקטן הקודם, שאת ההגבלות או החסימות קובעת עמותה או חברה לתועלת הציבור

נעם שרלו: אני מזכיר גם את ההערה שהסכמנו עליה בשבוע שעבר, לגבי החשש שייחדו את זה למגוון מצומצם של מכשירים או ליצרן אחד, באופן שעלול לפגוע בתחרות במכשירי הקצה

איתי עצמון: אז מה ההצעה?     

נעם שרלו: הייתה הצעה מצד משרד התקשורת בדיון הקודם, לנסות לייצר פה איזשהו סטנדרט של לפחות שלושה יצרנים או איזו כמות מינימלית של מכשירים

דוד ביטן: זה בפנים

איתי עצמון: אני לא בטוח

מימון מוני שמילה: אמרנו שלוש חברות

דוד ביטן: שלוש חברות, אמרנו

נעם שרלו: לא, יצרנים

מימון מוני שמילה: יש חברות שמציעות את התוכנית

מימון מוני שמילה:  עכשיו זאת הרחבה, שיהיו גם מספר יצרנים של טלפון יחידת הקצה, שלא יהיה רק ספק אחד שהוא מונופול

דוד ביטן: אתה מסכים לזה?      

מימון מוני שמילה: כן, אני מסכים

דוד ביטן: אוקיי, אין בעיה

שמחה רוטמן: שנייה, אני מנסה להבין את נושא היחיד או התאגיד

שמחה רוטמן:  אני מנסה להבין איך זה מסתדר עם העקרונות הבסיסיים של החוזים האחידים

שמחה רוטמן:  אני מנסה להבין איך אתה יכול לחתום על חוזה כשאתה נותן לגורם אחר שיקול דעת מוחלט, בלתי-חוזר, בתנאי ההסכם

שמחה רוטמן:  איך זה מסתדר? איך זה מסתדר עם חירות הפרט? איך זאת לא פגיעה בזכות קניין? איך זה חוקתי בכלל? אני באמת תוהה עם עצמי

שמחה רוטמן:       יש המון דברים שאנחנו לא יכולים להתנות עליהם, כמו זכות שביתה

דוד ביטן: זה קשור לסעיף הזה?     

שמחה רוטמן: כן, בוודאי

שמחה רוטמן:  אני מנסה להבין איך זה חוקתי

דוד ביטן: אמרנו שהנושאים החוקתיים יידונו אחר כך

דוד ביטן:  אנחנו לא הולכים לשום מקום, היום אנחנו מסיימים את זה

גלעד קריב: אדוני היושב-ראש, ברשותך, קריאת ביניים

גלעד קריב:  אני רק אציין שגם הקו של עמותת נצח יהודה חסום

גלעד קריב:  אנחנו נמשיך לדווח כאן

אליהו לנקין: יש לי הערה על הסעיף הספציפי הזה

דוד ביטן: מה ההערה?     

אליהו לנקין: הסעיף הזה קושר בין הסים לבין המכשיר

אליהו לנקין:  כאשר אתה רוצה לעבור עם המכשיר לוועדת כשרות אחרת, בהתאם לקריטריונים של כשרות, בדיוק באותה רמה של כשרות, לא מתאפשר לך לעבור עם המכשיר

גלעד קריב: נכון

אליהו לנקין: אין חשבון גיבוי לאנשי קשר

אליהו לנקין:  ברגע שאתה חייב להחליף מכשיר, אתה מאבד את כל אנשי הקשר שלך

ינון אזולאי: אתה לא מאבד את כל אנשי הקשר שלך, תעביר אותם לסים

אליהו לנקין: אין אפשרות

ינון אזולאי: למה אתה אומר לי שאין אפשרות? אני מחזיק טלפון כשר, אני מעביר אותם לסים

נריה הרואה: אתה מאבד את המכשיר עצמו

אליהו לנקין: אני מבקש שלא יקטעו אותי

ינון אזולאי: אתה מעביר אותם לסים

אליהו לנקין: עד 250 מספרים

ינון אזולאי: בסדר, אז תעשה את זה בארבעה פעמים, מה קרה?

אליהו לנקין: לא, זה נקטע

אליהו לנקין:  אני יכול להוכיח, זה נקטע

דוד ביטן: גם לך יש קומה משלך?     

אליהו לנקין: יש לנו קומה משלנו

גלעד קריב: יש להם קומה, מה זה משלו?     

דוד ביטן: אני אסביר לך מה הבעיה עם כל אלה שטוענים

גלעד קריב: כל אלה שרוצים חופש

דוד ביטן: ברגע שיש להם את הקומה, אז הם בעד - - -     

גלעד קריב: לא

שמחה רוטמן: לא, לא

שמחה רוטמן:  אתה מוכן שיעברו ממך?     

אליהו לנקין: בפעם שעברה אמרו בשמי דברים לא נכונים

שמחה רוטמן: אתה מוכן שאנשים יוכלו לעבור מהקומה שלך מתי שהם רוצים?     

אליהו לנקין: אני מוכן שיעברו, רוצה ודורש שיוכלו לעבור מהקומה שלי לכשרויות אחרות

שמחה רוטמן: הוא מוכן

אליהו לנקין: לא למשהו לא כשר

ינון אזולאי: לכל כשרות שתיפתח?     

אליהו לנקין: לא, לאותה רמה של כשרות

ינון אזולאי: הוא לא רוצה לכל כשרות שתיפתח

ינון אזולאי:  הציונות הדתית תפתח – אתה מוכן להעביר?     

אליהו ברוכי: לכל כשרות שתיפתח? אם הרב גלעד קריב יפתח – תסכים?     

אליהו לנקין: אני אשמח להסביר את דבריי

אליהו לנקין:  במסמך שלנו כתוב איך שומרים על אותה רמת כשרות בדיוק, אגב כמו שכתוב בהסכם

אליהו לנקין:  בהסכם שכל לקוח חתם בחברת הסלולר, הוא כתב לא את ועדת הרבנים ומספר עמותה, אלא הוא כתב ועדת הרבנים שמפוקחת על ידי גדולי ישראל וכוללת ראשי ישיבות ודיינים

אליהו לנקין:  יש הגדרות בחוזה שכל אחד חתם מול חברת הסלולר, מוגדר מי הגורם המפקח

אליהו לנקין:  אותם גורמים מפקחים, באותה רמה

אליהו לנקין:  בנייר העמדה שלנו מפורט בדיוק איך שומרים על זה מבחינה חוקית

אליהו לנקין:       ברגע שאנחנו מונעים לעבור עם המכשיר, זו פגיעה מהותית בקניין של אדם שרכש מכשיר בכסף מלא

שמחה רוטמן: זה לא רק המספר, זה גם המכשיר

אליהו לנקין: אין לו בכלל אפשרות לגבות אנשי קשר

דוד ביטן: ספציפית, מה התיקון שאתה רוצה לעשות?      

אליהו לנקין: אני רוצה שיתקנו את הסעיף הזה ספציפית, הוא מהווה חסם

דוד ביטן: מה אתה רוצה פה? אל תגיד לי עכשיו כללית

דוד ביטן:  תגיד איזו מילה אתה רוצה לשנות, איזה נושא, בלי דיבורים מסביב

דוד ביטן:  אתה לא מסוגל? תחשוב על זה

נריה הרואה: בתור חברת סלולר יש לי משהו להגיד

דוד ביטן:   לא, אתה לא יכול לדבר

אליהו לנקין: אם זאת ועדת כשרות ואותם קריטריונים כמו שאנחנו כתבנו, ואותם קריטריונים בדיוק מבחינת ההרכב והמהות שלה, יהיה אפשר להעביר, להכניס סים, גם לנייד את המספר, וגם - - -     

דוד ביטן: אי-אפשר לנייד את המספר, את זה כבר החלטנו

אליהו לנקין: את המכשיר, הסעיף הזה מדבר על המכשיר

דוד ביטן: מספיק, די, לא נתחיל, אי-אפשר

שמחה רוטמן: דוד, אבל הוא דיבר על המכשיר

אליהו לנקין: אני מדבר על המכשיר, מה הבעיה?     

שמחה רוטמן: אבל יש הבדל בין סוגיית המספר לסוגיית המכשיר

דוד ביטן: אני לא מתחיל את כל הדיון עוד פעם

גלעד קריב: אבל זה לא דיון מחדש

דוד ביטן: הלאה

שמחה רוטמן: - - -     

גלעד קריב: דוד, אתה זוכר שאתה אמרת שאין פה פגיעה בזכות הקניין, על המספר, על הניוד?      

שמחה רוטמן: אדוני היושב-ראש, אני קיבלתי את מה שאתה אמרת

שמחה רוטמן:  גם אצלי בוועדה, כשיש מחלוקת על נושא עקרוני של החוק, שמים אותו שנייה בצד ואומרים - - -      

דוד ביטן: לא שנייה, כבר החלטנו לגביו

דוד ביטן:  הלאה

שמחה רוטמן: אתה החלטת

שמחה רוטמן:  נגיש הסתייגות, לא נגיש הסתייגות, הכול בסדר

דוד ביטן: בסדר, תגיש מה שאתה רוצה, אין בעיה

דוד ביטן:  בהסתייגות אתה יכול להגיד

שמחה רוטמן: בסדר

שמחה רוטמן:  שמים אותה שנייה בצד, ואז מקבלים את הנחת המוצא של היושב-ראש וממשיכים הלאה

שמחה רוטמן:  הנחת המוצא שלך, שדיברת עליה, גם שמעתי את השר מדבר ואומר: המספר הוא לא, בניגוד לכל - - -     

דוד ביטן: אתה לא היית

דוד ביטן:  שמענו גם חוות דעת של משרד התקשורת ושל משרד המשפטים, שאין זכות קניין מיוחדת לעניין הזה

דוד ביטן:  זה לא שאנחנו סתם החלטנו

שמחה רוטמן: קיבלתי את התזה

שמחה רוטמן:  אני לא מסכים איתה, אבל אני מקבל אותה כהנחת מוצא

דוד ביטן: זו לא זכות יסוד

יוראי להב-הרצנו: על המספר, לא על המכשיר

שמחה רוטמן: אין זכות קניין על המספר, לשיטתך

שמחה רוטמן:  אני חולק על זה, אבל בסדר

דוד ביטן: אבל זה מה שאמרו הגורמים

שמחה רוטמן: שמתי בצד את המחלוקת, בוא לא נריב

דוד ביטן: עכשיו מדברים איתי לא על המספר, אלא על המכשיר?      

שמחה רוטמן: מדברים על המכשיר

שמחה רוטמן:  בן אדם קנה מכספו, שילם - - -     

אליהו לנקין: לפחות על הקודמים, מי שעדיין לא חתם, מי שכבר רכש בלי הסכם

דוד ביטן:  שנייה רגע

אליהו לנקין: כבוד היושב-ראש דיבר על זה שיהיה דף נפרד בהסכם

אליהו לנקין:  מי שלא חתם על דף נפרד כזה, לפחות שהוא יוכל להעביר

אליהו לנקין:  אני לא מדבר על מי שחתם

דוד ביטן: רק רגע

דוד ביטן:  עכשיו הטענה קשורה למכשיר, נכון? מה יש לך להגיד על הסעיפים?     

איתי עצמון: אני רוצה להבין את הטענה

איתי עצמון:  אתה טוען שהכריכה בין הסים למכשיר יכולה לגרום לכך שהמנוי לא יוכל להעביר את הנתונים שלו למכשיר אחר?  
     

שמחה רוטמן: וגם את המכשיר עצמו

אליהו לנקין: הוא צריך לרכוש גם מכשיר, זה שני דברים

נריה הרואה: אני היום חברת תקשורת, לקוחות לא יוכלו לעבור אליי כי יצטרכו לקנות מכשיר חדש

ינון אזולאי: אני מעביר זיכרונות מהמכשיר לסים

ינון אזולאי:  250 זה המקסימום שאפשר כרגע, יכול להיות שיעשו את זה יותר

ינון אזולאי:  יש לי 1,000 זיכרונות, אני מעביר אותם בארבעה פעמים, לוקח לי בדיוק חמש דקות

גלעד קריב: איזה חמש דקות? האדם מן היישוב בהכרח יודע? צריך לגשת לחנות בשביל זה

גלעד קריב:  על מה אתם מדברים?      

מימון מוני שמילה: אני לא מבין מה הטענה

גלעד קריב: משרד התקשורת עסוק בהסרת חסמים, חוץ ממקום אחד

גלעד קריב:  שם – עוד חסמים ועוד חסמים

גלעד קריב:  די, מה זה?     

מימון מוני שמילה: אני לא מבין את החסם

שמחה רוטמן: אני אסביר את החסם

מימון מוני שמילה: אני אנסה לענות

מימון מוני שמילה:  אם לא, תנסה להסביר, ברשותך

מימון מוני שמילה:  אם יש לי טלפון כשר עם סים כשר, ואני רוצה, נניח, לעבור מחברת פרטנר לסלקום, אני יכול לזרוק את הסים של סלקום - - -     

שמחה רוטמן: אתה לא יכול

מימון מוני שמילה: יכול

נריה הרואה: אתה לא יכול, זה כל העניין

נריה הרואה:  אי-אפשר

מימון מוני שמילה: אתה יכול לקחת את הסים של סלקום, להוציא אותו החוצה, לשים סים של פרטנר, וזה יעבוד

שמחה רוטמן: אם אני נשאר באותה קומה?      

מימון מוני שמילה: אם אתה נשאר בקבוצה

שמחה רוטמן: עם אותה ועדת רבנים?      

מימון מוני שמילה: כן

שמחה רוטמן: אני עכשיו שואל

שמחה רוטמן:  לצורך הדיון הקצר בינינו, אני השתכנעתי מחוות הדעת של משרד התקשורת שאומרת שהמספר של הצרכן החרדי, בניגוד לכל צרכן אחר, איננו בבעלותו

שמחה רוטמן:  לא מסכים, אבל הבנתי

שמחה רוטמן:  מאחר שאתה מאפשר בסעיף הזה, לא בסעיפים אחרים, לוועדת הרבנים לייצר מגבלה לא רק על המספר, שעליו אין זכות קניין, אלא על איזה טלפונים ישתמשו

שמחה רוטמן:       הפירוש הוא, שגם אם אני החלטתי לעבור למספר אחר ולקומה אחרת המכשיר שאותו קניתי ושהוא מוגבל על ידי ועדת הרבנים, אני לא יכול לעשות בו שום שימוש

שמחה רוטמן:  זאת אומרת, לא רק שאני כבול עם המספר שלי, אני גם כבול עם המכשיר שקניתי

שמחה רוטמן:       אנחנו רק מגדילים את הנטל ואת החסמים בשוק

מימון מוני שמילה: אני אשיב לך גם לזה

קריאה: זו פגיעה בקניין

שמחה רוטמן: וזה בגלל שאתה אפשרת להם פה, בסעיף הזה, להגביל את המכשירים

שמחה רוטמן:  אתה רוצה להגביל מה מותר לעשות בקומה? בסדר גמור, תגיד: אסור לכם להגביל מכשירים, ואז ממילא גם כשאני אעבור לוועדת רבנים אחרת, עם מספר אחר, המכשיר יוכל לשמש אותי

גלעד קריב: יותר מזה

גלעד קריב:  למיטב הבנתי, יש סעיף אחר שמאפשר גם, או יאפשר, לספקים, לייחד סוגים מסוימים של מכשירים לקומה הספציפית הזו

גלעד קריב:  תעזבו יכולת טכנית

גלעד קריב:  על פי החוק הזה, יש יכולת לוועדת הרבנים לומר לספק: אתה מביא סוג מסוים של מכשיר שהוא ייחודי רק לי

גלעד קריב:  זה כתוב

שמחה רוטמן: זו פגיעה בתחרות

גלעד קריב: שמעתם על תחרות, חופש עיסוק, קניין? זה לא מעניין? לא מעניין?     

ינון אזולאי: דוד, אני רוצה להשמיע משהו

ינון אזולאי:       (משמיע תא קולי)

ינון אזולאי:       עמותת נצח יהודה הנחל החרדי, מטלפון כשר

ינון אזולאי:  הוא אמר שזה לא מחובר

ינון אזולאי:  בבקשה, שקר אחד

גלעד קריב: טוב

גלעד קריב:  עמותת נצח יהודה – בסדר

ינון אזולאי: אבל למה אתה סתם זורק פה פייק? למה אתה זורק פה פייק? בבקשה

דוד ביטן: קודם כל, זה לא מעניין אותי שהוא קופץ כל הזמן

גלעד קריב: אתה יכול להתקשר ללשכת הגיוס?      

ינון אזולאי: זה רק מראה שמה שאתה מספר הוא לא נכון

גלעד קריב: בוא אני אתן לך את הכוכבית של לשכת הגיוס

ינון אזולאי: אני מראה לך דוגמה אחת שתבין שהדיבורים שלך הם סתם משחק

ינון אזולאי:  ואל תעבוד פה על ציבור שלם

קריאות: - - -     

דוד ביטן: מספיק, מספיק כבר

דוד ביטן:      אני רוצה להבין

דוד ביטן:  מכיוון שאתה המומחה שלנו לעניין הזה, תסביר אם יש משהו בטענה הזאת והאם צריך לתקן את החוק בעניין הזה

מימון מוני שמילה: לשכת הגיוס זה 1111, זה בלי כוכבית, הוא נמצא ברשימה של 4 ספרות

גלעד קריב: לא, אני אתן לך מספר

מימון מוני שמילה: זה המספר של לשכת הגיוס

גלעד קריב: לא

קריאה: אבל יש לה גם מספר ארוך

מימון מוני שמילה: המספר הארוך מבוטל מזמן, 03788 – בוטל מזמן - -      

גלעד קריב: לא

מימון מוני שמילה: - - וצה"ל קיבל מספר מקוצר

ינון אזולאי: אני לא הולך עכשיו לעשות לו את העבודה, עם כל הכבוד

ינון אזולאי:  נתתי לו דוגמה אחת, שכל מה שהוא אומר פה זה לא נכון, שיפסיקו

גלעד קריב: אני מציע שתפרסמו את כל הרשימה

מימון מוני שמילה: יש

גלעד קריב: לא של התאגידים

מימון מוני שמילה: של החסומים?      

גלעד קריב: כן

גלעד קריב:  יש או אין?     

מימון מוני שמילה: אמרנו מקודם שנבדוק את זה וניתן תשובה

דוד ביטן: זה לא הדיון עכשיו

דוד ביטן:  תענה בבקשה

מימון מוני שמילה: היום הטלפונים הכשרים הם מנוונים, הם יכולים לעבוד אך ורק בקומות הכשרות

מימון מוני שמילה:  לפני מספר דקות נאמרה ההצעה של משרד האוצר, שקיבלנו אותה אתמול וגם היום, שתהיה לא רק חברה אחת שיודעת לייצר טלפונים כאלה, אלא לפחות שלוש חברות

דוד ביטן: נכון, גם במכשיר

מימון מוני שמילה: הכוונה למכשיר

מימון מוני שמילה:  שלוש חברות שיציעו את החבילה וגם שלושה מכשירים, כדי לא לייצר מונופול

מימון מוני שמילה:  המכשיר המנוון הזה, כדי להחיות אותו, לגייר אותו הפוך, או להוציא אותו מהמסלול הכשר, אפשר לעשות את זה

מימון מוני שמילה:  צריך לגשת למעבדה והמעבדה יכולה להחזיר את המכשיר הזה מהניוון שקיים

דוד ביטן: זה כשאתה עובר מקומה לקומה?     

מימון מוני שמילה: לצאת מתוכנית כשרה מסוימת לכשרה אחרת

דוד ביטן: ההצעה שלך היא שלא צריך לתקן את הסעיף הזה?      

מימון מוני שמילה: אני חושב שלא צריך לתקן את הסעיף, כי זה חלק מהחבילה שנותנת הגנה באותה קומה

אליהו לנקין: מותר בחוק לעשות את זה?     

דוד ביטן: אני לא נתתי לך רשות דיבור

דוד ביטן:  מספיק כבר

נריה הרואה: כי אתם מבקשים לתקן, שיהיה אסור

יוראי להב-הרצנו: אבל מה ההתייחסות המשפטית לפגיעה בזכויות הקניין?     

מימון מוני שמילה: כשאתה קונה מכשיר ומצטרף לקומה, אתה יודע שאתה קונה מכשיר שהוא מותאם לקומה הכשרה הספציפית הזאת

שמחה רוטמן: אמרנו שאין זכות קניין על מספר, עכשיו אנחנו אומרים שאין זכות קניין על מכשיר

שמחה רוטמן:  לאט לאט אנחנו מתקדמים

מימון מוני שמילה: יש לך זכות קניין

דוד ביטן: למה אתה מדבר סתם? הוא אמר שאין זכות קניין?     

שמחה רוטמן: אני לא מבין את זה

מימון מוני שמילה: אם אני קניתי רכב שאני יכול לתדלק בו 95 אוקטן, ואני רוצה לעבור לחשמלי, אז מה?     

גלעד קריב: למה אתם צריכים לנוון את המכשיר?     

שמחה רוטמן: רשות התחרות, האם הייתם מאשרים לקנות רכב שאפשר להשתמש בו רק בכבישי אגרה מסוימים?     

קריאה: אנחנו לגמרי מסכימים שזה יוצר חסמי מעבר

שמחה רוטמן: דוד, שמעת את רשות התחרות?     

דוד ביטן: רשות התחרות נהייתה רשות אחרת

גלעד קריב: למה אתם מנוונים טכנית את המכשיר? זה דבר מדהים, צריך רגע להתעכב עליו

גלעד קריב:  כדי שלא יכניסו סים אחר?     

קריאות: - - -     

מימון מוני שמילה: כמו שאמרנו, אנחנו רוצים לאפשר לכל ציבור להגן על - - -     

גלעד קריב: לא, לא, ממש לא

ינון אזולאי: זה מה שהציבור רוצה

גלעד קריב: סליחה, זה לא נכון

יוראי להב-הרצנו: למה זה תנאי? למה זה מתחייב?     

גלעד קריב: אתם לא רק באים ואומרים: בואו נגן על זכותו של הצרכן להתקשר בחוזה עם ספק, שאומר שיש ועדת רבנים שקובעת מה חוסמים

גלעד קריב:  אתם מתנים את ההצטרפות למסלול הזה בזה שהצרכן יקנה מכשיר, ינוון אותו טכנית, כדי שהוא לא יוכל על פי רצונו – אבירי חופש הבחירה – להחליט שהוא מוציא סים אחר מהכיס ושם אותו במכשיר

ינון אזולאי: אני חלק מהצרכנים האלה

ינון אזולאי:  זה מה שרציתי, שלא אוכל לעבור למקום אחר

גלעד קריב: דיברתם על חופש הבחירה

גלעד קריב:  חופש הבחירה כולל גם את הזכות של אדם להכניס סים אחר

ינון אזולאי: כשאני קונה את המכשיר, אני קונה אותו כולל סים - - -     

גלעד קריב: אם אנחנו רוצים לומר שכשאדם חרדי רוצה לקבל פיקוח על הקו שלו, אז צריך לאפשר לו, בסדר

גלעד קריב:  טוב

גלעד קריב:  מה הקשר בין זה לבין הניוון הטכני של המכשיר? מה זו הפגיעה הלא מידתית הזאת, שהיא לא לתכלית ראויה, בקניינו של אדם? חופש הבחירה הוא רק כשזה משרת את ועדת הרבנים?      מדברים על חופש הבחירה, אז לכל אורך הדרך

גלעד קריב:  אתם משרד ממשלתי, ריבונו של עולם, אתם פועלים מכוח חוק, יש לכם אחריות

ינון אזולאי: אתה רוצה לשלול את הבחירה להיות בקומות הכשרות

גלעד קריב: לא, לא

ינון אזולאי: אתה כן עושה את זה בפועל

גלעד קריב: אני לא

גלעד קריב:  ואתה לא תדבר על חופש בחירה על חצי מחופש בחירה

ינון אזולאי: אני רק אומר לך שאני רוצה להיות שם - - - 
     

גלעד קריב: ניוון המכשיר הוא פגיעה בזכות קניין, לתכלית שלא ראויה, כדי שאחרי זה לא יהיה אפשר לקחת את המכשיר הזה לדבר אחר

אליהו לנקין: אני יכול רק להקריא את הנוסח שהצענו?     

יוראי להב-הרצנו: משרד התקשורת, חופש התחרות הוא לא עניין של רשות התחרות

יוראי להב-הרצנו:  אתם צריכים לוודא שלכל הצרכנים יהיה חופש

גלעד קריב: חופש הבחירה של החרדים זה טוב, כל עוד זה עולה בקנה אחד עם ועדת הרבנים

גלעד קריב:  מה עם חופש הבחירה של החרדי שרוצה טלפון כשר, אבל גם רוצה סים נוסף אצלו בכיס? זה לא חופש בחירה?      

נריה הרואה: מה עם חופש העיסוק שלנו?      

יוראי להב-הרצנו: נציג משרד התקשורת, למה אתם פוגעים בתחרות?      

ינון אזולאי: אתה לא מבין? אם אתה מכניס סים לא כשר למכשיר כשר, אז מה עשית בזה?     

גלעד קריב: חופש בחירה, חופש בחירה

ינון אזולאי: מה זה קשור? זה כמו שאתה מנייד את המספר, מה אתה מבלבל

גלעד קריב: חופש בחירה

יוראי להב-הרצנו: חופש התחרות הוא לא עניין של רשות התחרות, הוא אמור להיות עניין שלכם

יוראי להב-הרצנו:  אתם פוגעים בחופש הקניין, בחופש התחרות, פגיעה בצרכנים

אליהו לנקין: היושב-ראש ביקש שאני אקריא נוסח

אליהו לנקין:  אני יכול להקריא את הנוסח?      

דוד ביטן: לא, אתה לא יכול

אליהו לנקין: אבל היושב-ראש ביקש שאני אקריא את הנוסח

דוד ביטן: איתי, תגיד מה התיקון שאמרנו ונמשיך הלאה

יוסף יצחק לנצנר: אפשר זכות דיבור? יש לי הערה לגבי הסעיף

יוראי להב-הרצנו: אפשר לקבל התייחסות של משרד התקשורת לטענות של חברי הכנסת?      

דוד ביטן: הוא כבר אמר את הדברים

יוראי להב-הרצנו: מה הוא אמר?      

דוד ביטן: הוא אמר

יוסף יצחק לנצנר: יש לי הערה לסעיף, אפשר לקבל זכות דיבור?     

דוד ביטן: זהו

דוד ביטן:  אני רואה שזה נהיה שוק, אז עזבו אותי מזה

יוראי להב-הרצנו: דוד, יש סעיפים שהם מאוד פוגעניים, איזה שוק? אני אשמח לקבל את ההתייחסות של היועץ המשפטי לוועדה - -      

דוד ביטן: לגבי מה?     

יוראי להב-הרצנו: - - על הפגיעה בזכות יסוד, בזכות קניין

דוד ביטן: אמרתי שהנושאים האלה יידונו אחר כך

יוראי להב-הרצנו: אבל זה הסעיף

דוד ביטן: אחר כך נושאים, משרד המשפטים

דוד ביטן:  אחר כך

יוראי להב-הרצנו: אני לא מצליח להבין את זה

יוסף יצחק לנצנר: הערות לגבי הסעיף הזה אחר כך? עכשיו?     

איתי עצמון: עכשיו

דוד ביטן: למי עוד יש?     

יוסף יצחק לנצנר: אני רוצה לדבר

דוד ביטן:  גם לך יש חברה, נכון?      

יוסף יצחק לנצנר: נכון, חברת ימות המשיח בע"מ

דוד ביטן: כמה חברים יש?     

יוסף יצחק לנצנר: מה הכוונה חברים?     

דוד ביטן: כמה?     

יוסף יצחק לנצנר: כמעט כל הציבור החרדי משתמש בשירותים שלנו

יוסף יצחק לנצנר:  אנחנו נותנים קווי מידע קולי, הסעיף הזה יכול לפגוע בנו

דוד ביטן: בוא נגמור את הטענה הראשונה קודם, אחר כך נעבור אליך

דוד ביטן:      אנחנו מתקנים את הסעיף, תגיד להם מה התיקון

איתי עצמון: בסיפה כתוב כיום שקבע יחיד מסוים או תאגיד מסוים

איתי עצמון:  אנחנו נמחק יחיד מסוים ונשאיר רק תאגיד

איתי עצמון:  השאלה אם אנחנו צריכים לכתוב שהתאגיד הזה הוא עמותה או להשאיר את זה כתאגיד

גלעד קריב: הוא יכול להיות לכוונת רווח?      

ברוריה מנדלסון: אמרנו שנבדוק את זה רוחבית, בכל החוק

דוד ביטן: את זה סיימנו

דוד ביטן:      מה הטענה שלך?      

אליהו לנקין: סליחה, היושב-ראש, לא הצעתי את הנוסח

דוד ביטן: סיימנו, כי משרד התקשורת – זה המומחה שלי – אמר שאין צורך לתקן את החוק לפי הטיעון שלך

יוסף יצחק לנצנר: החוק מציין שיש הגבלה לטובת יחיד או תאגיד, וגם בהמשך משרשרים את זה לגבי כל ההסכמות שהיו בעבר

יוסף יצחק לנצנר:  בפועל, מה שקורה, הציבור החרדי היום לא הסמיך תאגיד מסוים, וגם אם ניקח כאילו הסמיך את תאגיד ועדת הרבנים, למעשה העמותה - - -     

איתי עצמון: זה להוראות המעבר

דוד ביטן: זה לא לסעיף הזה, זה להוראות המעבר אומר לי היועץ המשפטי

דוד ביטן:  תחכה להוראות המעבר

נריה הרואה: אדוני, אני מבקש להתייחס לסעיף הזה, בנקודה הזאת

נריה הרואה:  אתם התייחסתם אך ורק להיבט של הצרכנים, שתהיה פגיעה קניינית בצרכנים

נריה הרואה:  בתור חברת תקשורת שרוצה להיכנס לתחום, תהיה לנו מגבלה קשה על חופש העיסוק שלנו, כי לקוחות שירצו להחליף מספר ולעבור אלינו יהיו חייבים לקנות טלפון חדש

נריה הרואה:  אין שום סיבה אמיתית שאותו לקוח שירצה להישאר עם הטלפון המנוון שלו, לא יוכל להשתמש עם הסים שלנו, להכניס אותו לתוך המכשיר הקיים שלו ולעבור אלינו, עם החלפת מספר

איתי עצמון: מכשיר עם אותם אפיונים בדיוק?     

נריה הרואה: את אותו מכשיר שהוא קנה, אנחנו רוצים שתהיה לו את האפשרות להיכנס - - -     

דוד ביטן: אז הוא אמר לך: הוא הולך למעבדה ומשנה את זה

איתי עצמון: לא, הוא אומר משהו אחר

נריה הרואה: למה שהוא ילך למעבדה? אני היום רוצה להתחרות

דוד ביטן: כי המכשיר שלו מותאם למשהו אחר, זה מה שיש

נריה הרואה: אני רוצה למכור

נריה הרואה:  כמו שסלקום או פרטנר מוכרים סים ואפשר להכניס אותו לכל מכשיר, למה שלקוח שלי יצטרך ללכת למעבדה כדי לעשות שינויים במכשיר שלו, לפגוע בו או לפתוח אותו?     

דוד ביטן: זה בדיוק העניין שהוא הסביר, שהמכשיר הזה מותאם לאותה קומה

נריה הרואה: הוא מותאם – כי ניוונו אותו, כי פגעו בו, כי עשו הגבלה ב-IMEI שלו

דוד ביטן: בסדר, מה אתה רוצה שאני אעשה?     

נריה הרואה: אבל זה לא דבר הכרחי

נריה הרואה:  למה ליצור את ההגבלה הזאת, למה לא לאפשר?     

קריאות: - - -     

גלעד קריב: אדוני יושב-ראש הוועדה, יש לי שאלה

גלעד קריב:  מחר תבוא חברת סלולר גדולה, פלאפון, והיא תאמר דבר כזה: אני רוצה להציע חבילה בהנחה משמעותית, אבל התנאי הוא שאני מנוונת את המכשיר של הלקוח כך שהוא לא יוכל לעבור לאף חברה אחרת

גלעד קריב:       אתם הייתם מסכימים לדבר כזה?      

מימון מוני שמילה: אסור לעשות את זה

גלעד קריב: אסור לעשות? למה? חופש בחירה

גלעד קריב:  אני הלקוח, אני רוצה חבילה כזאת

דוד ביטן: הלאה, תמשיך לקרוא, תמשיך

גלעד קריב: למה? אי-אפשר לומר אסור בדבר אחד ומותר בדבר אחר

גלעד קריב:  אתם משרד ממשלתי, לעזאזל

דוד ביטן: הלאה

גלעד קריב: אתה יודע, אתם עושים צחוק מעצמכם

איתי עצמון: - - -      

דוד ביטן: מספיק, בחייך, אתה לא מבין? זה ניסיון – הכול בעקיפין, כל דבר

גלעד קריב: אבל שאלתי שאלה, לא?     

דוד ביטן: כמה אפשר לדון על אותו דבר, עוד פעם ועוד פעם?     

גלעד קריב: דוד, המשנה למנכ"ל משרד התקשורת אמר שהם לא מסכימים

מימון מוני שמילה: מנהל מינהל הנדסה

גלעד קריב: למה אתם לא מוכנים?      

דוד ביטן: אתה מפריע לי

גלעד קריב: אבל זאת שאלה על הסעיף

דוד ביטן: מפריע לי

דוד ביטן:  אוקיי, הלאה

גלעד קריב: אני מבין שזה מפריע לך

גלעד קריב:  זה התפקיד שלי בתור חבר הכנסת

דוד ביטן: לא מפריע לי שאתה שואל

דוד ביטן:  מפריע לי שאתה מפריע כל הזמן

גלעד קריב: אני מצטער

עדי ליברוס: ברשותך, אני רק מבקשת שאלת הבהרה לגבי הנקודה שנגענו בה כרגע, כי אני לא בטוחה שהבנתי את מצב הדברים העובדתי

עדי ליברוס:  כשיש מכשיר כשר והוא כבר נוון בהתאם לתנאי ההתקשרות והקו הכשר, אחר כך – אני רוצה להבין ממשרד התקשורת – אם ירצו להכניס סים כשר של קומה כשרה אחרת לאותו מכשיר טלפון - - -       

דוד ביטן: רק לאחרת, לא לאותה קומה

נריה הרואה: קומה אחרת

דוד ביטן: לאותה קומה – אין בעיה

אליהו ברוכי: לאותה ועדה אפשר

גלעד קריב: ברור שלאותה ועדה אפשר

עדי ליברוס: סים של ועדת רבנים אחרת למכשיר שכבר מנוון מלכתחילה, עם אותם אפיונים, הדבר אפשרי או לא אפשרי?      

גלעד קריב: לא

מימון מוני שמילה: היום הוא לא אפשרי

דוד ביטן: הוא אמר שצריכים ללכת למעבדה ולעשות איזשהו תהליך

עדי ליברוס: גם אם שתי הוועדות מבקשות לנוון את אותם מאפיינים?      

גלעד קריב: כן

מימון מוני שמילה: אם שתי הוועדות ירצו את אותם מאפיינים, אפשר יהיה לעשות

גלעד קריב: אפשר יהיה, אבל החוק קובע שוועדת הרבנים יכולה להתנות על ציוד הרט"ן שהספק - - -     

דן אילוז: החוק קובע הפוך

מימון מוני שמילה: אם הוועדה השנייה שרוצים לעבור אליה תתנה את אותם תנאים לגבי הטלפון, אפשר יהיה

דן אילוז: זהו, זאת הבעיה שלנו עם זה

דן אילוז:  אם זה היה מה שאתה אומר, לא הייתה לנו בעיה

גלעד קריב: סליחה, חברים, החוק קובע שאפשר לייחד ציוד רט"ן פר ועדת רבנים

גלעד קריב:  זה החוק שמוגש פה

מימון מוני שמילה: חבר הכנסת קריב, יש כאלה שרוצים

מימון מוני שמילה:  אם זה אותם מאפיינים, אפשר יהיה להעביר

נריה הרואה: אבל זה לא מה שכתוב בחוק

קריאות: - - -     

מימון מוני שמילה: אם הוועדה האחרת תרצה שיהיו גם sms, אפשר יהיה לעשות את זה

גלעד קריב: לא, סליחה, האם החוק מאפשר לספק בהתקשרות שלו עם ועדת רבנים מסוימת – עם תאגיד נקרא לו, כי אלה לא ועדות רבני, בחוק הזה – לייחד ציוד רט"ן רק להתקשרות הזאת?      החוק מאפשר או לא, בסעיפים השונים שלו?      

דוד ביטן: הינה, הוא אומר לך שמאפשר

גלעד קריב: אז תעזבו יכולות טכניות

גלעד קריב:  ועדת הרבנים תכניס בחוזה שלה עם סלקום: הטלפון הזה והזה יכול להיות משווק רק למי שבא לוועדת הרבנים שלנו

גלעד קריב:  כשאדם ירצה לעבור, חברותיי מרשות התחרות – זה לא עניין טכני

גלעד קריב:  זה במסגרת הפריצה המוחלטת של כל תפיסת חופש העיסוק, חופש החוזים, התחרות במשק

גלעד קריב:  יוצרים פה אי, מדינה אחרת, מדינת מאה שערים, ברוך ה'

קריאה: וגם, אם אפשר יהיה אחרי זה ללכת למעבדה, זה סתם ייצור חסמים על אותם לקוחות

דן אילוז: אני גם חייב להגיד שאני לא מבין

גלעד קריב: פתרון שלוש המדינות: מדינת יהודה, מדינת ישראל ומדינת מאה שערים

קריאה: דרך אגב, המעבר דרך המעבדה יהיה אסור לפי החוק

יוראי להב-הרצנו: למה משרד התקשורת חושב שתחרות בשוק התקשורת, גם בחברה החרדית, היא לא עניינו?      

מימון מוני שמילה: למה אתה חושב את זה?     

יוראי להב-הרצנו: מה זאת אומרת? אם אתה מגביל ציוד - - -     

מימון מוני שמילה: אנחנו מייצרים תחרות כבר 13-12 שנים

יוראי להב-הרצנו: איך אתה מייצר פה תחרות?     

מימון מוני שמילה: תחרות הכי בריאה במדינת ישראל היא בשוק הסלולר

גלעד קריב: אתה צודק, רק פה אתה נסוג לאחור מכל מה שאתה עושה

יוראי להב-הרצנו: איך? איך? 
     

מימון מוני שמילה: אתה מטיח דברים שהם לא נכונים בעליל

יוראי להב-הרצנו: לא נכונים?      

מימון מוני שמילה: כן

יוראי להב-הרצנו: תסביר לי איך יש פה תחרות

מימון מוני שמילה: משרד התקשורת ב-15 שנים אחרונות - - -     

יוראי להב-הרצנו: איך יש פה תחרות? אתה לא מתמודד עם הטענה

יוראי להב-הרצנו:  אתה יכול להגיד עד מחר

יוראי להב-הרצנו:  תענה על השאלה

מימון מוני שמילה: יש תחרות ערה

מימון מוני שמילה:  אני אענה על כל שאלה

יוראי להב-הרצנו: איך תחרות ערה, אם אתה מגביל ציוד?     

דוד ביטן: אתם לא נותנים לו לענות

דוד ביטן:  הבנתי שאתם מומחים לתחרות, אבל תנו לו לענות

מימון מוני שמילה: הטלפונים הכשרים

מימון מוני שמילה:  כדי להגן על עצמם, הגדירו שגם הטלפון וגם הסים יהיו מנוונים, זו הפרקטיקה הנהוגה היום

מימון מוני שמילה:  אם תקום עכשיו ועדה שתגיד שהטלפון הזה, המנוון, הוא מתאים לה, יוכלו לקחת ולעבור לוועדה השנייה

גלעד קריב: לא נכון

יוראי להב-הרצנו: לא נכון

דן אילוז: זה לא המצב

יוראי להב-הרצנו: הוא מטעה

יוראי להב-הרצנו:  אולי שהיועץ המשפטי - - -     

מימון מוני שמילה: יש היום ועדה שנייה, איך אתה אומר לא נכון? עכשיו מחוקקים, אפשר לרשום בחקיקה שיהיה אפשר לעבור

דוד ביטן: אני רוצה להבין דבר אחד

דוד ביטן:  ברוכי ואזולאי, תקשיבו רגע

דוד ביטן:  אזולאי פה?     

קריאות: לא

דוד ביטן:   למה אתם צריכים את העניין הזה: וכן ייחוד של ציוד קצה רט"ן לציוד תקשורת מסוים ולהיפך? למה? תסבירו לי את העניין הזה, למה אתם רוצים את זה?     

אליהו ברוכי: אני אבדוק את זה, נחזור לדיון הבא עם תשובות

דוד ביטן: תבדקו את זה

גלעד קריב: דוד, אתה לא מבין למה הם רוצים את זה? כי רוצים לצמצם את המעבר

דוד ביטן: רגע, מספיק, אתה גם עונה במקומם? אני לא מבין את העניין הזה, מה הולך איתך היום?     

גלעד קריב: אני מייצג גם אותם

דוד ביטן: הבנתי שאתה מייצג את הציונות הדתית, עכשיו גם אותו

דוד ביטן:       אני רוצה שתבדקו את העניין הזה, כי זה נראה לי משונה

דוד ביטן:  מילא את המספר, הבנתי, אבל את הפלאפון עצמו? זה לא נראה לי הגיוני, נראה לי שצריך אולי לבטל את הדבר הזה

דוד ביטן:  לישיבה הבאה, אם אתם מקבלים את העניין הזה, תודיעו בבקשה ליועץ המשפטי, שנוכל לעשות את התיקון

דוד ביטן:       הלאה, תמשיך לקרוא

גלעד קריב: אדוני היושב-ראש, עד מתי הישיבה?     

דוד ביטן: עד שאני אגיד

דוד ביטן:  למה?     

גלעד קריב: צריך לתכנן את - - -      

דוד ביטן: לא, אתה איתי היום כל היום

גלעד קריב: לא, לא

איתי עצמון: ישיבת הוועדה הבאה ב-12:30

דוד ביטן: לא יודע, אולי אני אדחה אותה, אתם עושים לי פיליבסטר

דוד ביטן:       כן, תמשיך לקרוא

גלעד קריב: צריך ללכת לעשות רעש בוועדת החינוך

דוד ביטן: לך

דוד ביטן:  כשתבוא, ניתן לך לשאול שאלות את משרד המשפטים, אל תדאג

גלעד קריב: אנחנו לא מסיימים היום, תירגע, הכול פה מחורר כמו מסננת

דוד ביטן: אולי כן, אולי לא

גלעד קריב: יביאו נוסח חדש, נצטרך להקריא אותו

דוד ביטן: אתה חייב להקריא רק את התיקונים

דוד ביטן:  אתה היית יושב-ראש ועדה

גלעד קריב: כמה הסתייגויות להגיש? 2,500?     

דוד ביטן: מצידי תגיש 100,000 הסתייגויות

גלעד קריב: מצוין

דוד ביטן: אמרתי לך: אתה פלורליסטי, כביכול

גלעד קריב: אני הכי פלורליסטי, אני בעד קומה כשרה

דוד ביטן: אתה פלורליסטי, כביכול רפורמי

גלעד קריב: הכי פלורליסטי, אני בעד קומה כשרה

גלעד קריב:  אני לא בעד קומה מונופוליסטית

דוד ביטן: אתה לא צריך להיות בעד כפייה

גלעד קריב: אני בעד קומה כשרה

גלעד קריב:  החוק הזה כופה, דוד, לא יעזור

גלעד קריב:  אני בעד קומה כשרה, אתה בעד כפייה

דוד ביטן: אתה בעד כפייה חילונית

גלעד קריב: אתה בעד קומה כופה, אני בעד קומה כשרה

גלעד קריב:  זה בדיוק העניין

דוד ביטן: אתה בא בעקיפין לבטל את - - -     

גלעד קריב: לא נכון

גלעד קריב:  אני בא לבטל את הניצול של הקומה הכשרה לכפיית פיקוח קהילתי

גלעד קריב:  זה מה שקורה כאן

דוד ביטן: הכול בסדר

דוד ביטן:  אתה לא צריך לכת לוועדת החינוך? הבסיס של הטיעון שלך, שמספר טלפון הוא איזו זכות בסיסית מיוחדת, עם זכות קניין, זאת הבעיה העיקרית איתך

גלעד קריב: אתם תקבלו את זה בפסיקת בג"ץ, שתבטל את הסעיף שאוסר ניוד

גלעד קריב:  אתם לא מבינים?     

דוד ביטן: אז שבג"ץ יחליט

גלעד קריב: זו גם צריכה להיות חוות הדעת של משרד המשפטים

גלעד קריב:  אני מחכה שתגישו חוות דעת

יוראי להב-הרצנו: ושל משרד התקשורת, הוא הנאמן של זה

דוד ביטן: אל תפחיד את משרד המשפטים עם בג"ץ עכשיו

גלעד קריב: להפך, משרד המשפטים – אין לו ברירה, אלא להמתין לבג"ץ שיהיה כאן

דוד ביטן: אם בג"ץ יחליט שיש זכות יסוד במספר – מאוד מעניין

גלעד קריב: זה לא עניין של זכות יסוד

גלעד קריב:  בג"ץ יחליט שאי-אפשר לתת לכל האזרחים לנייד מספרים ורק לאוכלוסייה החרדית לא לתת ניוד מספרים – כי מישהו רוצה לשלוט ולהפוך את הטלפון למספר זהות שני

דוד ביטן: רגע, אתה לא צריך להיות בוועדת החינוך?     

גלעד קריב: לא, יותר מאוחר

דוד ביטן: יותר מאוחר? אז תן לנו להמשיך

גלעד קריב: גם שם החוק ייפסל בבג"ץ, אז זה בסדר

דוד ביטן: מה אתה אומר?      

יוראי להב-הרצנו: איך חסימת ניוד מיטיבה עם הצרכנים? אני לא מבין את זה

יוראי להב-הרצנו:  אתה שולל מהם את היכולת לעבור

יוראי להב-הרצנו:  אתה נותן להם חופש להיכנס, אבל חוסם להם את החופש לצאת

יוראי להב-הרצנו:  איך זה מיטיב, אני לא יודע

דוד ביטן: בחוק הגנת הצרכן יש הרבה מגבלות, גם על הדברים האלה

גלעד קריב: חופש הבחירה – ללכת רק בכיוון אחד

גלעד קריב:  אבירי חופש הבחירה

יוראי להב-הרצנו: איך זה מיטיב עם מישהו, חוץ מהקבוצה ששולטת בזה?      

דוד ביטן: בוא נבטל את חוק הגנת הצרכן, בוא נבטל את הכול, לא צריך כלום

דוד ביטן:  בשביל מה ההגבלות?     

גלעד קריב: - - -     

דוד ביטן: לא צריך מגבלות

דוד ביטן:  בלי מגבלות

דוד ביטן:  הכול יהיה פתוח - -      

גלעד קריב: זה מה שאתם רוצים

דוד ביטן: - - ואז המחירים ירדו

דוד ביטן:  נכון, רשות התחרות? ראיתי את הפחתות המחירים אצלכם

גלעד קריב: דווקא בסלולר היו הפחתות המחירים

דוד ביטן: כן, הלאה

יוסי כהן: יש פה הערה ששכחתם

יוסי כהן:  אי-אפשר ללכת למעבדה

יוסי כהן:  דיברו על זה שאפשר ללכת למעבדה ולהחליף את הסים

יוסי כהן:  זה לא נכון, כי אחר כך בסעיף אחר החוק אוסר את זה

דוד ביטן: נגיע לזה

דוד ביטן:  אמרתי שיכול להיות שבעניין הזה נקבל את הטענה

דוד ביטן:  אנחנו בודקים אותה

יוראי להב-הרצנו: כנראה הבאתם את החוק משוויצריה

דוד ביטן: מה זה שייך?     

יוראי להב-הרצנו: זה דומה לגבינה שוויצרית, מלא חורים

דוד ביטן: לא שייך לעניין

דוד ביטן:  זה נוסח מוצע

דוד ביטן:  עשינו המון תיקונים בנוסח המוצע הראשוני

דוד ביטן:  יש דיון, ואם יש טענה שנראית, אנחנו דנים בה, זה הכול

דוד ביטן:  זה מקובל בכל חוק

דוד ביטן:  נתפסתם דווקא בחוק הזה, שפה לא מקובל?     

יוראי להב-הרצנו: הבעיה היא שאין תשובות

דוד ביטן: תשאל אותו, הוא היה יושב-ראש ועדת החוקה

דוד ביטן:  יש המון תיקונים, תמיד, זה לא דבר חדש

גלעד קריב: נכון, אנחנו שמחים על הדיון הער בוועדה

דוד ביטן: הלאה, הלאה

יוראי להב-הרצנו: הוא גם נורא קשור למאמץ המלחמה

גלעד קריב: אבל הוא לא קשור לוועדות הרבנים

דוד ביטן: מי?     

גלעד קריב: החוק

יוראי להב-הרצנו: דוד, זה מזכיר לי קצת את חוק המתנות

גלעד קריב: זה חוק שלא עוסק בוועדות הרבנים

דוד ביטן: לא, זה חוק התקשורת

גלעד קריב: זה כמו שהחוק על הוועדה הקרואה לא היה קשור לעיר טבריה, באופן כללי

דוד ביטן: אין בעיה

יוראי להב-הרצנו: וחוק המתנות שלא קשור למשפחת נתניהו

יוראי להב-הרצנו:  אנחנו בנדמה לי בכנסת ה-25

דוד ביטן: כל אחד יכול להקים קומה

דוד ביטן:  כל אחד, לא רק החרדים

גלעד קריב: כן

דוד ביטן: זה שהם רצו והקימו קומה, כל הכבוד להם, מה אתה רוצה שאני אעשה?     

גלעד קריב: אין ספק, אין ספק

דוד ביטן: תקים אתה לעדה הרפורמית

גלעד קריב: הסברתי לך שאנחנו לא חושבים שאנחנו צריכים לשלוט על אנשינו בכזאת רמה

דוד ביטן: אין לך 10,000 איש

דוד ביטן:  אם היה לך 10,000 איש, לא היית מדבר פה

גלעד קריב: אנחנו סומכים עליהם

גלעד קריב:  אנחנו לא צריכים קומות כשרות

גלעד קריב:  אנחנו צריכים לבבות כשרים, לא קומות כשרות

דוד ביטן: בארצות הברית למשל יש הרבה רפורמים

גלעד קריב: ברוך ה', גם פה יש הרבה מאוד יהודים - - -      

דוד ביטן: אנחנו נעשה תחולה על חו"ל

גלעד קריב: דוד, כבר הסברתי לך הרבה פעמים בשיחות פרטיות

גלעד קריב:  אורח החיים שלך כיהודי מסורתי הרבה יותר קרוב לאורח החיים שלי כיהודי רפורמי, מאשר לחברים החרדים שיושבים איתך בקואליציה

גלעד קריב:  אל תטעה

גלעד קריב:  אם היית בארצות הברית, היית יהודי קונסרבטיבי או רפורמי

יוראי להב-הרצנו: מה זה משנה? שכל אחד יחיה כמו שהוא רוצה

גלעד קריב: פה בישראל קוראים לזה מסורתי, הכול בסדר, לא ניכנס לזה

גלעד קריב:  שבת שלך הרבה יותר קרובה לשבת שלי, מאשר לשבת של רוטמן

יוראי להב-הרצנו: גלעד, לא עושים השוואות, שכל אחד יחיה בהתאם לצו מצפונו

גלעד קריב: בדיוק, נכון

דוד ביטן: הלאה

איתי עצמון: (ד)	לעניין סעיפים קטנים (א) ו-(ג), יראו מנוי או קבוצת מנויים שהצטרפו לסל שירותים ייעודי, או רכשו ציוד קצה רט"ן או ציוד תקשורת, שההגבלות או החסימות לגביו נקבעות על ידי - -     	כאן כתוב יחיד מסוים או תאגיד מסוים

איתי עצמון:  אנחנו נתאים, כמובן, את הנוסח

דוד ביטן: תתאים את זה, אין בעיה

דוד ביטן:  קיבלנו את הטענה הכללית לגבי היחיד

דוד ביטן:  הלאה

איתי עצמון: - - כאילו ביקשו בקשה מפורשת כאמור באותם סעיפים קטנים, וכאילו ציינו בבקשתם את אותו תאגיד שקובע את ההגבלות או החסימות, ובלבד שהספק המורשה, העוסק בסחר בציוד קצה רט"ן או עוסק בסחר בציוד תקשורת, לפי העניין, יידע את המנוי או את קבוצת המנויים, טרם ההתקשרות, בדבר הגבלה או חסימה הנכללת בסל השירותים הייעודי שאליו הצטרפו, ובכלל זה בדבר הגבלת ניידות מספרים לפי סעיף קטן (ב)(4), או בדבר הגבלה או חסימה שחלה לגבי ציוד קצה רט"ן או ציוד תקשורת שרכשו, לפי העניין; לעניין זה, "יידוע" – לרבות באמצעות סימון על גבי ציוד קצה רט"ן או ציוד תקשורת, המעיד על קיום הגבלה או חסימה

איתי עצמון:      כאן מדובר על תוספת לעניין סעיפים קטנים (א) ו-(ג)

איתי עצמון:  הסעיפים האלה מדברים על בקשה של מנוי או קבוצת מנויים

איתי עצמון:  במקרה הזה הסעיף נועד לתת מענה לסיטואציה שבה אין ממש בקשה, אלא הצטרפות של אדם, למשל לחבילה כשרה או רכישה של מכשיר כשר או של סים כשר

איתי עצמון:  בעניין הזה לא תידרש בקשה מפורשת, אבל התנאי הוא שיהיה יידוע של המנוי או קבוצת המנויים טרם ההתקשרות בדבר ההגבלות או החסימות, ובכלל זה, באופן ספציפי, לגבי הגבלת ניידות המספרים

דוד ביטן: רצית לדבר, להגיד משהו?     

רחל גור: תודה, כבוד היו"ר

רחל גור:  אנחנו רואים בעייתיות מאוד גדולה בסעיף הזה

רחל גור:  כל החוק הזה מבוסס על הרעיון שבן אדם יכול לבחור את ההגבלות שהוא מעוניין בהן

רחל גור:  יש פה בקשה מפורשת, ובדיון הקודם אמרנו שהיא באמת חייבת להיות מפורשת, מנומקת, ידועה, לוודא שהצרכן הבודד יודע על מה הוא חותם

רחל גור:  אם הוא מאבד ניידות – שזה דבר חיוני בשוק הסלולר היום – אז הוא מאבד את זה בצורה מודעת

רחל גור:       פה אנחנו ממסמסים את כל הרעיון של בקשה מפורשת ומחליפים אותו ביידוע

רחל גור:  יידוע זאת רמה הרבה יותר נמוכה

רחל גור:  יידוע פה יכול להיות אפילו איזשהו סימון על המכשיר עצמו, ובעצם זה שקיבלתי מכשיר מסומן, אני בדיעבד, במשתמע, ויתרתי על הזכות לניידות

רחל גור:       בעינינו, יש פה פגיעה קשה בתחרות

רחל גור:  זה יכול לזלוג מחוץ למגזר המסוים שמבקש את זה, ובכלל להפוך להיות נורמה בשוק הסלולר כולו, דבר שבאמת עלול, כפי שאמרנו כבר בהתחלה, לבטל את רפורמת כחלון ולהעלות לכולנו את המחירים

רחל גור:  חברות הסלולר עכשיו יוסיפו סימונים קטנים על הטלפונים, ואז הן יגידו לי שעצם זה שקיבלתי את הטלפון הזה, אני תקועה, אני לא יכולה לעבור

דוד ביטן: מה הטענה? לגבי המספר, כבר התייחסנו לעניין

רחל גור: הטענה היא לגבי עניין של יידוע, לגבי המכשיר

דוד ביטן: מה הטענה שלך לגבי המכשיר?     

רחל גור: שיידוע זה לא מספיק

רחל גור:  אנחנו בעצם מחליפים פה בקשה מפורשת

רחל גור:  במקום שביקשת, אנחנו ניידע אותך

רחל גור:  איך ניידע אותך? נסמן את המוצר, נסמן את זה על הטלפון

רחל גור:       זה לא מספיק

רחל גור:  עצם זה שקיבלתי טלפון עם כוכבית קטנה מאחורה, לא אומר שאני הסכמתי להגבלת ניידות

דוד ביטן: הגבלת ניידות של מה?     

רחל גור: של המספר

דוד ביטן: המספר – עזבי, נגמר הסיפור

דוד ביטן:  זה לא קשור

גלעד קריב: זה לא רק הגבלת הניידות, כל הפרטים

דוד ביטן:   עכשיו מגיעה מישהי אחרת ומתחילה את הדיון מחדש? בעניין הזה כבר שמענו את הטענות

רחל גור: - - -      

גלעד קריב: דוד, היא אומרת דבר אחר

דוד ביטן: אם יש לך טענה לגבי המכשיר, נשמע אותה

גלעד קריב: דוד, לפני 20 דקות אתה אמרת, במענה לטענת החוזים האחידים – שאני מסכים איתה - - -      

דוד ביטן: אמרנו שיהיה מסמך נפרד

גלעד קריב: שיהיה נספח

גלעד קריב:  אבל ההערה הזאת על הסעיף - -      

רחל גור: הוא מרוקן מתוכן את כל מה - - -     

גלעד קריב: - - עוקפת את ההסכמה

גלעד קריב:  היא אומרת: מספיק שפה יהיה כתוב כ' ועדת הרבנים – לא צריך בכלל נספח

גלעד קריב:  זאת המשמעות של הסעיף הספציפי

דוד ביטן:   לא, יהיה נספח

גלעד קריב: אבל זה סותר את הסעיף הזה

דוד ביטן: אם סותר, אז שתגיד את זה

רחל גור: זה מרוקן מתוקף את הנספח שאתה נלחמת כל-כך קשה להכניס לחוק הזה

רחל גור:  אני אשמח לחוות הדעת של היועץ המשפטי

איתי עצמון: אני לא יודע אם מרוקן מתוכן

רחל גור: מצמצם מאוד משמעותית

איתי עצמון: המשמעות של הסעיף היא שמחליפים את הבקשה המפורשת בהצטרפות או ברכישה, לפי העניין, בכפוף ליידוע, טרם ההתקשרות

איתי עצמון:  זו הסיטואציה

דוד ביטן: אבל אמרנו איך היידוע הולך להתבצע, נכון?     

איתי עצמון: שנייה, אני רק אגיד מה הסיטואציה

איתי עצמון:  לפחות לפי מה שנמסר לי מחברי הכנסת המציעים, יש לא מעט מצבים בפרקטיקה שאנשים לא מבקשים, אלא פשוט מצטרפים או רוכשים חבילה כשרה או רוכשים מכשיר כשר

איתי עצמון:  הם כנראה יודעים מה הם רוכשים, כי בן אדם לא בא לרכוש מכשיר ולא יודע על מה מדובר במציאות

קריאות: כנראה

קריאות:  מה זה כנראה?      

ריקי שפירא: אבל זה נגד הרעיון של בקשה מפורשת

איתי עצמון: שנייה, אני רק אומר מה נמסר לי

איתי עצמון:  בן אדם שקונה מכשיר שכתוב עליו כשר, אני מניח שהוא יודע מה הוא קונה, נכון?      

גלעד קריב: לא

ריקי שפירא: אי-אפשר להניח

אליהו לנקין: לא

קריאה: הוא לא הסמיך עמותה מסוימת

ריקי שפירא: למה להניח?     

גלעד קריב: את כל הפרטים? שהוא לא יוכל לעבור גם בעוד 20 שנה עם המספר לוועדת רבנים אחרת?      

איתי עצמון: לכן הוא מיודע

יוראי להב-הרצנו: מה זה מיודע?     

ריקי שפירא: מיודע זה לא מספיק

ריקי שפירא:  הוא צריך לבקש את זה באופן מפורש

אליהו לנקין: מי שכבר יש לו, גם?     

ריקי שפירא: היושב-ראש עמד בישיבה הקודמת על זה שהוא חייב לבקש את זה באופן מפורש

ריקי שפירא:  זה מה שאמר היושב-ראש

ריקי שפירא:  וכאן זה בניגוד לזה

דוד ביטן: מה זאת אומרת? הוא קונה מכשיר ומיידעים אותו שיש דבר כזה?     

קריאה: הסעיף הזה הוא גם על ניידות המספרים, (א) עד (ג)

רחל גור: הוא הוחל גם על ניידות של מספרים וגם על מכשירים

דוד ביטן: חברים, הוא קונה מכשיר, הוא יכול לקנות מה שהוא רוצה, אני לא יכול למנוע את זה ממנו

דוד ביטן:       אבל לגבי עצם ההצטרפות, מתי צריך את המסמך הזה? אם הוא מצטרף לקומה הכשרה

דוד ביטן:  המכשיר – זאת לא הצטרפות לקומה הכשרה

איתי עצמון: אבל כשבן אדם רוכש מכשיר כשר, הוא צריך לדעת מה הוא רוכש, נכון? הוא רוכש מכשיר שהוא מאוד מוגבל מבחינת האפיונים שלו

דוד ביטן: הוא בא, קונה מכשיר

דוד ביטן:  כל אחד יכול לקנות מכשיר

דוד ביטן:  אני לא יכול למנוע ממישהו לקנות מכשיר, ולא יכול להגיד לו: לך תקנה מכשיר

איתי עצמון: נכון

דוד ביטן: נגיד שקנה מכשיר, אבל עדיין הוא לא בקומה הכשרה, אז הוא לא צריך לחתום על שום מסמך

איתי עצמון: אני אחדד מה הסיטואציה

איתי עצמון:  רכשתי מכשיר, אבל לא ביקשתי בקשה מפורשת: שלום, אני מבקש מכשיר שמוגבל מבחינת האפיונים שלו - -     

דוד ביטן: אז הוא לא יכול להצטרף

איתי עצמון: - - אלא רכשתי מכשיר שמסומן - - -     

דוד ביטן: תקשיב, אני רוצה להסביר לך ושתתקן את הסעיף בהתאם

דוד ביטן:  אם הוא רוכש מכשיר, זאת לא בעיה שלי, זה לא מעניין אותי

דוד ביטן:  אם הוא מצטרף לקומה, אז הוא צריך לחתום על המסמך

גלעד קריב: אבל זה הופך להיות חד-חד-ערכי

רחל גור: זה בדיוק הסיפור

יוראי להב-הרצנו: דוד, ההצטרפות לחבילה במעמד הרכישה של המכשיר

גלעד קריב: הם יכולים להתנות

דוד ביטן: אבל הוא לא הצטרף לשום קומה

רחל גור: בואו נחדד

גלעד קריב: - - -     

דוד ביטן: הוא רוצה לקנות מכשיר כשר, אני אגיד לו: אל תקנה?      

רחל גור: לא, חלילה, אתה לא אומר לו

גלעד קריב: יש ייחוד ציוד רט"ן, על זה כל הסעיף הזה

רחל גור: הוא יכול לקנות

רחל גור:  עצם זה שהוא קנה את המכשיר, יכול להיות שהוא הסכים – ללא ידיעתו – גם להצטרפות לקומה הכשרה וגם להגבלת הניידות

דוד ביטן: אין לי בעיה שיידעו אותו

דוד ביטן:  הסעיף הזה אומר שאם קנית מכשיר כשר, מיידעים אותך שזה כשר

דוד ביטן:  זה כל העניין

איתי עצמון: נכון, כן

גלעד קריב: תעודת כשרות

עדי ליברוס: לא, אדוני, זה לא נכון

דוד ביטן: מה עוד הסעיף הזה אומר?     

נריה הרואה: השאלה באיזו כשרות?     

דוד ביטן: רק אם הוא מצטרף לקומה כשרה, אז הוא צריך לחתום על הנייר

יוראי להב-הרצנו: ייחדתם פה בין הרט"ן לבין הקומה

דוד ביטן: מה אתם רוצים? שהמוכר של המכשיר יגיד לו: תדע לך ככה וככה?      

עדי ליברוס: לא

גלעד קריב: מה אתה רוצה? הוא צריך לחתום, לכן צריך להוריד את הסעיף הזה ושיחתום על טופס הסכמה

עדי ליברוס: בדיוק, בדיוק

גלעד קריב: לא שזה מרפא את כל הטרללת

דוד ביטן: אם זאת הצטרפות, הוא חייב לחתום

איתי עצמון: אם ככה, צריך לתקן את הסעיף

איתי עצמון:  הסעיף מתייחס לשני מצבים

איתי עצמון:  הוא מתייחס גם להצטרפות לחבילת השירותים הכשרה, מה שנקרא סל שירותים ייעודי, וגם לעניין של רכישת ציוד קצה רט"ן או ציוד תקשורת, דהיינו רכישת מכשיר או סים

איתי עצמון:       כאשר מדובר על הצטרפות לחבילה, אתה אומר - - -     

דוד ביטן: אז מספיק שיעשו לו יידוע

דוד ביטן:  איך אתה רוצה?      

רחל גור: לא, זה מצטרף גם לסל, גם לשירותים של הטלפון

קריאה: מה לגבי מכשירים קיימים?     

דוד ביטן: אם אני רוצה לקנות מכשיר כשר, אסור לי? את רוצה להגביל אותי מלקנות?      

יוראי להב-הרצנו: לא, אבל שתבקש בצורה מפורשת

רחל גור: תקנה, הכול בסדר

רחל גור:  אבל הבעיה שהסעיף הזה מצטרף גם לסל, גם לניידות, גם לטלפון וגם למכשיר

רחל גור:  לגבי המכשיר – תקנה את זה עם הסימון

רחל גור:  אבל לגבי עצם הסל - - -     

אליהו לנקין: כבוד יושב-ראש, הסעיף הקודם קושר את זה

יוראי להב-הרצנו: בדיוק

יוראי להב-הרצנו:  ביטן, אתם מאחדים פה בין התהליכים

רחל גור: יש פה בעצם דלת אחורית, שבאמצעות הסימון אפשר לדלג על החובה המפורשת ליידע, גם - - -     

דוד ביטן: זה לא נכון

רחל גור: לא, זה נכון

יוראי להב-הרצנו: נכון, היא צודקת

דוד ביטן: לא, לא

רחל גור: גם לעניין סל השירותים, גם לעניין הגבלת הניידות

רחל גור:  זאת אולי לא כוונת המחוקק, אבל זו לשון החוק

דוד ביטן: רק שנייה, בואי נתקדם רגע

דוד ביטן:  בן אדם קונה מכשיר, צריכים רק ליידע אותו שזה מכשיר כשר

דוד ביטן:  יידעו אותו בכתב, הוספתי את המילה בכתב

נריה הרואה: של איזו ועדה?      

איתי עצמון: למחוק את הסימון?     

דוד ביטן: איזה סימון? אם הוא מצטרף לקומה כשרה, אז הוא צריך לחתום על הנייר שדיברנו

אליהו לנקין: כבוד היושב-ראש, אבל הסעיף הקודם קושר את זה

נריה הרואה: אבל של איזו ועדה?      

דוד ביטן: לא משנה

דוד ביטן:  כשהוא מצטרף לקומה כשרה, של כל ועדה, הם חייבים להחתים אותו על הנייר הזה

קריאות: - - -     

יוראי להב-הרצנו: אתם מייצרים פה מכשיר אחד לקומה

יוראי להב-הרצנו:  זאת אומרת, אתם קושרים בין שני התהליכים, זה לא שני תהליכים שונים

ריקי שפירא: טלפון כשר הוא רק לקומה מסוימת

ברוריה מנדלסון: אמרנו שנבדוק את זה ונחזור

יוראי להב-הרצנו: אבל צריך לדון בזה לפני שאתם בודקים את זה

יוראי להב-הרצנו:  אחד משפיע על השני

קריאה: למה המכשיר חייב להיות תלוי קומה?     

יוראי להב-הרצנו: זה גם צריך לקבל הסכמה מפורשת

קריאות: - - -     

גלעד קריב: ועדת הרבנים הזאת ממש רפורמית, מוסיפה על דברים מפורשים בתורה כשרות של טלפון

גלעד קריב:  מה קרה לכם? ממתי יש דיני כשרות לטלפונים

דוד ביטן: רגע, אני לא מבין מה הבעיה

דוד ביטן:  כמה עולה מכשיר כשר? נגיד עולה 1,000 שקל

דוד ביטן:  אני נכנס לחנות, אומר לו: תביא לי מכשיר כשר

דוד ביטן:  הוא נותן לי

דוד ביטן:  חותם על נייר שיודע שזה מכשיר כשר

דוד ביטן:      לעניין אם הוא מצטרף או לא מצטרף

דוד ביטן:  לפי מה שאתם אומרים, המוכר יחתים אותו על המסמך של הקומה הכשרה? לא, הוא לא יחתים אותו על זה

קריאה: למה לא?     

קריאה: אבל תראו מה כתוב בסעיף

איתי עצמון: זה לא מה שכתוב בסעיף

איתי עצמון:  מה שאמרת לא כתוב בסעיף

דוד ביטן: בסוף הסעיף, שאליו מפנה אותי היועץ המשפטי, כתוב: לרבות באמצעות סימון על גבי ציוד קצה רט"ן

דוד ביטן:       בסדר, שיהיה כתוב על המכשיר שהוא כשר, אין לי בעיה

דוד ביטן:  אבל הדברים האחרים – רק אם הוא מצטרף לקומה הכשרה

קריאות: אבל זה לא מה שכתוב

עדי ליברוס: אדוני, זה לא מה שעושה הסעיף

איתי עצמון: זה לא מה שכתוב

דוד ביטן: אז תשנה את זה, מה הבעיה?     

איתי עצמון: איך לשנות? תגידו

רחל גור: אני אביא לך דוגמה

רחל גור:  עכשיו לבן שלי הייתה בר מצווה, אני קניתי לו טלפון כשר, למרבה אכזבתו, כי לא הייתי מוכנה לקנות לו טלפון עם אינטרנט

דוד ביטן: בלי להצטרף לקומה כשרה?     

רחל גור: בלי להצטרף

רחל גור:  אני רציתי שיהיה לו טלפון טיפש

דוד ביטן: בסדר גמור, מה הבעיה?     

רחל גור: באמצעות הסעיף הזה, אם אני נכנסת וקונה טלפון שהוא טלפון טיפש, וכתוב עליו מאחורה כ' או מה שזה לא יהיה, אני בעצם מצרפת אותו – ללא ידיעתו וללא ידיעתי – לקומה כשרה, ואז הוא תקוע במשך חייו

רחל גור:  זה הסיפור

דוד ביטן: אבל יש הרבה קומות כשרות

ינון אזולאי: אם את קונה סים, את קונה גם את זה

רחל גור: אבל אני לא מעוניינת להצטרף לחבילה

קריאות: - - -     

ינון אזולאי: אבל אין לך מה לעשות עם מכשיר כשר ללא סים כשר

ינון אזולאי:  כשאת קונה מכשיר כשר, את יודעת שאת קונה מכשיר כשר, את לא יכולה להגיד: לא ידעתי

רחל גור: לא, אני רוצה לקנות טלפון טיפש

קריאה: זה לא מכשיר כשר

ינון אזולאי: אין בעיה

רחל גור: נכון, טלפון טיפש, מכשיר כשר

רחל גור:  אבל אני לא מעוניינת להצטרף לקומה כשרה

קריאה: אין בעיה

רחל גור: אני לא רוצה שהמספר הזה יהיה מוגבל

ינון אזולאי: מה הבעיה?     

רחל גור: זה נכס

רחל גור:  קניתי לילד שלי נכס, וזה יהיה המספר שלו לאורך כל חייו

רחל גור:  באמצעות הסעיף הזה אנחנו פותחים פתח שבו אם אני קניתי לו טלפון כשר כטלפון ראשון, אז המספר – ללא ידיעתי – יהיה תקוע בקומה כשרה עד סוף חייו

קריאות: לא

ינון אזולאי: לא, את קנית לו טלפון כשר – עם סים כשר, קנית לו טלפון לא כשר – בלי סים כשר

קריאה: רגע, אבל איזו ועדת רבנים?      

דוד ביטן: לא קשור

דוד ביטן:  לא חייב להיכנס לוועדת רבנים

קריאה: אבל כתוב כאן יחיד מסוים או תאגיד מסוים

רחל גור: נכון, אבל בדיוק כמו שאדוני אמר, הסעיף הקודם מקשר ביניהם

רחל גור:  אם זה היה רק לעניין הטלפון, אין בעיה, אני יודעת שאני רוצה טלפון טיפש, זה ברור

רחל גור:  אבל פה יש קישור בין זה לבין סל השירותים

קריאות: - - -     

יוראי להב-הרצנו: דוד, זה מה שכתוב בסעיף

יוראי להב-הרצנו:  זו לשון החוק

יוראי להב-הרצנו:  אם יש כוונה אחרת, בוא נשנה את הלשון

דוד ביטן: נתקן את זה, אין בעיה

איתי עצמון: איך? תגידו

דוד ביטן: פשוט מאוד

דוד ביטן:  אם הוא קונה מכשיר כשר, בלי להצטרף לוועדת רבנים כלשהיא – לא חייב, זו יכולה להיות גם ועדה חילונית – הוא רק חותם שהוא יודע שזה כשר

איתי עצמון: הוא צריך לחתום?     

דוד ביטן: כן, לחתום על מסמך אצל המוכר, שלא יהיו טענות מבחינתו

יוראי להב-הרצנו: שמיידע אותו, מבקש בקשה מפורשת

דוד ביטן: לא, לא, מספיק

דוד ביטן:  אם הוא מצטרף לקומה כשרה, בפועל, אז הוא חותם על המסמך של הקומה הכשרה

דוד ביטן:  מה הבעיה, זה פשוט מאוד

עדי ליברוס: וזה צריך להיות מכוח הסכמה מפורשת

עדי ליברוס:  לא חזקת הסכמה, הסכמה מפורשת

דוד ביטן: ברור, נכון, מקובל, מה שדיברנו

דוד ביטן: לגבי רט"ן – מה זה שייך לעניין?      

עדי ליברוס: זו הייתה הערה מבחינתנו בנקודה הזו

אליהו ברוכי: היום שולחים לך את זה הביתה, אין בכלל מפגש פיזי בין קונה למוכר

אליהו ברוכי:  לא מגיעים לחנות

ינון אזולאי: היום, כשאתה קונה מכשיר טלפון רגיל, לא כשר, לא משנה מה, אתה הולך וחותם פיזית? אתה עושה את זה דרך הטלפון

ינון אזולאי:  אותו דבר אתה עושה פה, שולחים לך את זה באותה צורה

ינון אזולאי:  אתה רוצה שיבואו פיזית

גלעד קריב: למעט דבר אחד

גלעד קריב:  באותם מסלולים יש רגולציה של התקשורת שמבטיחה תחרות

גלעד קריב:  פה זה מסלול חריג

דוד ביטן: זה עניין שנפתר בין המוכר לקונה

דוד ביטן:  אם אתה מבקש עכשיו בטלפון שישלחו אליך הביתה מכשיר כשר, הוא שולח לך הודעה לחתום ולאשר שאתה יודע שזה מכשיר כשר, אתה חותם לו בפלאפון ושולח לו את זה

דוד ביטן:  מה הבעיה? אתם עושים סיפור מכל דבר

קריאות: אין הודעות במכשיר כשר

דוד ביטן: אבל מי שקונה, איך הוא קונה?      

איתי עצמון: הוא מגיע לחנות

קריאה: ההסכמה יכולה להיות בעל פה או בכתב

מימון מוני שמילה: אפשר להקליט את השיחה

דוד ביטן: אז שיקליטו את השיחה

קריאות: - - -     

דוד ביטן: רבותיי, הוא צריך לדעת, כדי שמחר הוא לא יטען שקנה מכשיר ולא ידע שהוא משמש רק לשיחות

קריאות: נכון

דוד ביטן: לא צריך להגזים, מכל דבר אתם עושים סיפור

דוד ביטן:  מספיק

יוראי להב-הרצנו: לא, זאת בדיוק הדרישה

דוד ביטן: שיפתרו את הבעיה הטכנית, זה לא מעניין אותי

דוד ביטן:  אנחנו מדברים על חוק, לא מדברים כרגע על איך עושים את זה

דוד ביטן:  זה לא מעניין אותי

אליהו ברוכי: בסדר, נבדוק איך לעשות את היידוע

דוד ביטן: לגבי הסוף, צריך לכתוב: לרבות – רק אם הוא הצטרף לקומה הכשרה

דוד ביטן:  זה הכול

אליהו לנקין: כבוד היושב-ראש, אנחנו יכולים רק להעיר על דבר אחד?      

עדי ליברוס: איתי, צריך למחוק את המילים: יראו אותו כאילו הסכים

איתי עצמון: איפה זה כתוב?     

יוסף יצחק לנצנר: כאילו ביקש וכאילו ציין

יוסף יצחק לנצנר:  פעמיים כאילו

קריאה: נכון, פעמיים

יוסי כהן: כתוב: כאילו ציינו בבקשתם אותו יחיד או תאגיד

יוסף יצחק לנצנר: כאילו וכאילו

אליהו לנקין: הכאילו הזה הוא לא אמיתי

קריאה: זה ישראבלוף

אליהו לנקין: זה כמו שאדם יקנה מכונת כביסה ויגידו שהוא לא יכול לעבור לחברת חשמל אחרת, כי הוא כאילו הסכים

אליהו לנקין:  זה השירות שהיה באותו זמן

אליהו ברוכי: נבדוק אחר כך איך נעשה את הנושא של היידוע

גלעד קריב: מצידי אל תסכימו לדברים האלה, זה רק יעזור בבג"ץ

מימון מוני שמילה: אבל הסכמנו, למה אתה אומר את זה?     

דוד ביטן: אם הצטרפת גם לזה וגם לזה, אז הבעיה פתורה

אליהו לנקין: אדם שקונה מכונת כביסה, לא יכול לעבור לחברת חשמל אחרת?     

ברוריה מנדלסון: אמרנו שנבדוק את זה

דוד ביטן: הכוונה פה שאם הוא רק קונה את המכשיר, בלי להצטרף לקומה כשרה, אז אני מדבר על התהליך הזה

דוד ביטן:  אם הוא מצטרף גם ככה לקומה כשרה, אז הדבר הולך כמקשה אחת

יוסף יצחק לנצנר: אפשר זכות דיבור לגבי הסעיף?     

אליהו לנקין: מה עם הלקוחות הקיימים?      

דוד ביטן: אם אני קונה מכשיר כשר ובאותו רגע מצטרף גם לחבילה, לקומה כשרה, אז אותו תהליך, חותם על הנייר

איתי עצמון: הסכמה מפורשת?     

דוד ביטן: כן

ינון אזולאי: לא, באותו תהליך שקיים היום, דוד

דוד ביטן: רגע, אותו תהליך שאנחנו אמרנו

קריאות: - - -     

דוד ביטן: אני לא מבין למה זה כל-כך קשה

דוד ביטן:  יש כמה שכבות לעניין

איתי עצמון: נכון

דוד ביטן: אם הוא קונה רק מכשיר כשר, כי בא לו, כמו שהיא קנתה לבן שלה בגלל שהיא לא רצתה שיתחיל להתעסק עם כל מיני דברים אחרים - -      

איתי עצמון: מה יידרש?     

דוד ביטן: - - רק הסכמה שהוא יודע, אישור שהוא יודע שזה כשר

דוד ביטן:  אפשר להוסיף גם שלא ישמש לכל מיני דברים

יוסף לם: כבוד היושב-ראש, אפשר זכות דיבור?     

דוד ביטן: יש הגדרה של מכשיר כשר?     

איתי עצמון: לא, זה מכשיר שחלות עליו הגבלות או חסימות

יוסף יצחק לנצנר: בלי אינטרנט, בלי sms, זאת ההגדרה

רחל גור: שמישהו פשוט יסביר שאני חותמת פה על הגבלת ניידות, שאני אדע את זה

דוד ביטן: אם הוא קונה מכשיר כשר, ובאותו רגע הוא גם מצטרף לקומה כשרה - -     

איתי עצמון: לחבילה בעצם?     

דוד ביטן: - - לחבילה, אז הוא חותם על הנייר שדיברנו, שהוא כולל הכול

איתי עצמון: אבל אז השאלה אם הוא כאילו ביקש או כאילו הסכים

דוד ביטן: אתם תנסחו אותו, הוא עוד לא מנוסח

קריאות: הוא צריך להסכים, הוא צריך לחתום

קריאות:  הסכמה מפורשת

ינון אזולאי: הסכמה מפורשת, לאו דווקא חתימה

קריאות: - - -     

דוד ביטן: אבל אמרנו איך אנחנו עושים את זה

ברוריה מנדלסון: אמרנו בדיון הקודם שנוסיף מה זה הסכמה מפורשת

דוד ביטן: אלה שני המצבים, זה פשוט

יוראי להב-הרצנו: אבל זה לא כתוב פה

דוד ביטן: אז יתקנו את זה שיהיה כתוב

דוד ביטן:  ההערה הייתה במקומה

יוסף לם: כבוד היושב-ראש, אפשר את זכות הדיבור?     

דוד ביטן: יש עוד הערה לסעיף הזה? אל תתחילו איתי עכשיו עוד פעם אחורה וקדימה ומהצד

יוסף לם: אני עוד לא דיברתי

יוסף לם:  אפשר?     

דוד ביטן: מה זה משנה אם דיברת או לא? יש לך הערה לסעיף הזה?      

יוסף לם: כן

יוסף לם:  אני נציג הקהילות החרדיות באחיסמך, לוד

דוד ביטן: בלוד יש לכם קומה משלכם?  
     

יוסף לם: לא, אין, אבל בתוך עמי אנכי יושבת, אני אדם סביר מהשורה

דוד ביטן: דרך אגב, כמה חרדים יש בלוד?     

יוסף לם: יש כמה אלפים

ינון אזולאי: תשאל את רביבו

יוסף לם: בתוך עמי אנכי יושבת, אני מכיר את הציבור החרדי

יוסף לם:  אני לא באתי מאף צד

דוד ביטן: תעיר על הסעיף הזה

יוסף לם: כן, אני כבר מעיר

יוסף לם:  אני רק רוצה להציג את עצמי קודם

יוסף לם:  לא באתי מאף ארגון, באתי מכוח עצמי

דוד ביטן: מה, קריב הלך?     

ינון אזולאי: כן, אמרתי לך תזדרז

דוד ביטן: לא מזדרז, אין בעיה, מה זה משנה

יוסף לם: אתם דנים בחוק הזה עד עכשיו

יוסף לם:  מה קורה כשאדם בא לקנות מכשיר?     

דוד ביטן: לא, אל תשאל שאלה כללית

דוד ביטן:  לסעיף הזה

יוסף לם: הסעיף הזה מתייחס גם ללקוחות קיימים, לא?      

איתי עצמון: לא

דוד ביטן: לא

יוסף לם: ו-(ג)?     

איתי עצמון: חוק הוא צופה פני עתיד

איתי עצמון:  לגבי המצב שקיים היום ואיך יהיה המעבר ממה שקיים היום למשטר המשפטי החדש, לכך יש את הוראות המעבר

דוד ביטן: הוראות מעבר, סעיף אחרון

דוד ביטן: אוקיי, הלאה

דוד ביטן:  מה רצית?      

נריה הרואה: אני היועץ המשפטי של מרכזיה

נריה הרואה:  מכיוון שאנחנו לא עובדים עם אותה עמותה, אותו תאגיד קיים שהיום הוא שולט ברוב השוק, אנחנו נבקש שיהיה כתוב במפורש - - -     

דוד ביטן: אתה חדש, אתה כבר רוצה להיות סלקום או פרטנר? אני לא מבין את העניין הזה

נריה הרואה: לאט לאט, נגיע גם לזה

דוד ביטן: תגיע בעוד כמה שנים, תשב מהצד השני

דוד ביטן:  מה אתה רוצה שאני אגיד לך? כל פעם אתה אומר לי: אנחנו חדשים

דוד ביטן:  הבנו את זה

נריה הרואה: באותה בקשה יהיה צריך לציין במפורש את השם של אותו תאגיד

נריה הרואה:  זאת אומרת, שבן אדם ידע שזאת ועדת רפורמים וזאת ועדה של - - -     

דוד ביטן: לא, לא צריך, זאת בעיה שלו

נריה הרואה: אם אנחנו קובעים תאגיד מסוים, שאי-אפשר לעבור בין תאגיד לתאגיד, באותה בקשה חייבת להיות הגדרה

דוד ביטן: לא

נריה הרואה: אז אני סבור ככה, אדוני

דוד ביטן: אמרתי, הוא יחתום

דוד ביטן:  הנוסח של המסמך עוד לא נוסח

דוד ביטן:  ינסחו אותו

דוד ביטן:  לא צריכים לנסח אותו בחוק, רק לכתוב את זה בחוק, נכון?     

איתי עצמון: את מה?     

דוד ביטן: את המסמך שמאגד את כל ההוראות בכתב

איתי עצמון: אם אנחנו כותבים שיהיה יידוע בכתב לגבי המכשיר, אני מבין שהכוונה היא להגבלות הטכניות שחלות על המכשיר

דוד ביטן: כן, בדיוק

עדי ליברוס: מאפייני המכשיר

נריה הרואה: אני מדבר על החבילה

דוד ביטן: דיברנו על מסמך שמתייחס להצטרפות, כולל המספר, שאי-אפשר לנייד וכן אפשר לנייד

איתי עצמון: מגבלת הניידות

דוד ביטן: אבל אנחנו לא נכניס את זה לחוק כנספח

איתי עצמון: אני לא חושב

קריאות: לא

דוד ביטן: אבל אנחנו נכתוב את העניין ונציג אותו בוועדה

דוד ביטן:  כמובן שתמיד אפשר לשנות אותו, אבל צריך גם לכתוב איך משנים אותו

דוד ביטן:  אני לא מוכן שאנחנו נעשה התחייבות, ואחר כך ישנו אותו אלף פעם

דוד ביטן:  העניין צריך להיות ברור

איתי עצמון: אני לא הבנתי

איתי עצמון:  אתה מבקש לעגן את המסמך בחוק?      

דוד ביטן: לא לעגן

דוד ביטן:  כשאני אאשר את החוק, אני ארצה שהמסמך כבר יהיה מול העיניים שלנו

דוד ביטן:  לא – יהיה כתוב בחוק

איתי עצמון: מסמך של חברות התקשורת?     

דוד ביטן: מסמך שאתה מחתים את הצרכן

עדי ליברוס: אני חושבת שזו בקשה שצריך להפנות למשרד התקשורת

עדי ליברוס:  כדי ליישם את הבקשה הזאת, צריך להציג נוסח לתיקון התקנות ההיתר הכללי של משרד התקשורת

דוד ביטן:  מה קשור משרד התקשורת?      

איתי עצמון: כי משרד התקשורת קובע את - - -     

ינון אזולאי: לא, הנוסח לא יהיה בחוק

דוד ביטן: לא, לא

דוד ביטן:  הרי יש חוזה אחיד, נכון? אמרנו שניקח מחוזה אחיד את הדברים החשובים ביותר

איתי עצמון: אבל לא את הנוסח עצמו

איתי עצמון:  רק ברמת העקרונות, במהות

דוד ביטן: ברמת העקרונות

דוד ביטן:  אבל אני מבקש - - -     

איתי עצמון: ממי?     

דוד ביטן: מכם

דוד ביטן:  אני מבקש שהנוסח הראשוני - - -     

איתי עצמון: שאנחנו ננסח מסמך לחברות התקשורת? לא הבנתי

דוד ביטן: לא, אני לא אמרתי שאתה

דוד ביטן:  מה פתאום? מה קשור?     

איתי עצמון: אז מה? לא הבנתי מה הבקשה

איתי עצמון:  חברת התקשורת היא זו שמחתימה את הלקוח

איתי עצמון:  אתה מצטרף כמנוי לסל שירותים של חברת התקשורת

מימון מוני שמילה: על מה אנחנו מדברים? על המכשירים או על ההצטרפות?     

דוד ביטן: מה פתאום, לא על המכשיר, על הקומה הכשרה

איתי עצמון: זה מול חברת התקשורת

דוד ביטן: חברת התקשורת תחתים אותו על זה שהוא יודע שלא מניידים או כן מניידים?      

מימון מוני שמילה: כן

איתי עצמון: כן, ברור, בוודאי, זה המצב

עדי ליברוס: זה המצב הקיים, אדוני

דוד ביטן: מה פתאום

קריאות: - - -     

מימון מוני שמילה: זה מה שאמרתם בדיון קודם

דוד ביטן: כן, בסדר, אבל זה גם צריך לבוא מכיוון של הוועדה

איתי עצמון: לא, לא

דוד ביטן: ברור, גם היא צריכה לדעת

איתי עצמון: אמרנו שהחוק מתייחס להתקשרות בין המנוי לחברת התקשורת

איתי עצמון:  זה החוק

מימון מוני שמילה: אם אתה רוצה להיות היום מנוי כשר, אתה מגיע לסלקום, יש לך דף שאתה יודע שאתה מנוי כשר ואלה הנתאים: לא יהיה לך אינטרנט, אתה חותם

דוד ביטן: בסדר

יוסף יצחק לנצנר: כבוד היושב-ראש, אפשר זכות דיבור לגבי הסעיף הזה? אני מחזיק פה ביד - - -     

דוד ביטן: לא

נריה הרואה: שנייה רגע, איך אדם ידע איזה תאגיד?     

דוד ביטן: עוד פעם אתה מתחיל? אומנם אתה רוצה להיות סלקום, אבל אתה לא יכול כל פעם על העניין הזה לבוא עם כל מיני דברים שמגבילים את התחרות מולם

דוד ביטן:  אתה מגביל

דוד ביטן:  אתה רוצה ליצור מצב שאתה תוכל להתחרות בהם, אז אתה רוצה להגביל אותם

דוד ביטן:  זה לא הולך ככה, יש שני צדדים למטבע

דוד ביטן:  הבנת אותי?     

נריה הרואה: אדוני, אני רוצה ליידע את הצרכן, שהצרכן ידע שהוא מצטרף לוועדה מסוימת

נריה הרואה:  שיצטרף אליה, אבל הוא צריך לדעת את השם שלה

מימון מוני שמילה: אדוני היושב-ראש, אני רוצה לומר משהו לגבי מה שהוא אמר

מימון מוני שמילה:  אם אני בא לחנות שמוכרת מכשירים, והטלפון הוא טלפון כשר, נניח של תאגיד ועדת הרבנים הקיימת, שהוא ידע שהוא יכול להיות רק עם ועדת הרבנים הקיימת - -     

נריה הרואה: נכון

מימון מוני שמילה: - - עד שנפתור את הבעיה של המכשירים, מעבר ממקום למקום

נריה הרואה: נכון

מימון מוני שמילה: אחרת ייווצר מצב שמישהו יקנה מכשיר, ירצה ללכת לא לוועדת הרבנים שנתנה את הכשרות ולא יוכל להשתמש, וחבל

מימון מוני שמילה:  זה יגן על הצרכן - - -     

יוסף יצחק לנצנר: על הסים רשום כשר, לא כתוב איזו עמותה

יוסף יצחק לנצנר:  גם בתוך ההסכמים לא כתובה עמותה מסוימת

קריאות: - - -     

דוד ביטן: אבל היא רוצה לקנות בלי להיות חברה באיזו קומה

דוד ביטן:  מה הבעיה עם זה?     

אליהו ברוכי: יש מכשירים בלי חותמות

מימון מוני שמילה: אנחנו רוצים להגן על הצרכן, שהגברת תקנה את המכשיר ותדע לאיזו תוכנית היא יכולה להצטרף איתו

ריקי שפירא: כיוון שחיברתם בין מכשיר לתוכנית, אי-אפשר לא ליידע

דוד ביטן: אבל היא קנתה בלי

קריאות: אבל אין בלי, אין בלי

אליהו לנקין: לפי החוק החדש, אין דבר כזה

אליהו לנקין:  אין דבר כזה

ריקי שפירא: אין חיה כזאת

אליהו ברוכי: יש מספיק

אליהו ברוכי:  יש

אליהו ברוכי:  היא יכולה ללכת לחנויות אחרות שמוכרות מכשירים

אליהו לנקין: אבל זה לא מכשיר עם חתימה

קריאות: - - -     

ינון אזולאי: מה העניין במכשיר עם חותמת בלי קו מהדרין? היא רוצה טלפון בלי אינטרנט, אז היא יכולה לקנות מכשיר טיפש ולבקש לעשות איתו מה היא רוצה

אליהו לנקין: מכשיר טיפש זה לא מכשיר כשר

ריקי שפירא: לפי החוק, מכשיר כשר שייך לוועדה מסוימת ולכן חייבים להגיד את זה לצרכן

ינון אזולאי: היא יכולה לקנות מה שהיא רוצה, אבל העניין הוא שהיא לא תוכל להכניס סים שהוא לא כשר

ינון אזולאי:  זה העניין בקומה הכשרה

נריה הרואה: השאלה אם זאת כשרות אחרת

קריאות: - - -     

ינון אזולאי: היא לא מחפשת כשרות, היא מחפשת שלא יהיה לה אינטרנט

ינון אזולאי:  זה משהו שהיא אמרה, זה מה שהיא רוצה

ינון אזולאי:  היא יכולה לעשות את זה במכשיר טיפש אחר

ריקי שפירא: אדוני היושב-ראש, ברגע שהחוק קישר בין המכשיר לוועדה, אין מנוס מליידע על זה את הקונה של המכשיר, אחרת אתה מטעה אותו

ינון אזולאי: אני לא מבין מה יש ליידע אם יש חותמת

ינון אזולאי:  תיידע אותו, תגיד לו שהמכשיר שלו כשר

יוסף יצחק לנצנר: ינון, אני מחזיק פה ביד סימים גם של סלקום וגם של פרטנר

יוסף יצחק לנצנר:  כתובה פה מילה: כשר

יוסף יצחק לנצנר:  לא כתובה פה שום עמותה מסוימת

יוסף יצחק לנצנר:  אני גם מחזיק פה את כל ההסכמים, של כל החברות

יוסף יצחק לנצנר:  לדוגמה, בחברת פלאפון כתוב מה זה ועדת רבנים, לא כתוב על עמותה מסוימת

יוסף יצחק לנצנר:  כתוב: עמותה רשומה שהוקמה על ידי רבנים וגדולי ישראל שמשמשים רבני קהילות

ינון אזולאי: - - -     

יוסף יצחק לנצנר: אתה לא הגדרת שום עמותה מסוימת

יוסף יצחק לנצנר:  אפילו כתוב לך עוד יותר, מובהר, שבעת ניוד אתה יכול לעבור או לקומה כשרה אחרת או להסדר דומה שישמור על מאפייניו

יוסף יצחק לנצנר:       זאת אומרת, היום המצב העובדתי הוא שמי שהצטרף אי-פעם לקומה, הוא - - - מכשיר כשר עם עמותה כללית שתנהל את החסימות

יוסף יצחק לנצנר:  הוא לא הסמיך מישהו מסוים

אליהו ברוכי: זה בעיניך, זו פרשנות

יוסף יצחק לנצנר: בסעיף הזה כתוב שכל מי שרכש ציוד קצה שההגבלות או החסימות לגביו נקבעות על ידי יחיד או תאגיד, ההגבלות בפועל נקבעות על ידי מישהו אחר, אפילו שלא הסמיך אותו, כמו המצב היום שיש עמותה שמנהלת בפועל את החסימות של הלקוחות ושלא הסמיכו אותה

יוסף יצחק לנצנר:       אז כאילו ביקשת להצטרף לאותה עמותה וכאילו ביקשת מאותו יחיד או תאגיד שלא תוכל לצאת

יוסף יצחק לנצנר:  זה נראה לי לא הגיוני

דוד ביטן: אתה גם רוצה להיות שופט? אמרת את שלך

דוד ביטן:  אתם חוזרים על אותה סירקולציה של טענות, מספיק כבר עם זה

דוד ביטן:       משרד המשפטים, משרד התקשורת והיועץ המשפטי שלנו: הבנו את הבעיה, הבעיה ברורה, תנסחו את זה באופן כזה שזה יכסה את מה שדיברנו

דוד ביטן:  לא ניכנס עכשיו לנוסח

איתי עצמון: שמה?      

דוד ביטן: מה שאמרנו

איתי עצמון: שתהיה הסכמה מפורשת?     

דוד ביטן: מה שאפשרי מבחינה טכנית

מימון מוני שמילה: - - - יידוע - - -     

דוד ביטן: בדיוק, כן

יוראי להב-הרצנו: לא, הסכמה מפורשת

דוד ביטן: הלאה

קריאה: אפשר להתייחס רגע?      

דוד ביטן: לא, סיימנו עם הסעיף, אין מה להתייחס

דוד ביטן:  הם ינסחו ובדיון הבא יביאו את הנוסח

דוד ביטן:       אבל תראו, חה"כים – בסדר, אין לי מה לעשות עם חה"כים

דוד ביטן:  אם הם רוצים לחזור על אותן טענות, הם יכולים לחזור עליהן 100 פעמים

דוד ביטן:  אבל אתם שעוסקים בזה כל הזמן, אל תחזרו לי על דברים שכבר עברנו עליהם, אחרת אנחנו לא נסיים את הדיון הזה אף פעם

דוד ביטן:       אני יודע שלכל אחד יש אינטרס

דוד ביטן:  ואתם יודעים מה? זה מקובל, אין לי בעיה

דוד ביטן:  יש המון חברות שבאות לפה, לכל מיני דיונים, ויש להן את האינטרס שלהן, אחרת הן לא היו באות

דוד ביטן:  אבל אי-אפשר למחזר אותן טענות

דוד ביטן:  תתייחסו לסעיף הספציפי, בלי להתחיל בגדול, כי לא יכולים לעקוב אחרי הטענה שלכם אפילו מרוב שאתם מדברים באופן כללי

יוסף יצחק לנצנר: אפשר להשלים את הטענה לסעיף הספציפי הזה?      

דוד ביטן: לא, זהו, אי-אפשר להשלים

דוד ביטן:       תמשיך לקרוא

יוסף יצחק לנצנר: אני צריך, לסעיף הספציפי הזה

דוד ביטן: לא, אני נתתי לך, דיברת

יוסף יצחק לנצנר: אבל לא סיימתי

דוד ביטן: סיימת

יוסף יצחק לנצנר: לא סיימתי

יוסף יצחק לנצנר:  זה פגם מהותי בחקיקה

דוד ביטן: סיימת אמרתי לך

דוד ביטן:  סיימת

איתי עצמון: כשהסעיף ינוסח חדש, תעיר על הסעיף המתוקן

יוסף יצחק לנצנר: ינוסח מחדש

יוסף יצחק לנצנר:  קיבלתי

איתי עצמון: אין כאן שום פגם בחקיקה

דוד ביטן: הלאה

איתי עצמון: לעבור לסעיף הבא?      

דוד ביטן: כן, תעבור לסעיף הבא

איתי עצמון: (ה)	אדם רשאי לפנות לספק מורשה כדי לברר אם במסגרת סל שירותים ייעודי שהוא נותן לפי סעיף קטן (ב)(2), הוגבל החיוג למספר טלפון שהוקצה לשימושו; פנה אדם לספק מורשה כאמור, ישיב לו הספק המורשה אם הוגבל החיוג למספר הטלפון כאמור, לא יאוחר מיום עסקים אחד ממועד הפנייה או בתוך תקופה אחרת שיקבע השר בתקנות ההיתר הכללי, ברישיון או בהוראת מינהל

איתי עצמון:      כאן מוצע לאפשר לבן אדם לברר אם מספר הטלפון שלו נחסם לפי ההגבלות שחלות או החסימות שחלות במסגרת סל שירותים ייעודי, וחברת התקשורת תהיה מחויבת להשיב לאותו אדם בתוך יום עסקים אחד האם באמת הוגבל החיוג למספר שלו

דוד ביטן: דיברנו על זה ואמרנו שיהיה איזה נוהל

יוסף יצחק לנצנר: שתהיה חובת נימוק

יוסף יצחק לנצנר:  לא להוריד אותה

קריאה: חובת נימוק וחובת יידוע

דוד ביטן: תעשו במסגרת הכללית

דוד ביטן:  אמרנו שנעשה איך ומה, תכניסו את הכול ביחד

איתי עצמון: להבנתי, בתחילת הדיון אנחנו דיברנו על סוגיה אחרת

איתי עצמון:  היא קשורה, אבל זו סוגיה אחרת

איתי עצמון:  דיברנו על איזשהו מסלול של בירור והשגה

איתי עצמון:  כאן מדובר על הבאה לידיעתו של בן אדם

דוד ביטן: אתה מביא לידיעתו ואז אתה מראה את זה במסגרת הכללית של השגה והכול

דוד ביטן:  לא נעשה את זה בארבעה סעיפים, תכניסו הכול בסעיף אחד

אליהו לנקין: אני רוצה להעיר על הסעיף הזה, כבוד היושב-ראש

אליהו לנקין:  כיום, אם יש חמש חברות סלולר שחוסמות, ונניח שחסמו אותי, אני צריך לפנות לכל חברה ולשאול אם חסמו אותי? זה סעיף שהוא קצת בעייתי

יוסף יצחק לנצנר: בכל חברה יש רשימת חסימות שונה, זאת גם נקודה

דוד ביטן: אז מה אתה רוצה לעשות? לפנות למי? לחלל?     

יוראי להב-הרצנו: למשרד התקשורת

אליהו לנקין: או למשרד התקשורת או לתאגיד שקבע

אליהו לנקין:  הרי כשאני אפנה לכל חברה, היא תגיד: כן, הוועדה חסמה אותך

דוד ביטן: אבל התאגיד לא מחליט, מי שהמחליט הוא משרד התקשורת

אליהו לנקין: אבל לא יכול להיות שכל אדם יצטרך לפנות לחמש חברות

יוראי להב-הרצנו: למה זה במשיכה ולא בדחיפה? זאת אומרת, למה לא לחייב את הספקים לעדכן את המשתמשים החסומים ואז לייתר את הסעיף הזה בכלל? למה שאדם שנחסם או תאגיד שנחסם יצטרך לפנות אקטיבית לספק ולשאול האם הוא נחסם?     

יוסף יצחק לנצנר: וזה אחרי שהוא הפסיד לקוחות, הפסיד טלפונים, והוא לא ידע שנה-שנתיים

יוראי להב-הרצנו: למה לא לחייב את הספקים לעדכן את מי שנחסמו?     

דוד ביטן: מי מוסר לו, מאיפה הוא יודע?      

קריאה: הגוף החוסם

דוד ביטן: מאיפה הוא יודע?      

יוסף יצחק לנצנר: יכול להיות עורך דין ששנה שלמה לא קיבל טלפונים, ואז הוא גילה שפשוט לא יכלו להתקשר אליו

יוסף יצחק לנצנר:  הכי טוב שזה בפוש, לדחוף אליו ולהגיד לו: אתה חסום, ותדע לפעול

יוראי להב-הרצנו: בדחיפה ולא במשיכה

יוראי להב-הרצנו:  זה אפרופו הדיון שניהלנו

דוד ביטן: משרד המשפטים, יש פה מצב שצריך להודיע לו שהוא נחסם, במקרה כזה? או שאין צורך בזה והוא צריך לגלות ממישהו שיגיד לו: תשמע, נחסמת?      

עדי ליברוס: אני רוצה רק לחדד

עדי ליברוס:  בואו נבחין בין כל המספרים הקיימים שהם כבר חסומים, לבין המצב שיהיה מכאן ואילך

דוד ביטן: אני מדבר על החדש

עדי ליברוס: בעיניי, היה נכון יותר שאדם ייודע, אחרת איך הוא ידע שהוא נחסם? הוא יוכל רק לגלות

דוד ביטן: באופן פוזיטיבי שיידעו אותו? מי יידע אותו?     

קריאה: הספק

עדי ליברוס: יגידו חברים ממשרד התקשורת

עדי ליברוס:  אבל כרונולוגית, אני חושבת שחברת הסלולר יכולה לשלוח לו

מימון מוני שמילה: - - - זה ארבע חברות

קריאה: הספק יודע מי בעל הקו?      

מימון מוני שמילה: כן

מימון מוני שמילה:  אבל יש דברים שהם לא שלו בכלל

עדי ליברוס: מה הכוונה?      

קריאה: יקבל הודעת מערכת - - -     

יוסף יצחק לנצנר: יש פתרון

יוסף יצחק לנצנר:  הספק יודע מי בעל התקשורת של הקו השני, זה יגיע אליו

דוד ביטן: צא החוצה בבקשה

דוד ביטן:  אתה רוצה שאני אוציא אותך? נהיית לי פה מומחה עכשיו, לדבר עם המשרדים? שאלו אותו, אז אתה עונה? תתמודד במכרז כשהוא יעזוב, בסדר?      

יוסף יצחק לנצנר: אני חבר טוב של מימון היקר

מימון מוני שמילה: יש תקנים פנויים גם עכשיו

דוד ביטן: נו, יכול להיות

יוסף יצחק לנצנר: אני באמת מומחה בתחום

מימון מוני שמילה: קיבלנו היום יועץ

דוד ביטן: ממשרד המשפטים שאלו אותך על העניין הזה, תענה רגע

מימון מוני שמילה: אני אומר שוב

מימון מוני שמילה:  ועדת הרבנים, או כל מי שזה יהיה, נניח שרוצה לחסום את המספר שלי, ואני בחברת פלאפון

מימון מוני שמילה:  היא מודיעה לכל החברות: תחסמו את המספר 050

מימון מוני שמילה:  כל חברות התקשורת יודעות לאיזו חברה אני שייך

מימון מוני שמילה:  כל החברות יודעות שאני בפלאפון

דוד ביטן: אנחנו נטיל עכשיו על חברת סלולר לתת הודעות כאלה על כל חסימה? תגידי לי, כשאני חוסם מישהו שמבלבל לי את המוח, חסמתי אותו – אז מה?      

מימון מוני שמילה: אתה לא מודיע לאף אחד

קריאה: כן, אבל אתה לא הספק

דוד ביטן: אני צריך להודיע לו שאני חסמתי אותו?  
     

קריאה: לא

ריקי שפירא: זה אלפי מנויים

דוד ביטן: למה פה צריך להודיע לו?         

יוראי להב-הרצנו: אתה אדם פרטי שחסם, לא ספק תקשורת

יוראי להב-הרצנו:  דוד, זה לא כשאני חוסם אותך, זה כשספק חוסם אותך

מימון מוני שמילה: הספק חוסם בשם מנוי, אז מה ההבדל?      

יוראי להב-הרצנו: בסדר, יש נפקות

דוד ביטן: לא משנה, יש מקום לתת איזו הודעה

דוד ביטן:  זה לא צריך להפריע לקומה הכשרה

קריאה: יחד עם נוהל ערעור על הדבר הזה

דוד ביטן: קודם כל, אדם רשאי לפנות, אין בעיה

יוראי להב-הרצנו: לא צריך חוק בשביל זה

דוד ביטן: אבל החברה צריכה ליידע אותו

דוד ביטן:  אתם תומכים בעניין הזה, שייודעו אותו?     

עדי ליברוס: על פני הדברים

עדי ליברוס:  אני רק מודה שאני לא מבינה מי מיידע ואיך

עדי ליברוס:  צריך לבדוק את זה

דוד ביטן: אם ככה, צריך לכתוב איך מיידעים אותו

מימון מוני שמילה: אנחנו נראה אם אפשר לעשות את הדברים הללו

מימון מוני שמילה:  לא בטוח שזה אפשרי

יוראי להב-הרצנו: אם אפשר לחסום, אפשר גם ליידע

מימון מוני שמילה: לא

יוראי להב-הרצנו: לא?     

מימון מוני שמילה: לא, זה לא כזה פשוט

יוראי להב-הרצנו: למה?      

דוד ביטן: אבל איך יידעו אותו?      

יוראי להב-הרצנו: מה זאת אומרת? אתה חוסם את הטלפון שלי, אתה יכול להתקשר אליי ולהגיד: קיבלנו הוראה לחסום אותך, חוסמים

דוד ביטן: לא בכל דבר אפשר ליידע

יוראי להב-הרצנו: למה? יש מספר טלפון

יוראי להב-הרצנו:  תתקשר למספר טלפון, תעדכן שחסמו אותו

דוד ביטן: לא, יש כל מיני

אליהו ברוכי: אם זאת מערכת תוכן, אז - - -     

קריאה: שיצרפו לחשבון הודעה על חסימה

קריאה: מספרים פרטיים, לא תאגידים

דוד ביטן: בסדר, תבדקו את זה יחד עם התקשורת והכול, תראו מה אפשר לעשות בעניין הזה

עדי ליברוס: נבדוק את זה

דוד ביטן: אם אי-אפשר להודיע, אז אי-אפשר להודיע

דוד ביטן:  אבל אם אפשר להודיע, אז תודיעו

חן נסים: כבוד היושב-ראש, אני אשמח להתייחס גם כן לסעיף

דוד ביטן: כן, בבקשה

חן נסים: יש כאן התייחסות להגבלה על היידוע, אבל אין התייחסות לזכות הערעור על החסימה

דוד ביטן: דיברנו על זה, עוד לא ניסחנו את הסעיף

דוד ביטן:  דיברנו על זה שיהיה תהליך מסוים בעניין הזה

דוד ביטן:  לכן אמרתי, תכניסו את הכול באותו סעיף, נדון בזה כשיהיה נוסח

דוד ביטן:  שיתייעצו איתכם על הנוסח גם כן, אין לי בעיה

דוד ביטן:       הלאה, אתה ממשיך לקרוא?     

איתי עצמון: סעיף קטן (ו)

איתי עצמון:  זה בעצם סעיף החריגים, כלומר הוא מגדיר מתי אסור בכל מקרה להגביל או לחסום במסגרת סל שירותים ייעודי

איתי עצמון:  אני אקרא עכשיו את אותן סיטואציות

איתי עצמון:           כפי שניתן לראות, יש כאן את אותם מספרים שאסור לחסום

איתי עצמון:  בנוסף לחסימה גורפת של חיוג לספק מורשה אחר, כלומר לחברת תקשורת אחרת, כדי למנוע פגיעה בתחרות, יש כאן איסור לחסום מספרי טלפון מקוצרים ארציים בעלי 3 או 4 ספרות, וכן מספרי טלפון שהוקצו למדינה ומוסדותיה

איתי עצמון:  ובנוסף, איסור לחסום הודעות ששולחת מערכת הביטחון, הודעות מסר אישי בטכנולוגיית שידור תאי

איתי עצמון:  כלומר, רק הודעות בטכנולוגיה הזו, ורק הודעות של מערכת הביטחון

אליהו ברוכי: איך מגבילים שרק נציג של משרד הביטחון שולח את ההודעות האלה?      

מימון מוני שמילה: המערכת של מסר אישי קיימת היום רק לפיקוד העורף, ורק פיקוד העורף יכול לשלוח

מימון מוני שמילה:  הוא מתכוון לאפשר גם למשטרת ישראל את הדבר הזה

מימון מוני שמילה:  אם היא תעשה את זה, היא תעשה את זה דרך המערכת של פיקוד העורף

אליהו ברוכי: אמרת טוב, היום זה קיים רק אצלם

אליהו ברוכי:  אני רוצה להבטיח שזה רק כוחות הביטחון

ברוריה מנדלסון: זה מה שכתוב

אליהו ברוכי: שיהיה אסור לחברות

אליהו ברוכי:  השידור הזה, הודעות sms, הוא לא במסר הרגיל?      

מימון מוני שמילה: זה הולך על הרדיו, זה עוקף את המתגים הסלולריים הרגילים

מימון מוני שמילה:  אנחנו לא נאפשר את זה לשום דבר, כי אנחנו שומרים את זה רק לעת חירום

אליהו ברוכי: שההערה הזאת תהיה כתובה, שהשידור הזה מותר רק לכוחות הביטחון

מימון מוני שמילה: בחוק הזה מצוין שזה יהיה רק לכוחות הביטחון

יוראי להב-הרצנו: רוצה לשאול את נציג משרד התקשורת

יוראי להב-הרצנו:  המשמעות של זה, שכל קווי הסיוע שלא נהנים מ-3 או 4 ספרות יחסמו - -      

מימון מוני שמילה: אם ירצו לחסום

יוראי להב-הרצנו: - - בתוכם קווי הסיוע של הקהילה הגאה

מימון מוני שמילה: אתמול דיברנו על זה, תכף היושב-ראש יציע

יוראי להב-הרצנו: אני שואל אותך

יוראי להב-הרצנו:  אתה נציג משרד התקשורת, אתה אחראי גם לתת שירותים לחרדים שהם להט"בים

מימון מוני שמילה: לכולם

יוראי להב-הרצנו: 17% מהפונים לקווי הסיוע של הקהילה הגאה הם חרדים

יוראי להב-הרצנו:  מדובר בקווים שהם מצילי חיים, שבמקרים רבים אנשים פונים אליהם מתוך מצוקה, מתוך תחושת אובדנות, והם פשוט מצילים חיים

יוראי להב-הרצנו:  אני לא צריך להסביר שהאובדנות בקרב הקהילה הגאה גבוהה פי כמה וכמה מהאוכלוסייה הכללית

יוראי להב-הרצנו:       מה הפתרון של משרד התקשורת לאותם חרדים מהקהילה הגאה? ואגב, לא רק מהקהילה הגאה, גם נשים, אלימות במשפחה, וגם עוד הרבה מאוד קווי סיוע שלא מוגדרים כקווי חירום כי הם לא עומדים בקריטריונים

יוראי להב-הרצנו:  מה הפתרון שלכם לאוכלוסיות האלה?      למעשה, אני חושב שזה חד משמעי פה: אתם פשוט מתירים את דמם

יוראי להב-הרצנו:  זה קווים שהם מצילי חיים

יוראי להב-הרצנו:  החסימה שלהם או האפשרות של החסימה שלהם, פשוט מתירה את דמם

יוראי להב-הרצנו:  ההתעקשות לא למצוא לזה פתרון לא מובנת לי

דוד ביטן: טוב, רבותיי, תקשיבו רגע

מימון מוני שמילה: לענות לחבר הכנסת יוראי?     

דוד ביטן: לא, אני אגיד לך מה

דוד ביטן:  ראיתי את הסעיף, אנחנו נוסיף שצריכה להיות התייחסות למוקדי חירום, לעזרה ראשונה - - -      

יוראי להב-הרצנו: מוקדי סיוע

דוד ביטן: מוקדי חירום וסיוע

דוד ביטן:  בלי לכתוב איזה

איתי עצמון: לעזרה ראשונה נפשית?     

דוד ביטן: לא

ריקי שפירא: לאו דווקא נפשית

דוד ביטן: גם נפשית וגם לא נפשית

ריקי שפירא: למשל מיצוי זכויות

דוד ביטן: משרד התקשורת והשר יצטרכו להתייחס לזה אחרי החוק

דוד ביטן:  זה נתון לביקורת

דוד ביטן:  בסופו של דבר תהיה ביקורת, כל אחד יוכל - - -      

יוראי להב-הרצנו: מה זאת אומרת?     

דוד ביטן: למשל אתה חושב שהלהט"בים כן צריכים להיות שם, אז אתה תוכל לטעון

יוראי להב-הרצנו: זה שהם לא יהיו שם, זה לא יעלים אותם

יוראי להב-הרצנו:  זה לא יעלים את המצוקות שלהם

דוד ביטן: לא אמרתי שיעלים

דוד ביטן:  אני אומר: אני בעד זה, אבל אני לא יכול לכתוב עכשיו בחוק את כל ארגוני הסיוע

דוד ביטן:  לפי הסעיף הזה משרד התקשורת יצטרך להחליט מה כן ומה לא, וזה נתון לביקורת

יוראי להב-הרצנו: ביטן, יש לך עכשיו שר התקשורת שהוא הומופוב

יוראי להב-הרצנו:  הוא לא מסתיר את זה

יוראי להב-הרצנו:  הוא גאה בזה, דעתו גלויה וידועה

דוד ביטן: דווקא בגלל זה

יוראי להב-הרצנו: החרדים הלהט"בים צריכים להיות תלויים בהחלטות של שר התקשורת הזה?     

דוד ביטן: אבל אני לא יכול להכניס

דוד ביטן:  תקשיב, אני אומר באופן כללי, זה סעיף חוק, זה לא סעיף ספציפי לעמותה כזו או אחרת

יוראי להב-הרצנו: נכון

יוראי להב-הרצנו:  אני בעד לקבוע קריטריונים ברורים, שהמחוקק יקבע קריטריונים ברורים - -      

דוד ביטן: אז הינה, כתבתי

יוראי להב-הרצנו: - - שלא נתונים להחלטתו של אדם פוליטי כזה או אחר

דוד ביטן: אבל כל החלטה של שר נתונה לביקורת

דוד ביטן:  יש מבקר המדינה, יש בג"ץ, יש הכול

דוד ביטן:  יש שרירות, יש חוסר תום לב, יש הכול

ריקי שפירא: אבל אפשר לכתוב שארגוני סיוע לא ייחסמו

דוד ביטן: בסופו של דבר, זה יכול להיבחן

יוראי להב-הרצנו: למה שאנחנו נרצה לתת - -      

דוד ביטן: כי אני לא יכול

יוראי להב-הרצנו: - - לשר התקשורת כוח לחסום קווים שהם מצילי חיים?      

דוד ביטן: לא נותן לו, להפך, אני מכניס - - -     

ריקי שפירא: אז למה לא לכתוב שאי-אפשר יהיה לחסום ארגוני סיוע?      

דוד ביטן: אני לא יכול, יש הרבה ארגוני סיוע

ינון אזולאי: איתי, תגיד מה ההצעה

יוראי להב-הרצנו: ביטן, אני גם לא הבנתי מה ההצעה

עדי ליברוס: איתי, רק תחדד איזה סעיף

דוד ביטן: אנחנו רוצים להכניס סעיף כללי

דוד ביטן:  תקשיבו רגע, זה פותר לכם את הבעיה

דוד ביטן:  זה לא רק להט"בים

דוד ביטן:  יש תקיפה מינית, יש כל מיני דברים - -     

יוראי להב-הרצנו: חד משמעית, וצריך למצוא פתרון לכולם

קריאה: בדיוק בגלל זה אנחנו פה

דוד ביטן: - - יש נשים מוכות

דוד ביטן:  אז מה עכשיו?      

יוראי להב-הרצנו: צריך למצוא פתרון לכולם

ריקי שפירא: כן, להגיד שאי-אפשר לחסום ארגוני סיוע

דוד ביטן: אז אני נותן פתרון

דוד ביטן:  בתוך החוק אני כותב את זה במסגרת כללית, ואז זה ייבחן אחר כך

איתי עצמון: אני רוצה רגע להבין אם הבנתי נכון

איתי עצמון:  אני מקריא:   (2)	חסימת החיוג למספרי טלפון מקוצרים ארציים בעלי 3 או 4 ספרות

איתי עצמון:      אם אני מבין נכון, כאן אתה מבקש להוסיף: וכן, למוקדי חירום וסיוע לעזרה ראשונה, פיזית או נפשית, שלגביהם נקבע ברישיון, בתקנות ההיתר הכללי או בהוראת מינהל כי חל איסור על חסימתם

איתי עצמון:       זאת הכוונה?      

דוד ביטן: כן

דוד ביטן:  משרד המשפטים, זה מקובל עליכם? זה פותר את הבעיה, נכון?     

ינון אזולאי: לא, לא, אתה לא יכול לפרוץ

ינון אזולאי:  לפי נוסח החוק, אתה פורץ אותם להכול

דוד ביטן: אז מה אתה רוצה שאני אעשה?     

ינון אזולאי: אתה לא יכול לפרוץ אותם להכול

ינון אזולאי:  יש היום הגדרה של קווי סיוע

דוד ביטן: אבל אין אותם בהגדרה

ינון אזולאי: זאת הגדרה שנמצאת במשרד התקשורת

ינון אזולאי:  ואגב, יש מענים, בדרך כלל דרך משרד הרווחה, שם שום דבר לא חסום

דוד ביטן: איפה?  
     

ינון אזולאי: במוקדי הסיוע של משרדים ממשלתיים שום דבר לא חסום

ינון אזולאי:  אתה מקבל שם מענה להכול

ריקי שפירא: לא להכול

ריקי שפירא:  יש דברים שמשרדי ממשלה לא נותנים

ינון אזולאי: זה שיש עכשיו עמותות שרוצות להיכנס לתוך זה, ולעשות מזה - - -     

יוראי להב-הרצנו: אישה לסבית חרדית, למי היא אמורה לפנות?      

ריקי שפירא: יש ערוצים שניתנים לכלל האזרחים

ינון אזולאי: אני אגיד לך משהו

ינון אזולאי:  אני לא נכנס איתך עכשיו לכל עמותה שרוצה - - -     

יוראי להב-הרצנו: מה זה כל עמותה? מדובר בקווים שהם מצילי חיים

יוראי להב-הרצנו:  יש גם חרדים מהקהילה הגאה

ינון אזולאי: אין בעיה

יוראי להב-הרצנו: מה הפתרון שניתן להם?     

ינון אזולאי: אגב, אותם אלה – לא בטוח שיש להם מכשיר כשר

ינון אזולאי:  אני לא נכנס לתוך זה

יוראי להב-הרצנו: ברור שיש להם מכשיר כשר והם יכולים להתקשר

ינון אזולאי: אני לא יודע

ינון אזולאי:  אני לא אומר לפרוץ

ינון אזולאי:  ברגע שאתה עושה דבר כזה , אתה פורץ את כל הסכר

יוראי להב-הרצנו: אז מה הפתרון, ביטן?     

ינון אזולאי: גם בלי החוק הזה יש סמכות לשר

ינון אזולאי:  אם מגישים בקשה, יש לו סמכות לפתוח את זה

איתי עצמון: רק לגבי מספרים מקוצרים?     

ינון אזולאי: כן

יוראי להב-הרצנו: רק לגבי מספרים מקוצרים

ינון אזולאי: איך הוא אמר? היום יש שר כזה, מחר יש שר אחר

ינון אזולאי:  באותו מקום שהוא חושש, אני גם חושש

יוראי להב-הרצנו: ולכן אני מציע לקבוע קריטריונים ברורים

ריקי שפירא: כל ארגוני הסיוע צריכים להיות פתוחים

ינון אזולאי: החוק היום בא ונועד להסדיר את הקומה הכשרה

ינון אזולאי:  חלק מההסדרה של הקומה הכשרה אומרת שקווי הסיוע האלה, כל מיני קווים למיניהם, לא יהיו, אלא אם כן תהיה בקשה מיוחדת של הוועדות שירצו ויגידו שזה אפשרי או לא אפשרי

ינון אזולאי:  כמו שחוסמים את הקווים, יגידו לך: את זה תפתח

ינון אזולאי:  מאותו מקום, תשאיר את המקום הזה, אתה לא צריך לגעת בזה

יוראי להב-הרצנו: זו התרת דם

יוראי להב-הרצנו:  זה להתיר את הדם של האנשים, שלא תהיה להם כתובת

ריקי שפירא: מה לא כשר בקו סיוע?     

ינון אזולאי: כמו שהוא חושש, גם אני חושש

ריקי שפירא: זה קו סיוע, מה לא כשר בזה? שירותי סיוע לנשים מוכות, שירותי סיוע למיצוי זכויות של נכים

יוראי להב-הרצנו: ינון, המשמעות של מה שאתה אומר - - -      

ינון אזולאי: אל תיקחו את זה למקום הכי – אני בעד שיהיה שם גם

ינון אזולאי:  אגב, לנשים מוכות יש את משרד הרווחה

ינון אזולאי:  יש סיוע ממשלתי לזה, את יודעת שיש

ריקי שפירא: אין, אין לכל דבר סיוע ממשלתי

ינון אזולאי: למה את אומרת לי שאין? למה את אומרת לי שאין?     

יוראי להב-הרצנו: זה שתחסום את הגישה של הלהט"בים מהחברה החרדית, לא יעלים אותם

ינון אזולאי: אין בעיה

יוראי להב-הרצנו: הם נמצאים, הם לא יקבלו סיוע, אתה מסליל אותם לאובדנות ולמצוקה

יוראי להב-הרצנו:  אני לא מצליח להבין מאיפה אתה מגיע

ינון אזולאי: יוראי, זה בסדר, אני מבין את המקום שאתה נמצא בו

ינון אזולאי:  אתה צריך להגיד וצריך לעשות את זה, וזה בסדר גמור

ינון אזולאי:  כמו שאני רוצה לדאוג לקהילה שלי, אתה רוצה לדאוג לקהילה שלך, הכול בסדר

יוראי להב-הרצנו: הם חלק מהקהילה שלך, זה מה שאני רוצה לומר

יוראי להב-הרצנו:  הם חלק מהחברה החרדית

ינון אזולאי: בסדר

ינון אזולאי:  אני דואג למגזר שלי להכול

ריקי שפירא: אף אדם לא יודע לאיזו מצוקה הוא ייקלע ואיזו עזרה הוא יצטרך

ריקי שפירא:  אף אחד לא יודע את זה

ינון אזולאי: אתה אומר: היום יש לי שר שהוא לא יסכים לי

ינון אזולאי:  אני אומר לך שהיה לי פה במשרד שר שהביא עלינו את - - - אני לא משאיר את זה בסמכות השר

יוראי להב-הרצנו: ינון, תקשיב לי שנייה

יוראי להב-הרצנו:  אני גם לא רוצה שזה יהיה בסמכות השר

יוראי להב-הרצנו:  אני מבקש לקבוע קריטריונים ברורים של מהו קו סיוע שצריך להיות פתוח לכל המשתמשים, גם לקהילה החרדית

ינון אזולאי: יש היום קווי סיוע ממשלתיים, הם לא חסומים

ריקי שפירא: אבל הם לא נותנים את כל השירות

יוראי להב-הרצנו: ממה אתה חושש, ינון? קווי סיוע לא משכנעים אנשים להיות להט"בים

יוראי להב-הרצנו:  לא מבין ממה אתה חושש

ינון אזולאי: קווי סיוע שירצו להיפתח, אם הם חסומים, יגישו את הבקשה שלהם, יבדקו אותם

ינון אזולאי:  אם הם ראויים להיפתח מבחינת התכנים של החברה החרדית, יפתחו אותם

ינון אזולאי:  ואם לא, אז על זה אני חותם שאני לא רוצה - - -      

יוראי להב-הרצנו: זאת הפקרת אנשים לגורלם

ריקי שפירא: אתם חוסם בפניהם סיוע

יוסף יצחק לנצנר: כבוד היושב-ראש, יש לזה פתרון

יוסף יצחק לנצנר:  צריך שהעמותה, בהקמה שלה, תגדיר בצורה ברורה מה היא מתכוונת לחסום וכל בן אדם שהוא חותם, יחתום

יוסף יצחק לנצנר:  מי שיצטרף, לא יוכלו לחסום קווי סיוע

יוסף יצחק לנצנר:  יחסמו קווי חדשות מסוג כזה וכזה

יוסף יצחק לנצנר:       ברגע שיחסמו דברים מאוד מוגדרים, הבן אדם ידע למה הוא מצטרף

יוסף יצחק לנצנר:  אבל שיעלו ויחתמו בצורה מפורשת מה המטרות של אותו ארגון שאותו מתכוונים לחסום

קריאה: ינון, אתה לא יכול להשאיר את הסיוע לשיקול דעת הוועדה שהיא החוסמת

קריאה:  היא לא ועדה שיש לה איזושהי סמכות לקבוע מה זה סיוע ומי צריך - - -     

ריקי שפירא: אדם צריך למצות את הזכויות שלו, ויש ארגון מסוים שנותן לו את זה, אז אתה נותן לוועדה לחסום?     

יוסף יצחק לנצנר: המצב היום הוא שאין בכלל שום מאפיינים לחסימה

יוסף יצחק לנצנר:  קודם כל שיגדירו

יוסף יצחק לנצנר:  אם הם יגדירו, יהיה אפשר להתווכח, אבל אפילו לא הגדירו שום דבר

יוסף יצחק לנצנר:  היום כל אחד עושה מה שבא לו

יוסף יצחק לנצנר:  אם יהיו הגדרות ברורות, הלקוח יגיד שהוא מצטרף לעמותה מסוימת והמטרות של החסימה של העמותה הזאת יהיו אחד, שתיים, שלוש, אפשר יהיה לריב על מה רוצים לחסום

יוסף יצחק לנצנר:  אבל המצב הוא הרבה יותר אחורה, אין שום הגדרות

דוד ביטן: אזולאי, הפעם אני לא מבין מה אתם רוצים, אבל אנחנו נוסיף פה

דוד ביטן:  זה לא יהיה רק שר התקשורת, אלא בהתייעצות עם שר הבריאות ושר הרווחה, לפי העניין

איתי עצמון: אבל מה העניין?      

דוד ביטן: העניין הוא לפי סוג הנושא

איתי עצמון: זה יכול להיות חופף, זה יכול להיות גם וגם

דוד ביטן: אין בעיה, בסדר, שיהיה חופף

דוד ביטן:       אני לא מבין אתכם פה

זלמן שובל: אין שום בעיה שמוקדי הסיוע האלה יבקשו מספר מקוצר

ריקי שפירא: לא כולם יכולים לקבל מספר מקוצר

דוד ביטן: אני לא מכניס לחוק איזה ארגון, אנחנו נשאיר את זה להחלטת השרים

דוד ביטן:  וגם, הכול במשורה

דוד ביטן:  זאת אומרת, לדוגמה, אם יש 20 עמותות מאותו סוג הוא לא יהיה חייב לתת זכות לכולן

אמרי זגורי: אחד הקריטריונים הוא להיות 24/7

אמרי זגורי:  אם המוקד הזה לא פעיל בשבת, הוא לא מוקד חירום?     

יוראי להב-הרצנו: דוד, אני לא מבין למה אתה מתיר לפוליטיקאים להחליט איזה קווי סיוע היו פתוחים ואיזה לא

דוד ביטן: שר זה לא פוליטיקאי, שר זה שר

יוראי להב-הרצנו: שר הוא לא פוליטיקאי?     

דוד ביטן: יש המון סמכויות שחוקים נותנים לשרים

דוד ביטן:  לפי השיטה שלך, לא צריך שרים

יוראי להב-הרצנו: צריך, אבל לא בעניין של איזה קווי סיוע יהיו פתוחים או לא

דוד ביטן: אז מי יהיה?     

יוראי להב-הרצנו: המחוקק, שיהיו קריטריונים ברורים

דוד ביטן: לא, אני לא נכנס לזה

דוד ביטן:  לא נכנס

דוד ביטן:  אני קובע באופן כללי שצריכים לתת מענה לעניין הזה

דוד ביטן:  אמרתי, גם אם אין להם שלוש וארבע, לא מעניין אותי

דוד ביטן:  אם אין

דוד ביטן:  אם יש מישהו שיש לו ארבע, הוא כבר לא צריך לתת מענה, זה כבר קיים, נכון?      

יוראי להב-הרצנו: נכון

דוד ביטן: ואם אין, אז הוא צריך לתת מענה

דוד ביטן:  אני לא אומר איזה מענה

יוראי להב-הרצנו: ומה המנגנון שקבעת?     

ינון אזולאי: אתה שאלת למה זה מפריע, אני אומר לך במשפט למה זה מפריע

ינון אזולאי:  כשאתה אומר לי: אני נותן את הסמכות בידי השר - - -     

דוד ביטן: שרים

ינון אזולאי: שרים

ינון אזולאי:  אומר יוראי - - -     

דוד ביטן: שהם פוליטיים

ינון אזולאי: לא, עזוב רגע פוליטיים

ינון אזולאי:  הוא אומר שהיום יושב שם שר שהוא נגד הקהילה שלו

ינון אזולאי:  ככה הוא טוען

ינון אזולאי:  אני לא אומר מה יהיה

ינון אזולאי:  אני אומר שהשר הקודם היה נגדי והביא אותי למצב הזה, ויכול להיות שיהיה שר הבא שגם הוא יהיה כזה

ינון אזולאי:       לכן אני אומר: תשאיר את המצב הקיים

ינון אזולאי:  המצב הקיים אומר שיש את ה-4 הספרות שפתוח לכולם, נרצה או לא נרצה

דוד ביטן: זה פתוח

ינון אזולאי: אם יש מישהו שרוצה להוריד את החסימה, שיגיש בקשה, תהיה בדיקה, ואם זה ראוי – זה יהיה בסדר

ינון אזולאי:  ואם זה לא ראוי לתכנים של הציבור החרדי, וזה לא מתאים, אז לא יהיה

ינון אזולאי:  זאת הכשרות

ינון אזולאי:  הרי תיקח מהמקום שבאנו, באנו מהשר שהוא הביא עלינו את כל זה

אמרי זגורי: אנשים שפונים לקווי סיוע לא יודעים שהם יצטרכו את הסיוע הזה

אמרי זגורי:  תראו מה קרה ב-7 באוקטובר, אנשים לא ידעו את הצרכים שהם יצטרכו לענות עליהם, נכון? באותו רגע הם יצטרכו לגלות שהם לא יכולים לפנות לקו סיוע ולהתחיל להגיש ערעור ובקשה?     

ינון אזולאי: לא, לא, גם אותם אלה מהמגזר החרדי שהיו צריכים סיוע, התקשרו מהטלפון הכשר

ינון אזולאי:  יש מוקדי סיוע

אליהו ברוכי: יש מספיק מוקדי סיוע שפתוחים

ינון אזולאי: אגב, יש מוקדי סיוע גם בציבור החרדי

ינון אזולאי:  סתם, שתדע

אמרי זגורי: ברור, גם אותם אני לא רוצה שיחסמו

אמרי זגורי:  מי מבטיח שלא יחסמו אותם? מי מבטיח שהמענה המותאם לנשים שמסורבות גט לא ייחסם?     

אליהו ברוכי: מה שמיועד מגזרית – הוא פתוח

ינון אזולאי: יש מענה לכולם, לכל דבר

אמרי זגורי: אין פה שום קריטריון שמונע שגם קווים חשובים במגזר החרדי יחסמו

ינון אזולאי: העובדה היא שגם קווי סיוע של הציבור החרדי שמשתמשים בהם, לא נחסמים, כי הם טובים למגזר החרדי

ינון אזולאי:  ואם אתה הולך איתי למשהו אחר, אז בעצם אתה בא להתערב בתכנים

אמרי זגורי: לא, ממש לא, חבר הכנסת אזולאי

ינון אזולאי: כן

אמרי זגורי: אני רוצה להבטיח - - -     

יוסף יצחק לנצנר: יש פה משהו הרבה יותר יסודי

קריאות: - - -     

ציפי לבני: אני רק רוצה לומר שקווי סיוע של המגזר החרדי כבר נחסמו בעבר

ציפי לבני:  קווי סיוע לנשים חרדיות נפגעות אלימות, לנפגעי ונפגעות תקיפה מינית חרדים – נחסמו בעבר, לתקופות, ואחר כך נפתחו

ינון אזולאי: יכול להיות שזה קורה והיה פעם - - -      

ציפי לבני: אבל מה ימנע מלחסום?      

אליהו ברוכי: הקווים של עזר מציון לעולם לא נחסמו

ציפי לבני: אז עזר מציון לא נחסם

ציפי לבני:  זה אומר שאף קו לא נחסם?      

ינון אזולאי: לא יודע

ינון אזולאי:  אז מגישים בקשה, זה בדיוק מה שאנחנו אומרים

ציפי לבני: הסכנה פה היא שיחסמו קווים שהם מצילים חיים

ציפי לבני:  זו סכנה אמיתית שקיימת

קריאות: - - -     

דוד ביטן: חבר'ה, מספיק

יוראי להב-הרצנו: אני רוצה לשמוע את משרד המשפטים

דוד ביטן: אזולאי, מה שאמרתי מקובל גם על משרד המשפטים

יוראי להב-הרצנו: אני רוצה לשמוע

איתי עצמון: שיגידו

דוד ביטן: רגע, רגע

דוד ביטן:  תחשבו על הנוסח שאמרתי, שני הצדדים, אנחנו נדבר על זה

יוראי להב-הרצנו: עליי זה לא מקובל

דוד ביטן: הוספתי גם את השרים האחרים, על מנת שיתייחסו לרווחה ולבריאות

דוד ביטן:  זה לא דיון על הלהט"בים

יוראי להב-הרצנו: אני אשמח לשמוע מה עמדת משרד המשפטים על חסימת קווי סיוע שהם מצילי חיים

יוראי להב-הרצנו:  אני לא מצליח להבין

עדי ליברוס: כשהיושב-ראש ייתן לי את זכות הדיבור

דוד ביטן: הניסוח הזה, מה שנוסח, מקובל עלינו

יוראי להב-הרצנו: אז שתגיד את זה, כי עליי הוא לא מקובל, אני לא מצליח להבין אותו

עדי ליברוס: ככל שאני מבינה, ההצעה כרגע היא לא לחסום, אלא לקבוע בחקיקה - - -     

יוראי להב-הרצנו: לחסום

עדי ליברוס: לא

עדי ליברוס:  אנחנו מדברים בסעיף על מה שלא יוכל להיחסם

עדי ליברוס:  היושב-ראש הציע שמה שלא יוכל להיחסם זה קווי סיוע, ומי שיקבע בכל מקרה מהו קו סיוע שלא יוכל להיחסם יהיה שר התקשורת בהתייעצות עם שרי הבריאות או הרווחה הנוגעים לעניין

עדי ליברוס:  יכול להיות שאנחנו צריכים עוד קצת לשייף את זה

עדי ליברוס:       להבנתי, התוצאה תהיה שתהיה החלטה מינהלית שתקבע מה הם קווי סיוע שאינם יכולים להיחסם

עדי ליברוס:  אתה צודק, זה לא כמו לקבוע את זה בחוק

דוד ביטן: אבל אי-אפשר לקבוע רק להט"בים, יש עוד הרבה קווי סיוע

יוראי להב-הרצנו: זה לא מה שביקשתי, דוד

ריקי שפירא: לא רוצים רק להט"בים

ריקי שפירא:  כל ארגוני סיוע – שלא ייחסנו

דוד ביטן: אין דבר כזה – כל

דוד ביטן:  יש נושאים של 30 עמותות, אז מה, אני אתן לכולן?     

ריקי שפירא: מה הבעיה? זה עולה כסף למישהו כשהקו פתוח?     

ינון אזולאי: היושב-ראש, רק שיהיה ברור: אני לא מסכים, אבל אתה אומר משהו - - -     

דוד ביטן: נבחן את זה

דוד ביטן:  אמרתי שתשקלו את זה, לא אמרתי שעכשיו אנחנו גומרים את העניין

דוד ביטן:  אני עוד אדבר איתכם על זה

ריקי שפירא: מה הבעיה שיש 30 ארגוני סיוע? אתם נגד פלורליזם של ארגוני סיוע?     

יוסף יצחק לנצנר: כבוד היושב-ראש, אפשר הערה?     

דוד ביטן: לא

דוד ביטן:  אתה נהיית מומחה גם לארגוני סיוע?      

יוסף יצחק לנצנר: אני לא קשור לארגוני סיוע

יוסף יצחק לנצנר:  אני חושב שכשמדברים פה על סעיף שלא לאפשר, צריך להגיד שכל עמותה תגדיר מה המטרות שלה

יוסף יצחק לנצנר:  כשהיא תגדיר מה המטרות שלה, לא יחסמו את מה שיהיה בהתאם לאותן הגדרות

דוד ביטן: תירגע, תירגע, הפעם זאת לא המומחיות שלך

דוד ביטן:  הבנתי שאתה מומחה לדברים אחרים, לזה – לא

אליהו לנקין: כבוד היושב-ראש, אני רוצה להעיר על הסעיף

דוד ביטן: לא, זה גם לא המומחיות שלך

אליהו לנקין: לא המומחיות שלי

יוראי להב-הרצנו: רגע, אבל נציגת משרד המשפטים לא סיימה

דוד ביטן: משרד המשפטים, תמשיכי

עדי ליברוס: אני רק אשלים את התשובה

עדי ליברוס:  החשש ברור

עדי ליברוס:  אנחנו נתייחס לסעיף אחרי שנשייף את הנוסח ונראה בדיוק מה ההצעה

עדי ליברוס:   אבל על פני הדברים, כמובן שכל החלטה מינהלית בעניין הזה כפופה - -      

דוד ביטן: היא נתונה לביקורת, כן

עדי ליברוס: - - לכל כללי המשפט המינהלי

איתי עצמון: זאת לא בהכרח החלטה מינהלית, כי יש כאן גם הסמכה אולי לקבוע את זה בתקנות

עדי ליברוס: יכול להיות, ולכן אנחנו עוד נראה מה בדיוק נכתוב שם

עדי ליברוס:  אבל אם המנגנון הזה ייקבע, לפי החשש שלך, בתוך הממשלה, אני מזכירה שכל החלטה כזאת, לרבות גם אם זה יהיה בתקנות, כפופה לכל כללי המשפט המינהלי הרלוונטיים

יוראי להב-הרצנו: מאחר שהתכלית של החוק היא לוודא שיש סינון תכנים, ומאחר שנותנים כוח רב לוועדת הרבנים שקובעת מה התכנים הראויים ומה התכנים הלא ראויים - - -     

עדי ליברוס: אבל זאת לא תהיה קביעה של ועדת הרבנים

יוראי להב-הרצנו: אנחנו מסמיכים עכשיו את שר התקשורת, שבמקרה הזה הוא הומופוב, להחליט מהם הקווים הראויים ומהם הקווים הלא ראויים

יוראי להב-הרצנו:  אני חושב שהוא יקבל החלטה שתסכן את חיי האדם

יוראי להב-הרצנו:       אני חושב שלהסמיך גורם פוליטי להחליט מה מסכן יותר ומה מסכן פחות, היא פשוט לא רלוונטית והיא שגויה מיסודה

עדי ליברוס: אני מציעה שנראה אם אנחנו מצליחים להתקדם עם הנוסח של הסעיף הזה, ונמשיך לדון בהמשך

אליהו לנקין: כבוד היושב-ראש, אני רוצה להעיר על סעיף (ה)

אליהו לנקין:  הקריאו אותו עכשיו ולא הייתה לי הזדמנות להעיר עליו, כי התפתח נושא בעניין סעיף (ו)

אמרי זגורי: רק שאלה למשרד  התקשורת

דוד ביטן: לא, לא, סיימת

דוד ביטן:  דיברת, הבנו

דוד ביטן:  ארגוני הסיוע זה לא רק להט"בים, יש עוד דברים

אמרי זגורי: אני יודע, חד משמעית

דוד ביטן: יש תקיפה מינית, יש המון דברים

אמרי זגורי: נכון, גם לזה אנחנו דואגים

אמרי זגורי:  אבל לא על זה אני רוצה לשאול

יוראי להב-הרצנו: מה הפתרון שלך לכל ארגוני הסיוע?      

דוד ביטן: אמרתי את זה, ריבונו של עולם

דוד ביטן:  הרי איפה שיש 4 ספרות, אין בעיה, נכון?     

אמרי זגורי:  זו שאלה מאוד טכנית, על מספרי 4 ספרות, קצרה מאוד

דוד ביטן: אין בעיה, כולם פתוחים

דוד ביטן:  אלה שאין להם את הספרות האלה, והשרים יחשבו שלא צריך לחסום אותם, אז הם לא יחסמו אותם

דוד ביטן:  כל הארגונים, לאו דווקא - - -     

יוראי להב-הרצנו: ואם הם יחשבו שצריך לחסום את כל הארגונים?     

דוד ביטן: לא מכניס את זה, מכניס ארגוני סיוע

יוראי להב-הרצנו: ואם הם יחשבו צריך לחסום את כל ארגוני הסיוע?     

דוד ביטן: לא, אני לא כותב

דוד ביטן:  אם יש לך 30 ארגוני סיוע בנושא מסוים, הוא צריך לפתוח את כולם?      

יוראי להב-הרצנו: ביטן, תקשיב, שר הרווחה אמר שטובת הילד היא לא לגדול במשפחה להט"בית

יוראי להב-הרצנו:  הוא אמר את זה לפני כמה חודשים

דוד ביטן: ומחר יהיה שר הרווחה אחר, אז מה?     

יוראי להב-הרצנו: אבל אני מסתכל על הממשלה הנוכחית

דוד ביטן: אבל השרים האלה  – זה לא לכל החיים

יוראי להב-הרצנו: אבל למה לקבוע שיקול דעת של שרים, שבמקרה הזה יחסמו את כל ארגוני הלהט"ב?     

דוד ביטן: כי מקובל לתת בהרבה מאוד חוקים

יוראי להב-הרצנו: איפה זה מקובל? תן לי דוגמה, בבקשה

דוד ביטן: אני לא אתחיל עכשיו - - -     

יוראי להב-הרצנו: שהיועץ המשפטי ייתן לי דוגמה

איתי עצמון: יש הרבה דוגמאות לסמכות של שרים לקבוע, בהחלט

דוד ביטן: יש המון חוקים ששיקול הדעת הוא של השר

יוראי להב-הרצנו: בחסימת קווי סיוע?     

דוד ביטן: בכל מיני דברים, מה זה משנה

איתי עצמון: לא, לא בחסימת קווי סיוע

איתי עצמון:  אבל יש לשרים סמכות לקבוע מדיניות בנושאים

זלמן שובל:  להגדיר מה זה סיוע

יוראי להב-הרצנו: להגדיר מה זה סיוע? איפה יש?      

דוד ביטן: מי אתה, שעכשיו באת לי יועץ? 
     

אליהו ברוכי: הוא איתי, הוא איתי

דוד ביטן: איתך? למה אתה אומר לי להגדיר? מה שייך עכשיו?     

יוראי להב-הרצנו: דוד, זה בלתי-מתקבל על הדעת שפוליטיקאים יחליטו האם בן אדם יוכל לפנות לקו סיוע או לא

דוד ביטן: זה מתקבל על הדעת

יוראי להב-הרצנו: איפה?     

דוד ביטן: מתקבל, כי החלטות של שרים נתונות לביקורת

איתי עצמון: הם יכולים לקבוע פרמטרים

איתי עצמון:  אפשר לקבוע אותם בחקיקה או על פי החלטת השר

יוראי להב-הרצנו: בואו נקבע פרמטרים בחקיקה

ריקי שפירא: אבל מה החשש לקבוע את זה בחוק?      

יוראי להב-הרצנו: כן, למה לא לקבוע פרמטרים בחוק?      

דוד ביטן: כי יש המון ארגונים, אני לא אתחיל עכשיו לציין את כולם

דוד ביטן:  מה הקשר, ממתי מכניסים?     

קריאות: - - -      

דוד ביטן: אנחנו נכתוב ארגוני סיוע, גם פיזיים וגם נפשיים, באופן כללי

דוד ביטן:  השרים יקבלו את ההחלטות

דוד ביטן:  שימו לב, זה משהו קטן, רק אלה שאין להם 3 ואין להם 4

קריאות: זה המון, זה כמעט כל הארגונים

דוד ביטן: לא, זה לא המון

יוראי להב-הרצנו: זה 150 קווים

דוד ביטן: לא נכון, לא נכון

דוד ביטן:  מי אמר?     

איתי עצמון: הוא אומר שיש הרבה

דוד ביטן: כי זה 20 עמותות, מה זה שייך?      

אמרי זגורי: לנו יש שלושה קווים

יוראי להב-הרצנו: בקהילה הגאה יש שני קווי סיוע

ציפי לבני: חבר הכנסת ינון אזולאי אמר מקודם שזה בסדר לחסום קווים של נשים נפגעות אלימות ותקיפה מינית, לעומת עזר מציון שאותה לא יחסמו

דוד ביטן: גם לאלה אני מתכוון, כן

דוד ביטן:  אני אמרתי: כולם

ציפי לבני: אבל אם יש פה פוליטיקאי שאומר שאת עזר מציון לא יחסום, אבל דברים אחרים כן יחסום, איך אפשר להמר על זה?      

דוד ביטן: אנחנו בהליך חקיקה, אנחנו לא בהליך לגבי החלטה ספציפית

דוד ביטן:  בהליך חקיקה אנחנו מתייחסים באופן כללי

דוד ביטן:  אנחנו לא נתחיל עכשיו לכתוב: לרבות זה וזה וזה וזה

ציפי לבני: איך אפשר להמר על זה שלא יחסמו, בהוראה של השר או באישור של השר, קווים של נפגעות תקיפה מינית ונפגעות אלימות במשפחה? זה מה שאני רוצה לדעת

דוד ביטן: אז אני מסביר לך

דוד ביטן:  יש תהליך במדינה

דוד ביטן:  זה אומר שפונים למבקר המדינה ופונים לבג"ץ, ובג"ץ נותן החלטה, והכול בסדר

ציפי לבני: ובמהלך השנים שייקח כל התהליך הזה - -      

דוד ביטן: לא ייקח הרבה שנים

ציפי לבני: - - איך נשים נפגעות אלימות יסתדרו?      

דוד ביטן: לא ייקח, לא ייקח הרבה שנים

דוד ביטן:  השיטה הזאת, שכל דבר אני צריך להכניס לחוק, היא לא מקובלת עליי

דוד ביטן:  אני מכניס לחוק תהליך מסוים, תהליך קבלת החלטות, וכותב על מה

דוד ביטן:  כותב את זה, אז אני לא מבין למה אתם מודאגים

דוד ביטן:  היום זה שר כזה, מחר זה שר אחר

ריקי שפירא: יש לנו ניסיון לא טוב

יוראי להב-הרצנו: למה אני מודאג? למה אני מודאג? כי שר התקשורת שאמור להחליט על זה, אמר שמבחינתו לא יהיו מצעדי גאווה אם זה יהיה תלוי בו

דוד ביטן: מה זה שייך? הוא יכול להיות נגד מצעד גאווה

יוראי להב-הרצנו: אז פה אתה נותן לו את הכוח להיות נגד קווי סיוע ללהט"בים

דוד ביטן: אותו שר שאתה מדבר עליו – אני לא יודע אם אני יכול להגיד – תשאל מי זה העוזר שלו

דוד ביטן:  אם הוא מינה את העוזר הזה, כנראה שהוא לא נגד מה שאומרים

יוראי להב-הרצנו: דוד, הוא הלך לערוץ 12 ואמר: אם זה תלוי בי – אין מצעדי גואה

יוראי להב-הרצנו:  אז אם זה יהיה תלוי בו – לא יהיו קווי סיוע ללהט"בים

יוראי להב-הרצנו:  זה לא יכול להיות

דוד ביטן: ועם זאת, הוא מינה עוזר מהאוכלוסייה שלך

יוראי להב-הרצנו: מה, אתה רוצה תעודת הוקרה? יש לו עמדות ברורות

דוד ביטן: לא, אני מראה לך שהדברים שונים ממה שאתה חושב

דוד ביטן:  ההחלטה שלו היא עניינית, היא לא כל הזמן אנטי

יוראי להב-הרצנו: ירצה השר, לאנשים לא תהיה כתובת מצילת חיים

דוד ביטן: גם שר הרווחה ושר הבריאות הם בדעה הזאת?     

יוראי להב-הרצנו: זה בהתייעצות

יוראי להב-הרצנו:  אתה רוצה בהסכמת שרי הרווחה והבריאות?      

דוד ביטן: זה יותר גרוע, מבחינתך

יוראי להב-הרצנו: למה?      

דוד ביטן: ככה

דוד ביטן:  התייעצות – זה אומר - - -     

איתי עצמון: זה יכול לתקוע את התהליך

דוד ביטן: זה יכול לתקוע את התהליך

יוראי להב-הרצנו: ואז הם לא יחסמו

איתי עצמון: לא, הפוך

יוראי להב-הרצנו: לא הבנתי

קריאות: לא, הפוך

איתי עצמון: זה הפטור מחסימה

דוד ביטן: אמרתי לכם, תחשבו על זה, שני הצדדים

דוד ביטן:  תחשבו על מה שאני מבקש, זה גם מוסכם עם משרד המשפטים

דוד ביטן:  בואו נראה

דוד ביטן:  תחשבו על זה

יוראי להב-הרצנו: לא לאפשר חסימה של מספרי חירום ומספרי סיוע, אלא אם כן השר החליט להוציא אותם

יוראי להב-הרצנו:  אז אני רוצה שהיכולת להוציא אותם תהיה של שר התקשורת - - -     

איתי עצמון: לא, שלגביהם נקבע ברישיון, בתקנות ההיתר הכללי או בהוראת מינהל כי חל איסור על חסימתם

דוד ביטן: השר שאחראי על ביצוע החוק הוא שר התקשורת

דוד ביטן:  אנחנו לא נכניס עכשיו עוד, הכנסנו התייעצות

יוראי להב-הרצנו: בשום פנים בצד, בשום פנים בצד

יוראי להב-הרצנו:  ביטן, זאת התרת דם

דוד ביטן: אני חושב שזה פותר לכם את הבעיה, זה פותר את הבעיה מבחינת החוק

דוד ביטן:  עזוב, זה פותר, אתה לא צודק

יוראי להב-הרצנו: אני לא מבין

יוראי להב-הרצנו:  במקרה של ההתאבדות הבאה של החרדי שלא קיבל סיוע כי אין לו כבר לאן לפנות, למי לפנות? ליועץ מהקהילה של קרעי? אני לא מבין

יוראי להב-הרצנו:  למי? הטיעון הענייני שלך בזה ששר הומופוב לא ישתמש בכוח שאתה נותן לו כדי לחסום קווי סיוע, זה כי יש לו יועץ מהקהילה הגאה?     

דוד ביטן: לא, אני נותן לך דוגמה שההחלטות שלו הן ענייניות ולא לפי מה שאתה אומר

דוד ביטן:  אם הוא היה נגד, הוא לא היה ממנה אותו

יוראי להב-הרצנו: אני לא מבין את זה

יוראי להב-הרצנו:  זה חיי אדם, זה חיי אדם, זה לא מצחיק

דוד ביטן: לא כל דבר זה חיי אדם

יוראי להב-הרצנו: אבל זה חיי אדם, זה קווי סיוע

דוד ביטן: מה אתה רוצה?      

יוגב עזרא: אני מהעמותה למלחמה בספאם

יוגב עזרא:  אני מנסה לשאול שאלה על סעיף (ב) מהדיון הקודם הקודם

יוגב עזרא:  בדיון הקודם הקודם התחלתי לשאול למה אי-אפשר לקבוע שתאגיד או אדם – או רק תאגיד, אם צמצמתם את זה – יאפשר חסימה של מסרונים מסוימים? לקהילה החרדית זה כבר נחסם באופן אוטומטי כחלק מהחבילה הכשרה, אז הם לא צריכים את זה

יוגב עזרא:       היועצת המשפטית של משרד התקשורת הפנתה אותי לסעיף 5ב של חוק התקשורת, שם נקבע שאדם יכול - - -      

דוד ביטן: זה קשור לסעיף הספציפי?      

יוגב עזרא: לא, זה קשור לסעיף 5ב

יוגב עזרא:  אדוני לא נתן לי רשות דיבור בדיון הקודם

דוד ביטן: אני לוקח ממך את רשות הדיבור בחזרה, זה לא קשור לסעיף הספציפי

אליהו לנקין: לגבי סעיף (ה), מדובר פה על זה שהוא רשאי לפנות לספק מורשה ולבקש אם יוגבל או לא

אליהו לנקין:  אנחנו מציעים שהוא יוכל לדרוש, שכל מי שנחסם לו הטלפון יוכל לפנות לספק ולבקש את רשימת המספרים שנחסמו לו ב-24 השעות האחרונות לחיוג או שחייגו אליו

אליהו לנקין:       הסיבה לזה שאנחנו מציעים את ההצעה הזאת, היא משום שכשדיברנו על האפשרות של חסימת שיחות נכנסות אמרו שיש בעיה משפטית עם חסימת שיחות נכנסות משום שלא ניתן לדעת מי חייג אליך

אליהו לנקין:  ברגע שאנחנו מוסיפים לסעיף הזה את האפשרות לקבל את הרשימה של השיחות שנחסמו אליך, לא תהיה בעיה לחסום שיחות מכונה נכנסות

אליהו לנקין:       היועץ המשפטי הבין את מה שהצעתי?      

איתי עצמון: לא, לא לגמרי

אליהו לנקין: אז אני אסביר שוב

דוד ביטן: מרוב שאתה מדבר, לא מבינים מה אתה רוצה

אליהו לנקין: אני אסביר, בשביל זה אני פה

אליהו לנקין:  אני רואה שהדיון לחוץ אז אני מקצר בדבריי

אליהו לנקין:  אני אסביר שוב

אליהו לנקין:  אנחנו מציעים להוסיף בסעיף (ה), שמי שנחסמו לו שיחות יוצאות או נכנסות ב-24 שעות האחרונות, יוכל לקבל רשימה שלהן

אליהו לנקין:  מכיוון שהיועץ המשפטי הבהיר שהבעיה בחסימת שיחות נכנסות היא שכאשר הוא נחסם, לא ניתן לדעת  - - -     

דוד ביטן: נו באמת, בחייך, אז לא יהיה לו מ-24 השעות האחרונות

דוד ביטן:  מה קרה? מה העניין?     

אליהו לנקין: אני מסביר למה

דוד ביטן: מה, אתה כל היום מסתכל?      

קריאה: אם הוא עורך דין?     

איתי עצמון: אתה מחזיר אותנו עכשיו לדיון על שיחות נכנסות?     

דוד ביטן: הלאה, עזוב

איתי עצמון: אתה מתייחס בכלל לסעיף קטן (ב), החזרת אותנו

אליהו לנקין: לא, לא, אני לא מחזיר אתכם לשום דבר

אליהו לנקין:  אמרו לנו שהבעיה במה שהצענו בדיון קודם היא בגלל הסעיף הזה, שלא ניתן לדעת איזה שיחות נחסמו

אליהו לנקין:  אנחנו מציעים להכניס בסעיף הזה את האפשרות לדעת איזה שיחות נכנסות נחסמו, כדי שיהיה אפשר מבחינה חוקית לחסום שיחות נכנסות

אליהו לנקין:       יש בעיה אמיתית

אליהו לנקין:  ברגע שלא מאפשרים חסימת שיחות נכנסות ומתבטלות הקישוריות, כל סינון השיחות היוצאות הופך ללא רלוונטי

אליהו לנקין:  החוק הזה, שאתם משקיעים בו כל-כך הרבה זמן, יהפוך בעוד שנה ללא רלוונטי, מכיוון שברגע שמתבטלות הקישוריות עיקר קווי תוכן וקווי תועבה יהיו משיחות נכנסות ולא משיחות יוצאות

אליהו לנקין:      לכן הצענו לחסום אותן

אליהו לנקין:  אמרו לנו שיש בעיה משפטית, כי אז לא ניתן לדעת איזה שיחות נחסמו, שלא חייגו אליי

אליהו לנקין:  לכן אנחנו מציעים לשנות את סעיף (ה), להוסיף בו את האפשרות לקבל רטרואקטיבית 24 שעות מי נחסם אליי, כדי שאני אוכל לבקש לפתוח את זה, ואז לא תהיה בעיה לחסום שיחות נכנסות – שהיא עיקר ההתמודדות

אליהו לנקין:       החוק הזה הוא חוק ארכאי

אליהו לנקין:  אנחנו מנסים להסדיר פה דבר של 20 שנה, אבל בשורה התחתונה הוא לא ערוך לשנה קדימה

אליהו לנקין:  זאת חקיקה ראשית

אליהו לנקין:  בעוד שנה, מרגע ביטול הקישוריות, עיקר האתגר יהיה עם חסימת השיחות הנכנסות

אליהו לנקין:  הוא לא נותן מענה

אליהו לנקין:  הבעיה המשפטית היא מחמת סעיף (ה), מצאנו לה פתרון

דוד ביטן: לא משנה, אתם אוהבים כנראה לטעון טענות כאלה כל הזמן

אליהו לנקין: אנחנו מציבים לכם בעיה מהותית בחוק, למה לזלזל?      

דוד ביטן: אני אגיד לך למה, כי יש דברים חשובים ויש דברים שוליים

אליהו לנקין: נכון, לתקן רטרואקטיבית 20 שנה אחורה זה חשוב, שנה קדימה זה לא חשוב

דוד ביטן: הלאה, בסדר

דוד ביטן:      יש לך תשובה לדבר הזה או בכלל?      

מימון מוני שמילה: לא עקבתי אחרי, שאלה ארוכה

דוד ביטן: הוא מדבר שעה

אליהו לנקין: הגשנו גם מסמך לשר התקשורת, משרד התקשורת, והוא אמר שהוא יענה על זה

אליהו לנקין:  אנחנו נשמח לחוות דעת של היועץ המשפטי של משרד התקשורת

דוד ביטן: מה אתה רוצה? שאם הפסדת איזו שיחה, שתדע מה הפסדת?     

אליהו לנקין: לא, לא

יוסף לם: למשל אם יש לו לקוחות, הוא מפסיד אותם

ברוריה מנדלסון: אנחנו נבדוק את הסוגיה של חסימת שיחות נכנסות

ברוריה מנדלסון:  הוא רוצה להרחיב אותה, הוא רוצה לאפשר חסימת שיחות נכנסות

אליהו לנקין: נכון, זה האתגר המרכזי שיעמוד בפני החקיקה הראשית בעוד שנה

מימון מוני שמילה: זה אתגר מורכב לחברות, לא פשוט לעשות את זה

אליהו לנקין: רק חברות שיוכלו לעמוד בזה, אדרבה

אליהו לנקין:  בעתיד כולן יוכלו לעמוד בזה

אליהו לנקין:  יש גם אפשרות לשים חברות באמצע, שהן יוכלו לעמוד בזה

דוד ביטן: אנחנו דיברנו על לחסום באופן כללי

דוד ביטן:  עכשיו הוא מדבר רק על שיחות נכנסות? זה העניין?     

מימון מוני שמילה: עד עכשיו דיברנו על שיחות יוצאות

מימון מוני שמילה:  עכשיו הוא רוצה שגם נכנסות

אליהו ברוכי: 30א

אליהו לנקין: רק 30א

אליהו לנקין:  אנחנו רוצים להרחיב את זה על כל שיחות מכונה, בגלל שזה יהיה האתגר הראשי בעוד שנה

אליהו לנקין:  אי-אפשר להתעלם מזה

דוד ביטן: אתה התייעצת לגבי הדבר הזה עם קריב?      

אליהו לנקין: מה פתאום

דוד ביטן: אתה רוצה להרחיב את החסימה

אליהו לנקין: לא, לא הבנת

דוד ביטן: זה מה שאומרים לי פה, שאתה רוצה להרחיב את החסימה

אליהו לנקין: יש פה בעיה

אליהו לנקין:  החוק בא לתקן מצב של לפני 20 שנה ולא את המצב של שנה קדימה

אליהו לנקין:  השר הצהיר בדיון הקודם שבעוד שנה מתבטלות הקישוריות, אנחנו חייבים להיערך לאתגר הזה

מימון מוני שמילה: אנחנו נגיד בדיון הבא אם נכון להיענות לבקשה, ואם כן, איך אפשר לעשות את זה

יוסי כהן: אני חייב להגיד מילה

יוסי כהן:  החוק הזה עוסק לפעמים בדברים קטנוניים ומפתחים עליהם דיון של חצי שעה

יוסי כהן:  אבל בנושא הכי מהותי בחוק – ויש פה עוד כמה נושאים כאלה – מכריעים בדקה אחת

יוסי כהן:  הנושא של שיחות נכנסות, מה שהוא העלה פה, זה אחד מהנושאים הכי חשובים, בשביל זה עושים את החוק הזה

יוסי כהן:  בשביל מה עושים אותו? שיהיה טלפון כשר

יוסי כהן:       הטלפון לא יהיה כשר בלי הדבר הזה

יוסי כהן:  אז בשביל מה אנחנו עושים את החוק הזה? אחר כך אנחנו נצטרך כל הזמן לעשות תיקוני חקיקה

אליהו לנקין: הרי אמרו שהוא לא מותאם לוועדה מסוימת

אליהו לנקין:  יש ועדה שיודעת לחסום שיחות נכנסות

דוד ביטן: ואתה בטח תומך בזה, לא? גם בחסימה של נכנסות וגם של יוצאות

דוד ביטן:  אתה מבין? אתה מרחיב את הדבר הזה

אליהו לנקין: אנחנו נותנים אפשרות

יוסי כהן: זה לא להרחיב, זה הבסיס

יוסי כהן:  בוא ניתן ליושב-ראש דוגמה מאוד פשוטה

יוסי כהן:  הוא אומר לך שעוד מעט יתבטלו הקישוריות, יתקשר אליך קו תועבה, אתה לא תוכל לחסום אותו

יוסי כהן:  לא תוכל לחסום אותו

יוסי כהן:  יש לך רשימה של 20 דברים כאלה

אליהו לנקין: אם החוק לא מותאם לוועדה מסוימת, אז חייבים להתאים את החוק לצרכי הציבור החרדי

אליהו לנקין:  יש היום חסימת שיחות נכנסות בוועדות הכשרות

אליהו לנקין:  אמרתם שזה חוק עבור כל ועדות הכשרות, עבור כל הקומות הכשרות

אליהו לנקין:  יש היום קומות כשרות שחוסמות שיחות נכנסות

אליהו לנקין:       כרגע, החוק הזה לא פותר את זה

יוסי כהן: אבל זה לא רק בוועדה הזאת, זה מהות הטלפון הכשר

אליהו ברוכי: תשב עם משרד המשפטים ותסגור את זה

דוד ביטן: משרד המשפטים, את מבינה את הסוגיה?      

עדי ליברוס: אדוני, זו סוגיה חדשה

דוד ביטן: כן, נכון

אליהו לנקין: העלינו את זה כרקע לדיון

דוד ביטן: בסדר, נבחן את זה

נריה הרואה: אדוני, אני מבקש להתייחס להיבט אחר של אותו סעיף

דוד ביטן: לא, אתה דיברת מספיק

נריה הרואה: עניין שקשור לספקים מורשים, אדוני

דוד ביטן: מה זה קשור לסעיף? תראה לי את הסעיף

דוד ביטן:  אתה יודע מה? גם את השורה

נריה הרואה: על אף האמור בסעיף קטן (ב)

נריה הרואה:  סעיף (ו)(1), אדוני

איתי עצמון: על אף האמור בסעיף קטן (ב) - - -      

נריה הרואה: ספק מורשה לא יאפשר חסימה גורפת של חיוג לספק מורשה אחר

דוד ביטן: מה הבעיה?     

נריה הרואה: זה סעיף חשוב מאוד, והוא טוב, אבל הוא לא מגדיר מה זה חסימה גורפת

דוד ביטן: אי-אפשר להגדיר כל מילה

דוד ביטן:  בשביל זה יש בתי משפט

נריה הרואה: מכיוון שבסעיף קטן (ב) אנחנו התרנו חסימה של קבוצות מספרים, כרגע יכולים לחסום לי לא 100%, יכולים לחסום לי – אני בתור ספק מורשה אחר – 90% מהמספרים שלך, קבוצות שונות של מספרים

נריה הרואה:  יש פתרון אחר, אפשר לפתור את זה מאוד בקלות

נריה הרואה:  הדרך לפתור את זה היא לחייב שהחסימה תהיה אך ורק חסימה פרטנית ולאסור חסימה של קבוצות מספרים

נריה הרואה:  אם כל חסימה תהיה פרטנית מנומקת, לא יהיה חשש לספק מורשה אחר שיחסמו לו את רוב המספרים שלו

נריה הרואה:       היום אנחנו נמצאים במצב שבו רוב המספרים שלנו הם חסומים

נריה הרואה:  אני ייצגתי גם את 019 בהליך – שזה ספק מורשה אחר – וכמעט כל המספרים שלהם היום הם חסומים, למרות שהוראות המינהל של משרד התקשורת אוסרות חסימה הגורפת, אבל זה קיים היום

נריה הרואה:       אני חושב שאם קובעים את זה בחקיקה ראשית, הדרך היא חסימה פרטנית בלבד

דוד ביטן: חסימה פרטנית זה כלום, כבר התייחסנו לחסימה פרטנית

איתי עצמון: אתה מבקש לתקן את סעיף קטן (ב)(2)

נריה הרואה: נכון, שלא יהיה אפשר לחסום קבוצות מספרים

איתי עצמון: זה לא הסעיף הזה, זה סעיף אחר

נריה הרואה: ואם אי-אפשר לחסום קבוצות מספרים, בהכרח גם לא צריכים חסימה גורפת של ספק מורשה אחר, כי החסימה תהיה פרטנית

איתי עצמון: תמקד אותנו לסעיף

נריה הרואה: אפשר לפתור את זה בשתי דרכים: או להגדיר מה זה חסימה גורפת לספק מורשה אחר, כי כאן זה לא מוגדר

נריה הרואה:  99% חסום – זה גורף או לא? פתחתי כמה מספרים בפנים

נריה הרואה:  מה זה חסימה גורפת? אין הסבר לדבר הזה

נריה הרואה:       אני לא רוצה שיחסמו אותי, זה כל העניין

נריה הרואה:  אתם מאפשרים גם לחסום אנשים פרטיים, ולא רק קווי תוכן

נריה הרואה:  אתם מאפשרים את זה

נריה הרואה:  אני לא רוצה שיחסמו את כל הקווים שלי, ש-99% יהיה פתוח, כשגם בסעיף קטן (ה) לא מאפשרים לי לדעת מה חסום ומה לא

דוד ביטן: אתה לא צריך לחזור על זה 100 פעם

דוד ביטן:       הלאה

דוד ביטן:  משרד האוצר? משרד המשפטים?     

נעם שרלו: אני אחדד בהקשר הזה

נעם שרלו:  הסעיף הזה, כמו שאני קורא אותו עכשיו, לא משיג את מה שהוא ניסה להשיג

נעם שרלו:  אם המטרה היא למנוע חסימה גורפת של ספק, אני, כמי שמעוניין לחסום גורף, יכול לפתוח מנוי אחד אצלו ולחסום את כולם מלבד המנוי הזה

נעם שרלו:       לכן החידוד פה של מה זה גורף הוא באמת חיוני, אלא אם כן הולכים לפתרון - - -     

איתי עצמון: השאלה אם אתה יודע איך להגדיר את זה

איתי עצמון:  אני לא יודע איך להגדיר את זה

ברוריה מנדלסון: אנחנו נחשוב על פתרון לקבוצת מספרים

נעם שרלו: כרגע זה לא משיג כלום

דוד ביטן: תחשבו על זה

דוד ביטן:  אם אתם אומרים שיש צדק בזה, תנסחו את זה בצורה מסוימת

דוד ביטן:  יש לכם הרבה עבודה לעשות, כל מיני תיקונים

דוד ביטן:       תמשיך לקרוא בבקשה

איתי עצמון: זה העיגון בהסכם ההתקשרות בחוזה עם המנוי של ההגבלות או החסימות שהוסכמו

איתי עצמון:      (2)	ציינו מנוי או קבוצת מנויים בבקשתם לפי סעיף קטן (א) יחיד או תאגיד שקובע הגבלות או חסימות כאמור - -      אנחנו מוחקים מכאן את היחיד לאורך כל הצעת החוק?      

אליהו ברוכי: לא, לא, אנחנו נשב אחר כך

איתי עצמון: - - לא יקבע ספק מורשה הוראות בהסכם ההתקשרות לעניין ההגבלות או החסימות, ובכלל זה שינוי בהן, הסרתן או מניעת הסרתן, אלא בהתאם לקביעת אותו יחיד או תאגיד; בלי לגרוע מכלליות האמור, נקבעו בהסכם ההתקשרות בין ספק מורשה ובין מנוי או קבוצת מנויים הגבלות או חסימות בהתאם לקביעת יחיד מסוים או תאגיד מסוים שציין המנוי בבקשתו, לא יערוך הספק המורשה שינוי באותן הגבלות או חסימות ולא יבטלן, אלא בהתאם לקביעתו של אותו יחיד או תאגיד או בהסכמתו, ובכלל זה אף לבקשת המנוי

איתי עצמון:      הפסקה הזו נועדה למנוע שינוי של הגבלות או חסימות שנעשו לבקשת המנוי, בהתאם לקביעת יחיד מסוים או תאגיד מסוים, על ידי חברת התקשורת

איתי עצמון:  ברגע שכבר נחתם ההסכם, חברת התקשורת לא תוכל לשנות על דעת עצמה את ההגבלות או החסימות

איתי עצמון:       אני אקריא גם פסקה (3):      (3)	 לעניין התקשרות הכוללת הגבלה על ניידות מספרים בהתאם להוראות סעיף קטן (ב)(4) – בוטלה ההתקשרות לפי כל דין או ביקש המנוי שלא יחולו לגבי שירות הבזק שרכש הגבלה או חסימה לפי סעיף קטן (א), לא יאפשר ספק מורשה הקצאה של מספר הטלפון שהוקצה למנוי כאמור, אלא במסגרת סל השירותים הייעודי שלגביו הקצה הספק המורשה את טווח מספרי הטלפון לפי סעיף קטן (ב)(4)(א)

איתי עצמון:      זו הוראה שנועדה להתייחס למצב שבו בוטלה התקשרות בין המנוי לחברת התקשורת

איתי עצמון:  במצב הזה, ההוראה הזאת תאסור על חברת התקשורת להקצות את מספר הטלפון מחוץ לקומה הכשרה

איתי עצמון:       כאן אנחנו נוסיף את ההוראות לעניין איסור הקצאה מחדש של המספר שניטש וחובה להשמיע הודעה קולית?      

אליהו לנקין: אני רוצה להעיר על פסקה (1)

אליהו לנקין:  על מי נטל ההוכחה, אם הלקוח חתם על ההסכם? הסעיף אומר שנמסרה בקשה כאמור

אליהו לנקין:  מי צריך להוכיח אם הלקוח חתם על ההסכם? הלקוח צריך להוכיח שהוא חתם על ההסכם? הלקוח מבקש לעבור לוועדה אחרת

אליהו לנקין:  במידה והחוק לא מאפשר לו את זה, מי צריך להוכיח שהוא חתם על הסכם, על מי נטל ההוכחה? על התאגיד? על חברת הסלולר? על המנוי, שצריך להוכיח שהוא לא חתם? מי צריך להוכיח שהוא לא חתם?     

איתי עצמון: אני לא כל-כך מבין את ההערה שלך

אליהו לנקין: פסקה (1) אומרת: נמסרה בקשה כאמור, רשאי לקבוע בהסכם התקשרות הוראות לעניין הגבלות וכולי

אליהו לנקין:  מי צריך להוכיח שחתמתי או לא חתמתי על בקשה כאמור? אני בא ואומר: אני מנוי של תאגיד קיים, אני רוצה לעבור לתאגיד אחר

איתי עצמון: המנוי לא יחתום על הסכם ההתקשרות, אם אין לו בקשה

איתי עצמון:  אני לא מבין את השאלה

אליהו לנקין: לא הבנתי

איתי עצמון: התהליך הוא כזה: יש בקשה של המנוי

אליהו לנקין: מי אמר שיש בקשה? אולי עבדו עליו? אולי אין בקשה?     

יוסף יצחק לנצנר: זה נפרד מהסכם ההתקשרות

נריה הרואה: בפועל זה לא קיים

אליהו לנקין: מי אמר שיש כזו בקשה? מי צריך להוכיח את הבקשה הזאת?     

איתי עצמון: יש, המנוי חותם על ההסכם

אליהו לנקין: מי אמר שהוא חתם? אולי הוא לא חתם?      

נריה הרואה: לא, לא חותמים

אליהו לנקין: גם להבא, מי אמר שהוא חתם? יבוא תאגיד, יגיד: יש לי 600,000 שחתמו

אליהו לנקין:  מי אמר שהם חתמו? אולי הם לא חתמו? על מי נטל ההוכחה, אם הלקוח חתם על ההסכם הזה? ההסכם הזה מחייב אותו

איתי עצמון: לא הבנתי את ההערה שלך

אליהו לנקין: מדברים פה על שאדם בחר, ואחרי שהוא בחר, וזה מה שהוא ביקש, וכולי וכולי, בהסכם מפורש

אליהו לנקין:  השאלה היא: מי צריך להוכיח שחתם?     

ברוריה מנדלסון: הספק

ברוריה מנדלסון:  יש חובה שהשירותים יינתנו אחרי הסכמה מפורשת והנטל יהיה על הספק המורשה

אליהו לנקין: מצוין, תודה, תשובה מצוינת

אליהו לנקין:  עכשיו אני רוצה לעבור לשאלה הבאה

זלמן שובל: שנייה, אני רוצה רק להתייחס לנקודה חשובה בעניין הזה

זלמן שובל:  היום אני מרים טלפון ושולחים לי את הסים

זלמן שובל:  כשמישהו מצטרף לתוכנית כשרה, אז ברור - - -      

דוד ביטן: זו שאלה כללית?     

אליהו ברוכי: לא, זו הערה לסעיף הזה

דוד ביטן: רק לסעיף הספציפי, תגיד לי לאן אתה מפנה אותי

זלמן שובל: אין בעיה

זלמן שובל:  הנושא של בקשה כאמור לספק מורשה

זלמן שובל:  הייתה פה שאלה על מי נטל ההוכחה

זלמן שובל:  צריך להבין שבמסגרת הסכם ההתקשרות תיוחד הוראה ברורה ומפורשת בקשר לאותה בקשה להצטרפות לאותו סל שירותים ייעודי

זלמן שובל:  כאשר אדם מצטרף לאותה תוכנית, הוא בעצם מבקש להצטרף לאותן הגבלות

דוד ביטן: לא, הוא צריך מסמך מפורש

דוד ביטן:  זה לא במשתמע

זלמן שובל: לא במשתמע

זלמן שובל:  זה דברים שיהיו כתובים שחור על לגבי לבן במסגרת ההסכם

דוד ביטן: תקשיב טוב

דוד ביטן:  אנחנו לא בית משפט, אנחנו מחוקקים חוק

דוד ביטן:  נטל ההוכחה, לא נטל ההוכחה – זה לא התפקיד שלנו

אליהו לנקין: רק רציתי להבין את משמעות החוק, וזה חשוב מאוד

אליהו לנקין:  ההערה של היועצת המשפטית היא הערה חשובה

קריאות: - - -      

אליהו לנקין: רק עוד שאלה נוספת לגבי פסקה (2) שהוקראה

יוסף יצחק לנצנר: בנפרד מהסכם ההתקשרות

יוסף יצחק לנצנר:  ככה יושב-ראש אמר בפעם שעברה, שזה יהיה בנפרד ולא כחלק

זלמן שובל: לא

זלמן שובל:  לא

יוסף יצחק לנצנר: הינה, איתי מסכים איתי, זה בנפרד

יוסף יצחק לנצנר:  תודה רבה

זלמן שובל: דיברו שבמסמך המקוצר של התנאים, זה מה שמנהל המינהל אמר, זה יופיע באופן מפורש

זלמן שובל:  צריך להבין, דווקא בנקודה הזאת

זלמן שובל:  אנחנו מתקשרים היום להזמין סלולר בשיחת טלפון

זלמן שובל:  מדברים עם סוכן, הוא מביא לך את הסים ואתה מתחבר

דוד ביטן: מה לעשות, בנושא של הקומה זה לא יהיה בשיחת טלפון

דוד ביטן:  הוא צריך לחתום על מסמך

דוד ביטן:  אתה לא יכול ליהנות מכל העולמות

דוד ביטן:  אתה רוצה קומה כשרה, אתה רוצה שהוא לא יוכל לנייד, אתה רוצה כל מיני דברים – שיחתום על מסמך מפורש

דוד ביטן:       לא תהיה הזמנה בטלפון

דוד ביטן:  הוא יצטרך לעשות את זה כמו שצריך

דוד ביטן:  מה לא בסדר פה? מה לא בסדר? אתה רוצה הכול לטובתך? זה לא הולך ככה

זלמן שובל: אני אסביר

זלמן שובל:  זה לא הכול לטובתי

דוד ביטן: עזוב

דוד ביטן:  הנושא הבא, הנושא הבא

דוד ביטן:  לא נחזור חזרה

דוד ביטן:  אתה מחזיר אותי חזרה

דוד ביטן:  אני לא מוכן לחזור חזרה לגבי שום דבר

אליהו לנקין: לגבי פסקה (2)

דוד ביטן: מה אתה רוצה?      

אליהו לנקין: כתוב: ציינו מנוי או קבוצת מנויים בבקשתם

אליהו לנקין:  לטעמנו, צריך להיות כתוב בהסכם במפורש שהמנוי הסכים שהוא לא יוכל להחליף צד ג או לשנות את ההוראות

אליהו לנקין:  אי-אפשר להחיל כזאת הוראה בחוק בלי שזה כתוב בהסכם

אליהו לנקין:  צריך בהסכם עצמו או בהסכם המפורש, שהוא כתוב בשפה בהירה, כמו חוק החוזים והכול

אליהו לנקין:  בהסכם בין הלקוח לבין הספק צריך להיות כתוב שזה כולל שלא יוכל לנייד את זה לצד ג אחר

דוד ביטן: אבל זה בדיוק העניין

אליהו לנקין: זה צריך להיות ברור

אליהו לנקין:  זה לא כתוב בחוק

אליהו לנקין:  בחוק כתוב שברגע שהם ציינו הגבלות, אז כבר צד ג לא יוכל להחליף

אליהו לנקין:  צריך שבחוק יהיה כתוב

דוד ביטן: אבל לא ניסחנו

דוד ביטן:  אמרנו שהם ינסחו את זה

יוסי כהן: אבל בסעיף הזה צריך להוסיף את זה

אליהו לנקין: הסעיף הזה אומר שהספק לא יוכל להסיר בלי אישור של צד ג

אליהו לנקין:  סליחה, הלקוח הוא צד להליך, צריך לעדכן את הלקוח במפורש: דע לך, רק צד ג יכול להסיר את ההגבלות

אליהו לנקין:  ואם לא - - -      

דוד ביטן: רגע

דוד ביטן:  לפי מה שדיברנו

דוד ביטן:  לתקן את כל מה שצריך, על מנת שזה יהיה

איתי עצמון: גם בהסכם ההתקשרות, זה מה שאתה אומר?      

יוסי כהן: לא, יש פה גם תיקון ספציפי בסעיף הזה

איתי עצמון: תגידו מה התיקון שאתם מבקשים

אליהו לנקין: צריך להיות כתוב שם בהסכם, במפורש, שהמנוי הסכים שלא יוכל להחליף צד ג או לשנות את ההוראות

דוד ביטן: בסדר, אין לי בעיה עם זה

דוד ביטן:  זה מקובל על משרד המשפטים?     

אליהו ברוכי: זה בהסכם הבסיסי שלו

אליהו לנקין: לא, זה בסעיף הזה ספציפית

יוסי כהן: לא תמיד זה כתוב

אליהו לנקין: הסעיף הזה עבר מרבע עמוד לעשרה עמודים

דוד ביטן: אני רוצה שיהיה מסמך שהוא כולל את כל ההגבלות האלה, כי אנחנו מסתמכים על ההגבלות האלה בחוק הזה

דוד ביטן:  זה הבסיס של החוק, אז שיהיה מסמך מפורש

אליהו ברוכי: דיברנו על זה, שיהיה מסמך

דוד ביטן: מה שקשור לזה, מקובל

דוד ביטן:  אני לא נכנס כרגע לנוסח ספציפי, זאת לא המומחיות שלי

איתי עצמון: ההערה בסדר

דוד ביטן: כן, אמרתי

דוד ביטן:      תמשיכו לקרוא

יוסי כהן: ברשותכם, יש לי הערה לגבי פסקה 3

יוסי כהן:  זה קצת נוגע לסעיפים של החלה רטרואקטיבית

יוסי כהן:  אבל בעיקרון, הסעיף הזה, כמו שאמרנו, הוא מונע עקוב אחרי

אליהו ברוכי: לא דובר שיהיה עקוב אחרי

דוד ביטן: אתם לא מקשיבים, רק מחכים להגיד את הטענות שלכם

דוד ביטן:  אנחנו אמרנו שלדעתנו לא צריך עקוב אחרי, רשות התחרות אמרה שכן

דוד ביטן:  לדעתי זה מיותר, מכיוון שאז לא יודעים מה המספר החדש

יוסי כהן: אבל מה הוא יעשה אם בנק יתקשר אליו?     

דוד ביטן: הנושא הזה יבחן על ידי משרד התקשורת ורשות התחרות, והם יבואו אלינו עם החלטה בעניין הזה

דוד ביטן:  אז בשביל מה אתה טוען את הטענה? אנחנו לא מנסחים את זה עכשיו

אליהו לנקין: חבר הכנסת ברוכי, אין פגיעה בכשרות, יש הודעה

אליהו ברוכי: לא יהיה

דוד ביטן: בסדר, אמרנו שיכול להיות שבעניין הזה תהיה בחינה

דוד ביטן:  לדעתי, אין צורך לשנות את זה

דוד ביטן:  אבל יבחנו, יגיעו למסקנה ויגידו לנו

דוד ביטן:       תמשיך לקרוא

איתי עצמון: הסעיף הקטן הבא הוא סעיף ההגדרות

איתי עצמון:       (ח)	בסעיף זה –     אנחנו מפנים כאן להגדרה שקיימת בחוק התקשורת

איתי עצמון:  אתם יכולים לראות בצד הטקסט את ההגדרות

איתי עצמון:       "ניידות מספרים" – כהגדרתה בסעיף 5א(א); "ציוד קצה רט"ן" – כהגדרתו בסעיף 51ג(ב); "ציוד תקשורת" – כהגדרתו בסעיף 51ג(א)

איתי עצמון: " בין היתר, כאן מדובר על כרטיס סים

איתי עצמון:      יש הערות להגדרות?      

יוסף יצחק לנצנר: איתי, יש לי הערה לגבי משהו מקודם

יוסף יצחק לנצנר:  בסעיף 3, ברגע שהמנוי מבטל, לא יאפשרו הקצאה למישהו אחר

יוסף יצחק לנצנר:  בגלל שלא הגדירו שום עמותה מסוימת, אני רוצה הבהרה אם זה יכול לחול על הקומות הקיימות היום, שאף אחד לא הגדיר משהו

איתי עצמון: הערה פעוטה אתה אומר, קטנה

יוסף יצחק לנצנר: כן, קטנה

יוסף יצחק לנצנר:  הנקודה היא שזה לא יכול לחול על מה שקיים היום, כי אף אחד לא הגדיר

איתי עצמון: אני שוב אומר, אתה כל הזמן מכוון את ההערות שלך להוראות המעבר

איתי עצמון:  אנחנו לא עוסקים כרגע בהוראות המעבר, אז תחכה עם ההערה הזאת להוראות המעבר

דוד ביטן: חשוב לו

דוד ביטן:  גם לך יש קומה, לא? מצד אחד אתם רוצים קומה משלכם

דוד ביטן:  מצד שני אתם מעירים אלף הערות, שאם יהיו לכם 10,000 איש שזה יחול גם עליהם

אליהו לנקין: זה לא יפגע בתחרות

יוסף יצחק לנצנר: אני בעד לאפיין טכנית

יוסף יצחק לנצנר:  כבוד היושב-ראש, השבוע היו לי אספות, גם עם ברוריה

יוסף יצחק לנצנר:  אני חושב שהדבר הכי נכון מבחינה חוקית זה להגדיר לקומה הגדרות טכניות, שזה בלי אינטרנט ובלי sms, ואז כל ועדת רבנים תוכל להתחלק בכל המספרים

יוסף יצחק לנצנר:  זה יהיה הדבר הכי טוב לכולם

דוד ביטן: אתה בעד החוק או נגד החוק?     

יוסף יצחק לנצנר: אני בעד החוק, שנגדיר אותו כמשהו טכני, שכולם יוכלו להתחלק בו

דוד ביטן: ואם אני אבטל? אני אקום ואקרא אותו, זה בסדר מבחינתך?      

יוסף יצחק לנצנר: מה זה?     

דוד ביטן: שואל אותך שאלה

יוסף יצחק לנצנר: מה? לא הבנתי, כבוד היושב-ראש

דוד ביטן: קרענו את הצעת החוק, לא עושים אותה, זה בסדר מבחינתך?     

יוסף יצחק לנצנר: חייב להגדיר שזה יכול לחול על הקומות היום, להבהרה

דוד ביטן: הבנתי

דוד ביטן:  אתה רוצה את החוק, רק שיסתדר עם מה שאתה עושה

יוסף יצחק לנצנר: כל אחד רוצה

דוד ביטן: תפסיקו כבר עם הדברים האלה

דוד ביטן:  מצד שני, אתם רוצים את התיקונים שמתאימים לעסקים שלכם

דוד ביטן:  מצד שלישי, אם אתם מגיעים ל-10,000 איש, אז במקרה כזה מתאים לכם העניין הזה ואתם רוצים מגבלות אפילו הרבה יותר גדולות

יוסף יצחק לנצנר: לא, לא

יוסף יצחק לנצנר:  צריך לאפשר ניידות טכנית בין כל המאפיינים

יוסף יצחק לנצנר:  זה דבר הכי נכון גם מבחינת המשרד, להגדיר שזה לא שייך לפרסונה מסוימת, אלא שייך להגדרות טכניות

דוד ביטן: זה לא יהיה טכני

דוד ביטן:  אדם מקבל את המספר, חותם על המסמך, והוא לא יכול לקבל את המספר הזה יותר

דוד ביטן:  נקודה

יוסף יצחק לנצנר: אבל הוא צריך להגדיר

יוסף יצחק לנצנר:  מעולה, תודה רבה

יוסף יצחק לנצנר:  היושב-ראש, התוספת שלך היא חשובה מאוד, שצריך להגדיר את התאגיד המסוים

יוסף יצחק לנצנר:  זאת אומרת, זה לא יוכל לחול על מה שקיים היום

יוסף יצחק לנצנר:  זאת הנקודה הכי חשובה

דוד ביטן: לך לבג"ץ נגד כל הרבנים שקשורים לוועדת הרבנים וזהו, מה אתה רוצה ממני?     

יוסף יצחק לנצנר: אתה הוספת דבר חשוב, אני איתך ביחד

אליהו ברוכי: הוא לא הוסיף את זה, הוא אמר שזה יהיה בהוראות המעבר

אליהו ברוכי:  אל תנסה לפרשן דברים

איתי עצמון: זה סעיף שהוסף לבקשת משרד התקשורת, שנועד לאפשר למשרד התקשורת לאכוף את הוראות החוק המוצע באמצעות הטלת עיצומים כספיים

איתי עצמון:  כלומר, עיצומים כספיים על ספקים מורשים שיפרו את הוראות הסעיף החדש

איתי עצמון:       נציגי משרד התקשורת, אתם רוצים להרחיב?      

ברוריה מנדלסון: אין לי מה להרחיב, תיארת את זה נכון

ברוריה מנדלסון:  המטרה היא לאפשר אכיפה מינהלית על ספק מורשה שיפעל בניגוד להוראות

יוסף יצחק לנצנר: הסעיף הזה בדרך כלל מדבר כנגד זה שפוגעים בצרכנים, ופה מדובר על הספק - - -     

ריקי שפירא: לא הבנתי

מימון מוני שמילה: זה כשהספק מפר הוראות, זה לא קשור לצרכנים

ריקי שפירא: אבל מה הוא יפר, למשל?     

מימון מוני שמילה: את כל ההוראות - - - 
     

יוסף יצחק לנצנר: הכוונה היא, שאם הוא יפר את אותן הוראות של היחיד או התאגיד, יוכלו לשים עליו קנסות

יוסף יצחק לנצנר:  זאת המשמעות של החוק

מימון מוני שמילה: לא

מימון מוני שמילה:  אם הוא לא יפרסם את המספרים, אם הוא לא יעשה את כל ההוראות שיחוקקו פה

איתי עצמון: למשל יחסום מספרים שאסור לחסום

איתי עצמון:  יש כאן מגוון של הוראות

מימון מוני שמילה: מגוון ההוראות שיאושרו בחקיקה

מימון מוני שמילה:  אנחנו צריכים לאכוף את זה, אחרת ישאלו: מה עשיתם? למה אתם לא בודקים שזה קורה?      

דוד ביטן: מאה אחוז

דוד ביטן:  הלאה

איתי עצמון: אני אסביר בקצרה

איתי עצמון:  חברי הכנסת המציעים הסבו את תשומת ליבנו שיש היום פרקטיקה של זיוף מספר הזיהוי של המכשיר, ובעקבות הזיוף הזה צרכן עלול לרכוש מכשיר שהאפיונים שלו שונים מהאפיונים שהוא ביקש

איתי עצמון:  לכן הדרך להתמודד עם הבעיה הזו לא הייתה במסגרת חוק התקשורת (בזק ושידורים), אלא במסגרת חוק הגנת הצרכן, שאוסר על הטעיה וגם נותן סמכויות אכיפה לרשות להגנת הצרכן והסחר ההוגן

איתי עצמון:       בהתאם לכך, הוספנו תיקון לסעיף 2 לחוק הגנת הצרכן שאוסר על הטעיה וקובע איזה עניינים יראו אותם כמהותיים בעסקה ולגביהם אסור להטעות

איתי עצמון:  פסקה (4) אוסרת היום להטעות לגבי השימוש שניתן לעשות בנכס או בשירות, התועלת שניתן להפיק מהם והסיכונים הכרוכים בהם

איתי עצמון:  כאן אנחנו הוספנו שמדובר על, כמו שהקראתי, לרבות מצג בנכס או על גבי הנכס

איתי עצמון:  כלומר, איזשהו מספר שיכול להיות מסומן באופן פיזי או דיגיטלי על גבי המכשיר

אליהו לנקין: אני רוצה להעיר על הסעיף הזה

אליהו לנקין:  האם זה גם אומר שאם מוצג תאגיד כשרות מסוים על המכשיר, ולפי חוק התקשורת, במידה והוא ישונה כפי שדיברתם, יהיה אפשר להכניס סים של ועדה אחרת, האם אנחנו עוברים בזה על חוק הגנת הצרכן, לפי הנוסח החדש?      

איתי עצמון: אני לא יודע

איתי עצמון:  הסעיף כרגע מנוסח באופן כללי

איתי עצמון:  אני לא מתכוון לתת לך עכשיו את הפרשנות על התיקון שמוצע

אליהו לנקין: לא, אני לא צריך פרשנות

איתי עצמון: אנחנו הוספנו תיקון עקיף לחוק הגנת הצרכן שעוסק בהטעיה

איתי עצמון:  משרד התקשורת אינו הגורם המתאים לעסוק בפיקוח על הטעיות במכשירים, יש לכך רשות ממשלתית שעוסקת בהטעיית צרכנים, הרשות להגנת הצרכן והסחר ההוגן, שיש לה גם סמכויות פיקוח ואכיפה

איתי עצמון:       אני לא יכול עכשיו לקחת כל סיטואציה שאתה נותן - - -      

קריאה: זאת סיטואציה מרכזית

דוד ביטן: אנחנו לא היועצים המשפטיים, הבנת? רק שאלות עקרוניות

איתי עצמון: אני לא יכול עכשיו להגיד לך האם הסיטואציה שאתה מתאר תבוא בגדר הטעיה לפי סעיף 2

איתי עצמון:  יש רשות מוסמכת לכך

יוסף יצחק לנצנר: אני רוצה להסביר מה בעצם חבר הכנסת ברוכי אומר פה

יוסף יצחק לנצנר:  יש היום דבר שנקרא תומך כשר, לזה הכוונה

יוסף יצחק לנצנר:  המשמעות היא שהרשת היום מגבילה את ההתחברות לרשת של מכשיר כשר, בודקת עם איזה מכשיר התחברת לפי IMEI

יוסף יצחק לנצנר:       הם רוצים להגביל את התומך כשר

יוסף יצחק לנצנר:  היום כל בן אדם שמחבר, הולך לכל מעבדה ואומר: תגדיר לי בתוך הטלפון החכם שהוא יזדהה כאילו זה Nokia C2 פשוט, בהכשר של אותה עמותה בפירוק או לא משנה מה, ואז הרשת נותנת לו רשת

יוסף יצחק לנצנר:  הם רוצים להגביל את זה

יוסף יצחק לנצנר:  אני חושב שהסעיף של - - -     

נריה הרואה: לא

נריה הרואה:  מי אמר?     

יוסף יצחק לנצנר: לא?     

נריה הרואה: לא נראה לי

אליהו ברוכי: מה שאתה אומר זה שאפשר לזייף תעודות זהות של מכשירים ולהעביר מאחד לאחד

אליהו לנקין: אני רוצה להבהיר: אנחנו תומכים

נריה הרואה: אה זה אסור? אבל זה הפתרון שנתתם לנו לפני רגע, כשאמרנו שבן אדם לא יוכל לקחת את המכשיר שלו אליי לרשת

זלמן שובל: לא, לא

אליהו לנקין: הסעיפים פה סותרים

זלמן שובל: התייחסות היא לספק, ליבואן שמביא מכשירים ומשווק אותם

נריה הרואה: אתם אמרתם: תלך למעבדה

נריה הרואה:  איך אני אוכל ללכת למעבדה, אם זה אסור?     

אליהו לנקין: אתם חייבים לשנות את הסעיף הזה, כי הוא סותר

אליהו לנקין:  אנחנו בעד

קריאה: לא נכון

איתי עצמון: חוק הגנת הצרכן חל במערכת היחסים שבין עוסק לצרכן

איתי עצמון:  ההוראה שהוספנו כרגע, אמורה לחייב את העוסק

איתי עצמון:  היא גם כמובן מחייבת אותו היום, אסור לו להטעות באופן כללי

אליהו לנקין: נכון מאוד

איתי עצמון: אנחנו מדייקים את הסיטואציה שלגביה אסור לו להטעות

אליהו לנקין: אבל על איזה מצג נאמר פה? לצורך העניין, בעבר, כשרכשתי טלפון של חברת פלאפון, היה מוטבע על זה סימון של פלאפון ולא הייתי יכול לנייד את זה לאורנג'

אליהו לנקין:  ואז בא משרד התקשורת ואמר: סליחה, זה פוגע בתחרות, חובה על חברת פלאפון לפתוח את זה, אפילו שמסומן על זה חברת פלאפון, ולאפשר גם לחברת אורנג' להכניס סים בתוכו

אליהו לנקין:       אם אנחנו באים ואומרים שבחוק הזה, בשנייה שכתוב פה תאגיד כשרות מסוים, יאסר להכניס תאגיד אחר - - -     

אליהו ברוכי: זה לא נכון

אליהו ברוכי:  זה בא למנוע מכשירים שלא מאושרים בשום גוף

אליהו לנקין: זה בסדר גמור, אנחנו תומכים בזה

אליהו ברוכי: - - -     

יוסף יצחק לנצנר:  השאלה אם יש פה הטעיית צרכן

יוסף יצחק לנצנר:  הבן אדם יודע שהוא קונה תומך כשר

דוד ביטן: הלאה, הלאה, רבותיי

אליהו לנקין: יש פה סתירה בין סעיפי החוק

קריאה: אין

איתי עצמון: אין שום סתירה בין הסעיפים

דוד ביטן: אומרים שאין, אז אין

דוד ביטן:  אני לא מומחה – לא לחוק להגנת הצרכן ולא לזה

אליהו לנקין: בגלל זה הדיון פה חשוב

יוסף יצחק לנצנר: במידה והמעבדה מוכרת ללקוח מכשיר, וה-IMEI שם זה משהו אחר?     

איתי עצמון: יצטרכו לבחון האם מדובר בגדר ההטעיה

יוסף יצחק לנצנר: אם הלקוח יודע מה הוא קונה – זה תקין? זה מה שאני רוצה לשמוע

יוסף יצחק לנצנר:  זאת לא הטעיה

איתי עצמון: בוודאי

איתי עצמון:  אם הוא יודע, הוא לא מוטעה

יוסף יצחק לנצנר: יפה מאוד, בגלל זה הוא לא מוטעה

יוסף יצחק לנצנר:  תודה רבה

נעם שרלו: איתי, זה עשוי לעקר מתוכן את ההסדר השני

איתי עצמון: למה?     

נעם שרלו: אם הפרשנות פה היא אכן שמדובר בהטעיה, זה מעקר מתוכן את הסעיף שעליו דובר, שיאפשר את הניוד של המכשיר

קריאה: לא

קריאה:  למה?     

איתי עצמון: אני לא בטוח

ריקי שפירא: כן, כי כשהוא קנה את המכשיר הוא חשב שזו קומה מסוימת

איתי עצמון: אתם כבר מדברים על איך יישם הסעיף הזה

איתי עצמון:  לא כתבתי כאן משהו מאוד ספציפי, ההערה היא כללית

נעם שרלו: לכן אמרתי שזה עשוי לעקר מתוכן

אליהו לנקין: אבל לחוקק חוק כשיש סתירה בין הסעיפים זה לא חכם

איתי עצמון: לא, אין כאן סתירה

איתי עצמון:  הסתירה היא לפי הפרשנות שלך

אליהו לנקין: אז בוא ננסח את החוק בצורה שתהיה פרשנות מלאה

דוד ביטן: לא, אנחנו לא בית משפט

אליהו לנקין: לא, הפוך

אליהו לנקין:  אני אומר - - -     

יוסף יצחק לנצנר: איתי אמר שאם הצרכן יודע שהוא קונה טלפון שהוא נקרא תומך כשר, וה-IMEI שלו מזויף, זה תקין

אליהו לנקין: סליחה, לא לעזור לי

אליהו ברוכי: כשהספק מוכר את זה, זאת בעיה

אליהו ברוכי:  אבל כשהבעלים של המכשיר עשה את זה, זאת לא בעיה

יוסף יצחק לנצנר: מעולה

זלמן שובל: החוק מאפשר ניוד

יוסף יצחק לנצנר: היום 40% מהשוק זה נקרא תומך כשר

אליהו לנקין: חובה לחוקק חוק שיהיה אפשר להשתמש בו

אליהו לנקין:  אם החוק הזה מייצר סתירה - - -     

קריאה: הוא לא מייצר שום סתירה

אליהו לנקין: החובה לבנות את החוק בצורה שלא ייצר סתירה

דוד ביטן: יש יועץ משפטי לוועדה, הוא אומר שהדבר הזה מקובל עליו

דוד ביטן:  נגמר הסיפור

איתי עצמון: אני לא רואה סתירה

איתי עצמון:  ההוראה היא כללית, אין כאן סתירה

דוד ביטן: זה סעיף כללי, עכשיו לא ניכנס לדבר הזה

אליהו לנקין: קיבלתי את ההערה, נבדוק את הנושא ונהיה בקשר

דוד ביטן: כן, תמשיך

איתי עצמון: 	כאן הוועדה תצטרך לשקול האם לקבוע מועד תחילה נדחית, כי אחרת החוק ייכנס לתוקף עם פרסומו ברשומות

דוד ביטן: משרד התקשורת, המשפטים, רשות התחרות – כמה זמן?     

מימון מוני שמילה: אדוני היושב-ראש, יכול להיות שיהיו סעיפים שנצטרך זמן כדי להיערך מול חברות התקשורת, נניח חסימה של מספרים מבחוץ, מספרים נכנסים

דוד ביטן: כמה זמן אתם רוצים?      

מימון מוני שמילה: יש דברים שאפשר מיידית, יש דברים שיצטרכו שישה חודשים

דוד ביטן: אפשר לציין בסעיף מה מיידי ומה לא, אין בעיה, עשינו את זה בחוקים אחרים

מימון מוני שמילה: נחזור אליכם עם תשובות

דוד ביטן: הלאה

איתי עצמון: גם כאן זו הוראת תחילה נדחית שהתבקשה על ידי משרד התקשורת, בעיקר לעניין הודעות מסר אישי והטכנולוגיה שבאמצעותה הן אמורות להישלח

איתי עצמון:  אתם רוצים להרחיב למה נדרשת היערכות לעניין הודעות מסר אישי?      

ברוריה מנדלסון: כי כיום לא כל המכשירים תומכים בזה

עדי ליברוס: איתי, זה גם הסעיף הראשון? שני הסעיפים עוסקים בזה?      

איתי עצמון: כן

ברוריה מנדלסון: להבנתי לא כל המכשירים תומכים כיום בקבלת השירות הזה, ולכן עשינו סעיף תחילה נדחית

קריאה: אז מה, יצטרכו להחליף מכשיר ב-2025?     

קריאות: - - -     

יוסף יצחק לנצנר: כל מה שדור 4

דוד ביטן: מקובל על כולם הנושא הזה? אתה עד מומחה, נכון? זה מקובל עליך? לא ענית לי על השאלה

דוד ביטן:  אתה מבין? כששואלים אותך ספציפית, אתה לא עונה

דוד ביטן:  זה מקובל עליך, הדבר הזה, או שיש לך הערה על זה?      

יוסף יצחק לנצנר: אתה שואל אותי?      

דוד ביטן: זה מתאים לך, הדחייה

יוסף יצחק לנצנר: הדחייה פה היא טכנית, אני אסביר

יוסף יצחק לנצנר:  המדובר פה על הודעות פופ אפ, זה השם המקצועי של זה

דוד ביטן: כשזאת דחייה, זה מתאים לך

יוסף יצחק לנצנר: פעם הייתי בקוריאה, פתאום מקבל הודעה דחופה: אתה נמצא במקום שיש בו סכנה

יוסף יצחק לנצנר:  מראה לשוטר, שאומר לי: יש פה קוביד

יוסף יצחק לנצנר:  אלה הודעות של פוש, שדוחפים לך כשאתה נמצא במקום של סכנה

איתי עצמון: כאן מדובר רק בהודעות של מערכת הביטחון

יוסף יצחק לנצנר: כן, אם יש עכשיו אזעקה במקום שלך

יוסף יצחק לנצנר:  זאת המשמעות של הסעיף הזה

אליהו ברוכי: צריך שיהיה רשום במפורש שרק נציג של מערכת הביטחון יכול לשלוח את ההודעות האלה, זה חייב להיכנס

ברוריה מנדלסון: זה מה שכתוב בהגדרה

זלמן שובל: לא, לא

אליהו ברוכי: כתוב הודעות של מערכת הביטחון

אליהו ברוכי:  שרק נציג של מערכת הביטחון יכול לשלוח את ההודעות האלה

זלמן שובל: זה לא כתוב בהגדרה

ברוריה מנדלסון: יש הגדרה מה צריך להיות פתוח, זו ההגדרה

זלמן שובל: מה צריך להיות פתוח

זלמן שובל:  אבל אין לנו דרך לשלוט

ברוריה מנדלסון: לא צריך לשלוט

אליהו ברוכי: מי שולח את ההודעה הזאת?     

זלמן שובל: מי שולח את ההודעה? אז אנחנו צריכים לפתוח לכולם

ברוריה מנדלסון: כתוב נציג מערכת הביטחון, זה מה שחייבים להשאיר פתוח

אליהו ברוכי: אין בעיה שזה יישאר פתוח

ברוריה מנדלסון: בהסכמים שלך מול ספק השירות אתה צריך להסדיר את זה, להבטיח שלא ישלחו דברים אחרים

אליהו ברוכי: מה הבעיה להכניס את זה לחוק? רק על ידי נציג מערכת הביטחון

זלמן שובל: הספק שולח את זה?     

מימון מוני שמילה: מי ששולח זה פיקוד העורף

יוסף יצחק לנצנר: בוא אני אעזור לך

יוסף יצחק לנצנר:  חברת התקשורת צריכה להגדיר מ רשאי לשלוח פופ אפ

אליהו ברוכי: שינוסח שההודעה הזאת תישלח רק על ידי נציג משרד הביטחון, לא על ידי אף אחד אחר

מימון מוני שמילה: לובש מדים שולח את ההודעות האלה

אליהו ברוכי: אני לא אמרתי לובש מדים

אליהו ברוכי:  רק נציג משרד הביטחון יכול לשלוח את ההודעה הזאת

מימון מוני שמילה: אני אומר לך, מי ששולח את ההודעות זה חייל של פיקוד העורף

מימון מוני שמילה:  כמו שהם מודיעים לנו היום באפליקציות על טילים פה וטילים שם, אלה ההודעות שהם שולחים

דוד ביטן: רבותיי, את הוראות המעבר אנחנו נקרא בישיבה הבאה

דוד ביטן:  הבנתי שיש בעיה גם עם הנוסח הזה

איתי עצמון: נכון, כי הוראות המעבר נכתבו מתוך נקודת הנחה, לפי המידע שנמסר לנו, שההסכמים שקיימים היום כוללים ממש ציון מפורש של ועדה מסוימת או גוף מסוים

איתי עצמון:       אבל מכיוון שהבנתי ממשרד התקשורת שחלק מההסכמים לא כוללים ממש גוף ספציפי או עמותה ספציפית, אנחנו נצטרך לחשוב ולשקול מחדש את הנוסח של הוראות המעבר האלה

דוד ביטן: בישיבה הבאה משרד המשפטים יענה על השאלות

דוד ביטן:  לא צריכים בכתב

דוד ביטן:  מהניסיון שלי, כשצריך לעשות סיכומים בכתב לבית משפט זה לוקח הרבה זמן, בעל פה זה צ'יק צ'אק

עדי ליברוס: אדוני יודע להעריך מתי תהיה הישיבה הבאה?     

דוד ביטן: בקרוב מאוד

דוד ביטן:  הישיבה הבאה היא גם תהיה ישיבה כללית

דוד ביטן:       לגבי רשות התחרות

דוד ביטן:  מה שאני מבקש מכם – לא שאני נותן לכם הוראות או הנחיות, זאת העבודה שלכם – אבל אתם צריכים להתייחס לנושא של התחרות ולא לדברים אחרים

דוד ביטן:  יכול להיות שאתם נגד החוק באופן הזה כי הוא פוגע בתחרות, אני לא חושב שהוא פוגע בתחרות באופן כללי

דוד ביטן:  אבל לא כל דבר נבחן רק על פי תחרות, יש עוד אינטרסים במדינת ישראל ועוד נושאים שצריך לדון בהם

דוד ביטן:       לכן אני אומר שאתם צריכים לראות איזה תיקונים צריך לעשות

דוד ביטן:  לפי מה ששמעתי בישיבה הקודמת, חלק מהתיקונים הם לא בעייתיים בכלל, הדרישות שביקשתם הן לא בעייתיות, כי הן לא יקרו

דוד ביטן:  לא צריך בכל דבר להקשות סתם

דוד ביטן:      אני מציע דבר כזה: דברו איתנו על זה עד לישיבה הבאה ונראה אם יהיה משהו מתאים

דוד ביטן:  הערת הערות מתאימות, אז הכנסנו אותן

דוד ביטן:  אבל אי-אפשר לעשות הערות רק על פי פחדים הכי קיצוניים שיכולים להיות, לא ניתן לעשות את זה בחקיקה

חן נסים: אנחנו לא חושבים שהפחדים הם כל-כך קיצוניים

חן נסים:  אפשר להשיג את אותה מטרה, פשוט באמצעים אחרים שלא פוגעים בתחרות

דוד ביטן: בסדר, אני אומר באופן כללי, זה לא אומר שאת צריכה להסכים או לא להסכים איתי

דוד ביטן:  אבל זה המצב, צריך ללכת לפי דברים שהחקיקה צריכה להתייחס אליהם ולא לפי פחדים הכי קיצוניים שיכולים להיות

דוד ביטן:  לא עושים חקיקה לפי הקיצוני ביותר

דוד ביטן:       בישיבה הבאה אנחנו נשלים את הדיון הכללי, כולל משרד המשפטים, כולל רשות התחרות, כולל משרד התקשורת

דוד ביטן:  אם יש דברים שאמרתם שתבדקו, ויש לכם כבר תשובה, בישיבה הבאה תנו אותם ונוכל לסיים את זה

דוד ביטן:  בישיבה אחרי זה תביאו את הנוסחים

דוד ביטן:  בישיבה אחרי זה אנחנו נדון רק בשינויים של הנוסחים ובישיבה אחרי זה אנחנו נצביע

יוסף יצחק לנצנר: עוד ארבעה דיונים בערך

דוד ביטן: אני רוצה לעשות את הישיבה הבאה אפילו בשבוע הבא

איתי עצמון: הכללית?     

דוד ביטן: הכללית

דוד ביטן:  אנחנו נעשה שינוי

דוד ביטן:  אם נדחה יותר מדי, נשכח מה התיקונים שרצינו לעשות

דוד ביטן:      הדיון יהיה ביום רביעי הבא, ב-9 בבוקר

דוד ביטן:       הישיבה הסתיימה